title: জাতীয় কিশোর উন্নয়ন প্রতিষ্ঠান

text: ৩. সংশোধনী কার্যক্রম।


title: জাতীয় কিশোর উন্নয়ন প্রতিষ্ঠান

text: অভিভাবক কর্তৃক অনিয়ন্ত্রিত বা নিয়ন্ত্রণ বহির্ভূত শিশু/কিশোরকে কিশোর আদালতে মামলার মাধ্যমে এই কিশোর উন্নয়ন কেন্দ্রে তিন বছর রাখা যায়। ১টি কার্টিজ পেপার, ৫ টাকার কোর্ট ফি, অবাধ্য সন্তানের ৪ কপি ও অভিভাবকের ১ কপি সত্যায়িত ছবি এবং সন্তানের চরিত্র সম্পর্কে চেয়ারম্যান/কমিশনারের প্রত্যায়নপত্র জমা দিতে হয়।


title: জাতীয় কিশোর উন্নয়ন প্রতিষ্ঠান

text:
শিশু কল্যাণ এবং অপরাধপ্রবণ শিশুদের সংশোধনের লক্ষ্যে বাংলাদেশ শিশু আইন ১৯৭৪ প্রণীত হয়।
শিশু আইনের মূল উদ্দেশ্য ছিল-


title: জাতীয় কিশোর উন্নয়ন প্রতিষ্ঠান

text: ১) শিশু আইন, ১৯৭৪ এর ৩২ ধারা অনুযায়ী দুঃস্থ, অবহেলিত, অভিভাবকহীন ও নির্যাতিত শিশু/কিশোরদের নিরাপদ আশ্রয়ের জন্য আদালতের আদেশ অনুযায়ী।


title: জাতীয় কিশোর উন্নয়ন প্রতিষ্ঠান

text: ২) শিশু আইন, ১৯৭৪ এর ৩৩ ধারা অনুযায়ী অনিয়ন্ত্রিত বা নিয়ন্ত্রণ বহির্ভূত শিশু/কিশোরকে পিতা-মাতা বা বৈধ অভিভাবক কর্তৃক কিশোর আদালতে মামলা করা ও আদালতের আদেশের মাধ্যমে।


title: জাতীয় কিশোর উন্নয়ন প্রতিষ্ঠান

text: ৩) শিশু আইন, ১৯৭৪ এর ৫৫ ও ৫৬ ধারা অনুযায়ী বিভিন্ন আইনে পুলিশ কর্তৃক আটক হয়ে বিজ্ঞ আদালতের মাধ্যমে বা মেয়াদপ্রাপ্ত সাজা হলে।


title: ক্যালসিয়াম হাইপোক্লোরাইট

text: ক্যালসিয়াম হাইপোক্লোরাইট একটি অজৈব যৌগ যার রাসায়নিক সংকেত Ca(OCl)Cl। পানি পরিশোধন এবং ব্লিচিং এজেন্ট হিসেবে ক্লোরিন পাউডার অথবা ব্লিচ পাউডার নামে বাজারে পাওয়া যায়। আর্দ্র এবং অনাদ্র দুই অবস্থায় ক্যালসিয়াম হাইপোক্লোরাইট পাওয়া যায়। এটা পানিতে খুব বেশি দ্রবীভূত হয় না। এর থেকে তীব্র ক্লোরিনের গন্ধ পাওয়া যায়।


title: ক্যালসিয়াম হাইপোক্লোরাইট

text: Ca(OCl) + 4 HCl → CaCl + 2 HO + 2 Cl


title: ক্যালসিয়াম হাইপোক্লোরাইট

text: ক্যালসিয়াম হাইড্রোক্সাইডের মধ্যে ক্লোরিন গ্যাস চালনা করে বাণিজ্যিক ভাবে হাইপো উৎপাদন করা হয়। বিভিন্ন ঘনত্বের ব্লিচ পাউডার পেতে কয়েক ধাপে বিক্রিয়া পরিচালনা করা হয়।


title: ক্যালসিয়াম হাইপোক্লোরাইট

text: 2 Cl2 + 2 Ca(OH)2 → Ca(OCl)2 + CaCl2 + 2 H2O


title: ক্যালসিয়াম হাইপোক্লোরাইট

text: জীবাণুনাশক হিসাবে, পানি বিশুদ্ধ করতে, ক্লোরোফর্ম প্রস্তুতিতে, এবং বস্ত্র বিরঞ্জন করতে ব্যবহৃত হয় ব্লিচিং পাউডার ব্যবহার করা হয় ।


title: পিসি কার্ড

text: কম্পিউটিং এ পিসি কার্ড হচ্ছে এমন একটি হার্ডওয়্যার যেটি প্যারালেল কমিউনিকেশনে ব্যবহৃত হয়। এটি মূলত ল্যাপটপের জন্য ডিজাইন করা ছিল। বর্তমানে এর ব্যবহার নেই। বর্তমানে এক্সটার্নাল ডিভাইস যেমন ইউএসবি (সিরিয়াল কমিউনিকেশন) ব্যবহৃত হচ্ছে ব্যাপকভাবে।


title: পিসি কার্ড

text:
পিসিএমসিআই্এ( পার্সোনাল কম্পিউটার মেমোরি কার্ড ইন্টারনেশনাল এসোসিয়েশন ইন্ডাস্ট্রির ভিত্তি ছিলেন ব্রিটিশ গণিতবিদ ও কম্পিউটার বিজ্ঞানী ইয়ান কলিমোর, যিনি সানিভেল ভিত্তিক পকেট কম্পিউটারের প্রতিষ্ঠাতাও ছিলেন। তিনি কিছু মেমোরি কার্ডকে তাঁদের ডস-ভিত্তিক পামটপে স্টোরেজের সাথে সমন্বয় করতে চাচ্ছিলেন। তখন ফ্লপি ডিস্ক ড্রাইভ ও হার্ডডিস্ক ড্রাইভ ছিল শক্তি অপচায়ক ও আকারে বিশাল যা ছোট ডিভাইসে স্থাপন করা দুঃসাধ্য ছিল।
জুলাই ১৯৮৯ সনে পকেট ফুজিত্সুর সাথে যোগাযোগ করে তাদের অস্তিত্ব রক্ষার জন্য।


title: পিসি কার্ড

text: ১৯৯০ সনের শুরুতো কিছু কোম্পানি প্রকল্পটিতে যোগ দেয়। তন্মধ্যে ছিল পকেট, ফুজিত্সু, আইবিএম, ইন্টেল, লোটাস, মাইক্রোসফ্ট ইত্যাদি।


title: পিসি কার্ড

text: পিসিএমসিআইএ আদর্শ ১.০ কার্ড প্রকাশিত হয় ১৯৯০সনের নভেম্বরে। দ্রুতই  এটি আটটি ভেন্ডর দ্বারা গৃহিত হয়।  .


title: রাকেপ প্যাটেল

text: রাকেপ প্যাটেল (; জন্ম: ১২ জুলাই ১৯৮৯) একজন কেনীয় আন্তর্জাতিক ক্রিকেটার। তিনি তার নির্জন কর্মক্ষমতা তৈরি কেনিয়া সিলেক্ট তাদের উদ্বোধনী মৌসুমে দল, এবং নিজেকে জাতীয় দলে সুযোগ ইউরোপ সফরে জন্য বলা হয়েছে, সহ নেদারল্যান্ড এবং সফর ২০০৮ আইসিসি বিশ্ব টুয়েন্টি২০ বাছাইপর্ব। নাইরোবি জিমখানা ক্লাবের একটি পণ্য, তিনি প্রাথমিকভাবে একটি ব্যাটসম্যান ডানহাতি খেলেন, কিন্তু মাঝে মাঝে স্পিন বন্ধ বৃহদাকার পাত্র।


title: নাদিয়া শেভচেঙ্কো

text:
নাদিয়া ভিক্টরিভনা শেভচেঙ্কো  () (জন্ম মে, ১৯৮১ সাল) ইউক্রেনের একজন নারী রাজনীতিবদ এবং সেনাবাহিনীর সাবেক পাইলট।  এ নারী বর্তমানে ইউক্রেনের একক্ষবিশিষ্ট সংসদ ভারকোভনা রাদা এবং  পার্লামেন্টারি এসেম্বলী অফ দ্যা কাউন্সিল অফ ইউরোপ এর সদস্য। তিনি বর্তমানে কারাবন্দী অবস্থায় অনশন আন্দোলনে রয়েছেন।
২০১৪ সালের দনবাস এর যুদ্ধের সময় শেভচেঙ্কো, সেনাবাহিনীর একজন ফার্স্ট লেফটেন্যান্ট ছিলেন, পুর্ব ইউক্রেনের রাশিয়ানপন্থী বিদ্রোহীদের হাতে বন্দীর পর রাশিয়ায় দুজন সাংবাদিক হত্যার দায়ে অভিযুক্ত হন। নভেম্বর ২০১৪ সালে, কারাবন্দী অবস্থায়, ইউক্রেনের একক্ষবিশিষ্ট সংসদ "ভারকোভনা রাদা"  এর নির্বাচনে জয়ী হন, তার পরে সামরিক বাহিনীর দায়িত্ব হতে অব্যাহতি নেন। তার আইনজীবী মার্ক ফেইগিন বলেন, তিনি একজন যুদ্ধবন্দী এবং ইন্টারন্যাশনাল কমিটি অব দ্য রেড ক্রস ও জাতিসঙ্ঘের নিকট মুক্তির বিষয়ের হস্তক্ষেপের জন্য সাহায্য প্রার্থনা করেছেন। তার সাথে অন্য বন্দীদের বিচারকার্য রাশিয়ার সংঘটিত হওয়াকে জেনেভা কনভেনশনের বিরোধী বলে তিনি দাবী জানান ইউএস স্টেট ডিপার্টমেন্ট তার নিঃশর্ত মুক্তি চাইলেও রাশিয়া সরকার তাকে বিপদজনক বিবেচনা করে এবং আধাসামরিক বাহীনির হয়ে অংশ নিয়ে অভ্যন্তরীন হামলার জন্য দায়ী করে।


title: নাদিয়া শেভচেঙ্কো

text: শেভচেঙ্কো তার সময়ে ইউক্রেনের বিমানের সর্বপ্রথম নারী পাইলট ছিলেন,এবং বিখ্যাত যুদ্ধবিমান Su-24 এবং Mi-24 হেলিকপ্টারের চালনা কারী বিশ্বের একমাত্র নারী পাইলট।


title: নাদিয়া শেভচেঙ্কো

text: অন্য ইউক্রেনের নাগরিক যারা রাশিয়ায় বন্দী আছেন :


title: জর্জ মানসে

text: হেনরি জর্জ মানসে (জন্ম: ২১ ফেব্রুয়ারি, ১৯৯৩) ইংল্যান্ডের অক্সফোর্ডে জন্মগ্রহণকারী বিশিষ্ট স্কটিশ ক্রিকেটার। স্কটল্যান্ড ক্রিকেট দলের অন্যতম সদস্য তিনি। দলে তিনি মূলতঃ বামহাতি ব্যাটসম্যান হিসেবে খেলে থাকেন। পাশাপাশি ডানহাতে মিডিয়াম ফাস্ট বোলিংয়ে অভ্যস্ত জর্জ মানসে। কাউন্টি চ্যাম্পিয়নশীপে নর্দাম্পটনশায়ারের প্রতিনিধিত্ব করেন তিনি।


title: জর্জ মানসে

text: স্কটল্যান্ডের সদস্যরূপে জুন, ২০১৫ সালে টুয়েন্টি২০ আন্তর্জাতিক সিরিজ খেলার জন্য আয়ারল্যান্ড সফর করেন। জুলাই, ২০১৫ সালে আইসিসি বিশ্ব টুয়েন্টি২০ বাছাইপর্বে অংশ নেন। ১৮ জুন, ২০১৫ তারিখে আয়ারল্যান্ডের বিপক্ষে তার টি২০আই অভিষেক ঘটে। এরপর ১৫ আগস্ট, ২০১৫ তারিখে নর্দাম্পটনশায়ারের সদস্য হিসেবে অস্ট্রেলিয়া একাদশের বিপক্ষে প্রথম-শ্রেণীর ক্রিকেটে অভিষিক্ত হন।


title: জর্জ মানসে

text: ভারতে অনুষ্ঠিত আইসিসি বিশ্ব টুয়েন্টি২০ প্রতিযোগিতায় অংশগ্রহণের লক্ষ্যে ৮ ফেব্রুয়ারি, ২০১৬ তারিখে ক্রিকেট স্কটল্যান্ড কর্তৃক ঘোষিত ১৫-সদস্যের দলে তিনিও অন্যতম সদস্য মনোনীত হন।


title: ইয়ালদা হাকিম

text: ইয়ালদা হাকিম একজন অস্ট্রেলিয়ান প্রচার মাধ্যম সাংবাদিক যিনি বর্তমানে বিবিসি ওয়ার্ল্ড নিউজে কর্মরত আছেন।


title: ব্রাহ্মী লিপি

text: ব্রাহ্মী লিপি একটি পুরনো লিখন পদ্ধতির নাম। এটি খ্রিস্টপূর্ব শেষ শতকগুলোতে এবং খ্রিস্টের জন্মের পর প্রথম শতকগুলোতে ভারত উপমহাদেশ ও মধ্য এশিয়ায় ব্যবহৃত হতো। এর সমসাময়িক লিপি হচ্ছে খরোষ্ঠি যা আফগানিসতান ও পাকিস্তানে ব্যবহৃত হতো। এটি আবুগিদা লিপি।


title: ব্রাহ্মী লিপি

text: ব্রাহ্মী লিপি বেশি পরিচিতি লাভ করেছে সম্রাট অশোকের পাথরখচিত বাণী থেকে। এটি উত্তর-মধ্য ভারতে স্থাপিত হয় ২৫০-২৩২ খ্রিস্টপূর্বাব্দে। লিপিটি ১৮৩৭ সালে ইস্ট ইন্ডিয়া কোম্পানির কর্মকর্তা, প্রত্নতাত্ত্বিক ও ভাষাবিদ জেমস প্রিন্সেপ আবিষ্কার করেন। লিপিটির উৎসস্থল নিয়ে এখনো অনেক বিতর্ক আছে। পশ্চিমা ভাষা একাডেমির মতে ব্রাহ্মী লিপি সেমিটিক লিপি থেকে উৎপন্ন হয়েছে। নাহলে অন্তত প্রভাবিত হয়েছে।


title: ব্রাহ্মী লিপি

text: কিন্তু বর্তমানে ভারতে একটি মতামত প্রচলিত আছে যেখানে বলা হয় ব্রাহ্মী লিপি পুরনো সিন্ধু সভ্যতার কোনো লিপি যেটি এখনো অনাবিষ্কৃত রয়ে গেছে।


title: ব্রাহ্মী লিপি

text: ব্রাহ্মী একসময় ইংরেজিতে "পিন-ম্যান" নামে পরিচিত ছিল। ৫ম শতকের গুপ্তলিপিকে মাঝেমাঝে "পরবর্তী ব্রাহ্মী" বলা হয়।


title: ব্রাহ্মী লিপি

text: ব্রাহ্মীলিপি থেকে অসংখ্য লিপি উত্পন্ন হয়েছিল। বর্তমানে অনেকগুলো আধুনিক লিপি ভারতসহ পূর্বএশিয়ায় সগৌরবে চলছে। তাই ব্রাহ্মী বিশ্বের সর্বাধিক প্রভাবক লিপি হিসেবে সমাদৃত। এক সমীক্ষায় দেখা গেছে ১৯৮টি লিপি ব্রাহ্মী থেকে উত্পন্ন হয়েছে।


title: ব্রাহ্মী লিপি

text: লিপিটির নিজস্ব সংখ্যা ব্যবস্থা আছে। ব্যবস্থাটি ইন্দো-আরবী সংখ্যা পদ্ধতির মৌলিক যোগান দিয়েছে যা এখন সারা বিশ্বে ব্যবহৃত হচ্ছে।


title: ব্রাহ্মী লিপি

text: যেখানে সমসাময়িক খরোষ্ঠি লিপিকে আরামাইক লিপি থেকে উদ্ভূত মতামতটি স্বীকৃতি পেয়েছে সেখানে ব্রাহ্মী লিপি খুব কমই সুস্পষ্টতা পেয়েছে।


title: ব্রাহ্মী লিপি

text: আলব্রেচ্ট ওয়েবার ও জর্জ বুলারের "অন দ্য অরিজিন অব দ্য ইন্ডিয়ান ব্রাহ্মা আলফাবেট"(১৮৯৫) গ্রন্থে কিছু বিদ্বান কর্তৃক সেমেটিক থেকে ব্রাহ্মী লিপির বিবর্তন প্রস্তাবিত হয়েছে।


title: ব্রাহ্মী লিপি

text:
বেশি জনপ্রিয় মতামত অনুসারে ব্রাহ্মীর সাথে সেমেটিকের সম্পর্ক আছে এটা অনেক বিদ্বান মেনে নিয়েছেন।
ব্রাহ্মীর সাথে আরামাইক লিপির কিছু সাদৃশ্য লক্ষ করা যায়।


title: ব্রাহ্মী লিপি

text: উদাহরণ স্বরূপ, ব্রাহ্মী ও আরামাইক g ও t এর মধ্যে অনেক সাদৃশ্য আছে।


title: ব্রাহ্মী লিপি

text: দুই লিপিতেই প্রথম বর্ণ একই। ব্রাহ্মীতে অ, আরামাইকে আলেফ। এর আকার κ এর মত। প্রাক-ইসলামিক মুদ্রায় ।আলেফকে κ এর মত করে লিখতে দেখা গেছে।


title: ব্রাহ্মী লিপি

text: নিচের ছকে ব্রাহ্মী ও উত্তর সেমেটিকের সাদৃশ্যতা দেখানো হয়েছে যেভাবে বুলার প্রস্তাব করেছিলেন।


title: ব্রাহ্মী লিপি

text: এফ রেমন্ড অলচিন সহ কিছু গবেষকদের মতে ব্রাহ্মী লিপি সিন্ধু সভ্যতার লিপি। এই লিপির সাথে আরামাইক তথা সেমেটিকের কোনো সম্পর্ক নেই। কারণ ব্রাহ্মী লিপির সজ্জা ও উচ্চারণ সেমেটিক লিপির সাথে মিলে না। ব্রাহ্মী অ ও সেমেটিক আলেফের উচ্চারণে বিস্তর তফাৎ আছে। লিপির আকারেও যথেষ্ট তফাৎ বিদ্যমান।


title: ব্রাহ্মী লিপি

text: ২০১০সনের অক্টোবরে ব্রাহ্মীকে ইউনিকোড ৬.০ তে স্থান দেয়া হয়।


title: ব্রাহ্মী লিপি

text: ব্রাহ্মীর জন্য ইউনিকোড ব্লক হচ্ছে, U+11000–U+1107F.  ২০১৪ এর আগস্টে দুটি অবাণিজ্যিক ফন্ট বের হয়। একটি গুগলের নটো সান্স ব্রাহ্মী অপরটি আদিনতা যা তামিল ব্রাহ্মীকে সমর্থন করে শুধু। উইন্ডোজ ১০ এর সেগোই ইউআই হিস্টোরিকও ব্রাহ্মী গ্লিফ সমর্থন করে।


title: ইয়ালদা

text: শাব-ই ইয়ালদা ("ইয়ালদার রাত" ) or শাব-ই চেল্লে ("চল্লিশতম রাত", ) একটি ইরানি সমাজের উৎসব যা "বছরের দীর্ঘ ও অন্ধকারতম রাত," হিসেবে পালিত হয়। এটি মূলত উত্তর গোলার্ধের শীতকালে দীর্ঘস্থায়ী রাত যা প্রতিবছর ২০ বা ২১শে ডিসেম্বর (±১) গ্রেগরিয়ান বর্ষপঞ্জী অনুসারে, এবং ফারসিভাষীদের নবম মাসের শেষ দিন ("আজার") এবং দশম মাসের ("দায়ী") এর মাঝামাঝি অবস্থান করে।


title: অ্যানড্রয়েড মার্শম্যালো

text: অ্যানড্রয়েড ৬.০ "মার্শম্যালো" অ্যানড্রয়েড মোবাইল অপারেটিং সিস্টেমের একটি সংস্করণ। এটির প্রথম পর্দা উন্মোচিত হয় ২০১৫সালের মে তে। এর কোডনেম অ্যানড্রয়েড এম। প্রাতিষ্ঠানিকভাবে মুক্তি পায় ২০১৫ সালের অক্টোবরে। মার্শম্যালো প্রথমত দৃষ্টি আরোপ করে ললিপপ ব্যবহারকারীদের অভিজ্ঞতাকে উন্নত করার জন্য।


title: অ্যানড্রয়েড মার্শম্যালো

text: ডেভলপাররা অ্যানড্রয়েড কোডনেম এম দিয়ে ২৮ই মে, ২০১৫ তারিখে অ্যানড্রয়েড মার্শম্যালোর পর্দা উন্মোচন করেন।


title: শ্রীলঙ্কা জাতীয় মহিলা ফুটবল দল

text: শ্রীলঙ্কা জাতীয় মহিলা ফুটবল দল আন্তর্জাতিক মহিলা ফুটবলে শ্রীলঙ্কার প্রতিনিধিত্বকারী অ্যাসোসিয়েশন ফুটবল দল। দলটি শ্রীলঙ্কা ফুটবল ফেডারেশন কর্তৃক নিয়ন্ত্রিত হয়।


title: শ্রীলঙ্কা জাতীয় মহিলা ফুটবল দল

text: ২০১৪ সাল পর্যন্ত শ্রীলঙ্কা মহিলা দল ফিফা মহিলা বিশ্বকাপ বা এএফসি মহিলা এশিয়ান কাপে খেলার যোগ্যতা অর্জন করতে পারেনি। দলটি সাফ মহিলা চ্যাম্পিয়নশিপের তিনটি আসর যথাক্রমে ২০১০, ২০১২ এবং ২০১৪ এ অংশগ্রহণ করলেও কোনবার চ্যাম্পিয়ন হতে পারেনি। তবে ২০১২ ও ২০১৪ সালে সেমি-ফাইনালে খেলার যোগ্যতা অর্জন করেছিল।


title: লোসারটান

text: লোসারটান () একটি অ্যানজিওটেনসিন II রিসেপ্টর অ্যান্টাগনিস্ট ওষুধ যা উচ্চ রক্তচাপের চিকিৎসায় ব্যবহৃত হয়। এটি এই গ্রুপের প্রথম বাজারজাতকৃত ওষুধ। মার্ক অ্যান্ড কো. সর্বপ্রথম কোজার (cozaar) নামে এই ওষুধ বাজারে নিয়ে আসে। এটি ডায়াবেটিক নেফ্রপ্যাথি রোগেও ব্যবহার করা হয়।


title: লোসারটান

text:
৫৫ বছরের নিচের হাইপারটেনশনের রোগী যারা এসিই ইনহিবিটর সহ্য করতে পারে না তাদের ক্ষেত্রে প্রথম পছন্দ হিসাবে এই ওষুধ দেওয়া হয়।
লোসারটান খাওয়া শুরু করার পর পূর্ণ ফল পেতে ৩ থেকে ৬ সপ্তাহ সময় লাগতে পারে।


title: লোসারটান

text:
লোসারটান একটি ইউরিকোসুরিক ওষুধ অর্থাৎ এটি রক্তে ইউরিক এসিডের মাত্রা বাড়িয়ে দেয় ফলে কিডনির মাধ্যমে অতিরিক্ত ইউরিক এসিড নিষ্কাশিত হয়ে মূত্রের মাধ্যমে বের হয়ে যাবে।
গর্ভবতী নারীদের ক্ষেত্রে লোসারটান সেবন ক্ষতিকর কারণ এতে ভ্রূণ ক্ষতিগ্রস্ত হতে পারে এমনকি মারাও যেতে পারে।
খুব সাধারণ পার্শ্বপ্রতিক্রিয়ার মধ্যে উল্লেখযোগ্য হলো মাথা ঝিমঝিম, কোমর ব্যথা, শ্বসনতন্ত্রের সংক্রমণ, রক্তচাপ কমে যাওয়া ইত্যাদি। এ ছাড়া ডায়াবেটিস রোগীদের পাতলা পায়খানা, ক্লান্তি, বুক ব্যথা ও রক্তে পটাশিয়াম বেড়ে যেতে পারে।


title: লোসারটান

text: গর্ভবতী মহিলা ও যে সকল ডায়াবেটিস রোগী অ্যালিসকিরেন ওষুধ খাচ্ছেন তাদের ক্ষেত্রে এই ওষুধ সেবন নিষিদ্ধ।


title: ২০১৬ দক্ষিণ এশীয় গেমসে হ্যান্ডবল

text: ২০১৬ দক্ষিণ এশীয় গেমসের শেষের দিকে ৬ দিন, ১০ ফেব্রুয়ারি থেকে ১৫ ফেব্রুয়ারি পর্যন্ত, ভারতের গুয়াহাটিতে হ্যান্ডবল প্রতিযোগিতা অনুষ্ঠিত হয়। এতে পুরুষ ও মহিলা উভয় ইভেন্টে ভারত স্বর্ণ পদক জয়লাভ করে।


title: ঐশ্বর্যা তৈল ক্ষেত্র

text: ঐশ্বর্য তৈল ক্ষেত্র ভারতের রাজস্থান রাজ্যের বড়মের জেলায় অবস্থিত। এটি ভারতের দ্বিতীয় বৃহত্তম তৈল ক্ষেত্র আবিষ্কারের ঘটনা। ১৯৯৯ সালে এই তৈল ক্ষেত্রটি আবিষ্কৃত হয়। এই তৈল ক্ষেত্র থেকে প্রতিদিন ৩০,০০০ ব্যারেল খনিজ তেল উত্তলিত হয়। তৈল ক্ষেত্রটির নাম ভারত এর বিখ্যাত অভিনেত্রী ঐশ্বর্যা রাই বচ্চানের নাম অনুসারে রাখা হয়েছে। তাছাড়া ঐশ্বর্য মানে ঐশ্বরিক দান। এটি বর্তমানে ভারতের দ্বিতীয় বৃহত্তম তৈল ক্ষেত্র। ভারতের মোট সঞ্চিত খনিজ তেলের ১০% এখানে রয়েছে এবং প্রতিবছর উৎপাদনের ৩০% আসে এই তৈল ক্ষেত্র থেকে।


title: বাড়মের জেলা

text:
বাড়মের ভারতের পশ্চিমাঞ্চলীয় রাজ্য, রাজস্থানের পশ্চিমাংশে যোধপুর বিভাগের অন্তর্গত গুরুত্বপূর্ণ একটি জেলা। বাড়মের জেলার সদরদপ্তর বাড়মের শহরে অবস্থিত। বাড়মের রাজস্থানে দ্বিতীয় বৃহত্তম জেলা। জেলার সদরদপ্তর ছাড়া অন্যান্য শহরগুলি যেমন; জাসোল, সিওয়ানা, বালোত্রা ইত্যাদি উল্লেখ্য। বর্তমানে বাড়মের জেলায় ক'একটি তৈলক্ষেত্র আবিষ্কৃত হয়েছে তার মধ্যে ঐশ্বর্যা তৈল ক্ষেত্র বৃহত্তম।
বাড়মের জেলা রাজস্থানেরর পশ্চিমংশে অবস্থিত যার কিছু অংশ থর মরুভূমির অংশ। জেলার উত্তর সীমায় জৈসলমের জেলা, দক্ষিণে জালোর জেলা, পূর্ব সীমায় পালি ও যোধপুর জেলা এবং পশ্চিম সীমায় পাকিস্তানের পূর্ব সীমান্ত।


title: বাড়মের জেলা

text: জেলার মট আয়তন . বাড়মের জেলা ২৪,২৮' থেকে ২৬,৩২' উত্তর অক্ষাংশ এবং ৭০,০৫' থেকল ৭২, ৫২' পূর্ব দ্রাঘিমাংশে অবস্থিত।


title: বাড়মের জেলা

text:
লুনী নদী হল জেলার দীর্ঘতম নদী।
বাড়মের জেলা ভারতের পিছিয়ে পড়া জেলাগুলির একটি ও রাজস্থানের বারোটি পিছিয়ে পড়া জেলাগুলির একটি যারা বিআরজিএফ ফান্ড পাচ্ছে।


title: লাহোর মেট্রো

text: লাহোর মেট্রো হল পাকিস্তানের পাঞ্জাব প্রদেশের রাজধানী লাহোর এর একটি দ্রুত রেল পরিবহন ব্যবস্থা। লাহোর পাকিস্তানের দ্বিতীয় বৃহত শহর ফলে এই শহরে যাত্রী পরিবহনের জন্য লাহোর মেট্রো ব্যবস্থা গড়া হচ্ছে।এই মেট্রোর মোট দৈর্ঘ্য হল ৮২ কিমি ও স্টেশন সংখ্যা ৬০ টি।মেট্রো ব্যবস্থাটিতে ৩ টি মেট্রো রেল লাইনের প্রস্তাব করা হয়েছে।


title: লাহোর মেট্রো

text:
লাহোর মেট্রো নির্মাণের প্রস্তাব প্রথম করা হয় ১৯৯২ সালে ।নানা কারনে তা সম্ভব হয়নি।এরপর ২০১৪ সালে চীনা সহায়তায় লাহোর মেট্রো নির্মাণের কথা বলা হয়। ২০১৫ সালে ২৭ কিমি কমলা লাইন নির্মাণ শুরু হয় ।অনুমান করা হচ্ছে ২০১৯ সালে লাহোর মেট্রোর শুভ উদ্ভদন হবে।এটি হবে পাকিস্তানের প্রথম মেট্রো রেল।
লাহোর মেট্রোর প্রথম দফা নির্মাণ কার্যে কমলা লাইন গড়া হবে। এই লাইনের দৈর্ঘ্য হবে ২৭ কিলোমিটার। এই লাইনে প্রতিদিন ২,৫০,০০০ যাত্রী যাতায়াত করবে। ২০১৫ সাল থেকে এই লাইনের নির্মাণ শুরু হয়েছে এবং ২০১৮ সালের মধ্য কমলা লাইনের নির্মাণ সম্পূর্ন হবে। কমলা লাইনের ২৫ কিলোমিটার হবে উত্তলিত ও বাকি অংশ হবে ভূগর্ভস্থ।
এই লাইনের দৈর্ঘ্য ১৪ কিমি।এটি চোউবারিজ থেকে কলেজ রোড পর্যন্ত নির্মাণ করা হবে।
এটি ৩২ কিলোমিটার দীর্ঘ হবে।এই লাইন লাহোর বিমানবন্দরকে যুক্ত করবে।


title: ২০১৬ দক্ষিণ এশীয় গেমসে জুডো

text: ২০১৬ দক্ষিণ এশীয় গেমসের শেষের দিকে ৬ দিন, ১০ ফেব্রুয়ারি থেকে ১৫ ফেব্রুয়ারি পর্যন্ত, ভারতের গুয়াহাটিতে জুডো প্রতিযোগিতা অনুষ্ঠিত হয়। এতে ১২টি ইভেন্টে ভারত ৯ টি স্বর্ণ পদক সহ ১২ পদক নিয়ে প্রথম স্থান অর্জন করে।


title: ২০১৬ দক্ষিণ এশীয় গেমসে সাঁতার

text: ২০১৬ দক্ষিণ এশীয় গেমসের শেষের দিকে ৬ দিন, ১০ ফেব্রুয়ারি থেকে ১৫ ফেব্রুয়ারি পর্যন্ত, ভারতের গুয়াহাটিতে সাঁতার প্রতিযোগিতা অনুষ্ঠিত হয়। এতে ভারত ২৩ টি স্বর্ণ পদক মোট ৪৫ টি পদক নিয়ে প্রথম স্থান অর্জন করে।


title: পশ্চিমবঙ্গের চলচ্চিত্র

text: পশ্চিমবঙ্গের চলচ্চিত্র বলতে কলকাতায় অবস্থিত টালিগঞ্জের ফিল্ম ইন্ডাস্ট্রিভিত্তিক চলচ্চিত্রসমূহকে বোঝানো হয়। এটি টলিউড () নামে পরিচিত। যদিও ফিল্ম ইন্ডাস্ট্রিটি বলিউড, তেলেগু ও তামিল ফিল্ম ইন্ডাস্ট্রি থেকে অনেক ছোট, তবু এটি সমান্তরাল ও আর্ট ফিল্ম নির্মাণ করে বিশ্বব্যাপী সমাদৃত হয়েছে। বিভিন্ন নির্মাতা ও অভিনেতা ভারতীয় জাতীয় ফিল্ম পুরস্কার সহ আন্তর্জাতিক পুরস্কারেও ভূষিত হয়েছেন। বর্তমানে টলিউড থেকে রোমান্টিক ও সামাজিক ছবিই বেশি নির্মিত হয়।


title: পশ্চিমবঙ্গের চলচ্চিত্র

text: সত্যজিৎ রায়ের "পথের পাঁচালী(১৯৫৫)" ১৯৫৬ সালের কানস্ ফিল্ম ফেস্টিভালে বেস্ট হিউম্যান ডকুমেন্ট পুরস্কার লাভ করে।


title: পশ্চিমবঙ্গের চলচ্চিত্র

text: "টালিউড" নামটি হলিউড থেকে অনুপ্রাণিত হয়ে রাখা হয়। এর নেপথ্যে আছেন আমেরিকান সিনেমাটোগ্রাফার উইলফোর্ড ই. ডেমিং যিনি ভারতে সবাক চলচ্চিত্র নির্মাণের সাথে জড়িত। ইন্ডাস্ট্রিটি যেহেতু টালিগঞ্জে অবস্থিত তাই হলিউডের সাথে মিল রেখে এর নাম "টালিউড" বা "টলিউড" রাখা স্বাভাবিকই ছিল। সেই সময়টিতে টালিগঞ্জ ছিল ভারতের অন্যতম সিনেমা কেন্দ্র, যেমনটি ছিল মার্কিন যুক্তরাষ্ট্রের হলিউড।


title: পশ্চিমবঙ্গের চলচ্চিত্র

text: ১৯৩২ সালে ডেমিং টলিউডের নাম "হলিগঞ্জ" রাখতে চেয়েছিলেন। কিন্তু তিনি আবার টলিউড নামেই ফিরে আসেন কারণ "টালি" একটি নাম ও "গঞ্জ" বলতে বাজার বোঝায়। তাই টলিউডই যথার্থ ছিল।


title: পশ্চিমবঙ্গের চলচ্চিত্র

text: বাংলায় চলচ্চিত্রের সূচনা ১৮৯০ সাল থেকে যখন কলকাতার থিয়েটারে বায়োস্কোপ দেখানো হতো। একদশকের মধ্যেই ইন্ডাস্ট্রির বীজবপন করেন হীরালাল সেন। তিনি রয়েল বায়োস্কোপ কোম্পানি প্রতিষ্ঠা করে কলকাতার স্টার থিয়েটার, মিনার্ভা থিয়েটার, ক্লাসিক থিয়েটার ইত্যাদিতে জনপ্রিয় শো দেখাতেন। একটি লম্বা বিরতির পর হাল ধরেন ধীরেন্দ্রনাথ গাঙ্গুলি। তিনি ইন্দো-ব্রিটিশ ফিল্ম কোম্পানি প্রতিষ্ঠা করেন যা বাঙালি মালিকানার প্রথম কোম্পানি (১৯১৮)। প্রথম বাংলা ফিচার ফিল্ম ছিল "বিল্বমঙ্গল" যেটি ১৯১৯ সালে মদন থিয়েটারের ব্যানারে নির্মিত হয়। "বিলাত ফেরত" ছিল আইবিএফসি'র প্রথম প্রযোজনা (১৯২১)। মদন থিয়েটারের "জামাই ষষ্ঠী" ছিল প্রথম স্বল্পদৈর্ঘ্য সবাক চলচ্চিত্র এবং প্রেমাঙ্কুর আতর্থী পরিচালিত দেনা পাওনা চলচ্চিত্রটি ছিল বাংলার প্রথম সবাক চলচ্চিত্র। তারপর অনেক ইতিহাস হলো, তারমধ্যে সত্যজিৎ রায়, মৃণাল সেন ও ঋত্বিক ঘটক এবং অন্যান্য নির্মাতারা তাদের স্থান সুপ্রতিষ্ঠিত করে বাংলা চলচ্চিত্রকে অনেকদূর অগ্রসর করেন।


title: পশ্চিমবঙ্গের চলচ্চিত্র

text: হীরালাল সেন বাংলার অন্যতম সম্মানিত ব্যক্তি যিনি ভারতের প্রথম চলচ্চিত্র পরিচালক। তখনকার সব চলচ্চিত্রই ছিল নির্বাক।


title: পশ্চিমবঙ্গের চলচ্চিত্র

text: প্রথম সবাক চলচ্চিত্র নির্মিত হয় ১৯৩০এর শুরুর দিকে। চলচ্চিত্রগুলো উর্দু কিংবা ফারসি ভাষায় নির্মিত হতো যাতে বড় বাজার ধরতে পারে। একটি ফিল্ম ইন্ডাস্ট্রি ছিল ইস্ট ইন্ডিয়া ফিল্ম কোম্পানি। প্রথম সবাক বাংলা চলচ্চিত্র হচ্ছে 'জামাই ষষ্ঠী' যেটি ১৯৩১ সনে নির্মিত হয়। প্রথম দিককার জনপ্রিয় অভিনেতা ছিলেন প্রমথেশ বড়ুয়া ও দেবকী বোস। প্রমথেশ বড়ুয়া চলচ্চিত্র পরিচালনা করে ইন্ডাস্ট্রিতে নতুন মাত্রা যোগ করেন। দেবকীও চলচ্চিত্র পরিচালনা করেন। তিনি ১৯৩২ সালে 'চণ্ডীদাস' নির্মাণ করেন। চলচ্চিত্রটি শব্দব্যবস্থার জন্য উল্লেখযোগ্য কারণ শব্দগ্রহণকারী মুকুল বোস ডায়লগ স্পেস আউট ও ফ্রিকুয়েন্সি মডুলেশন সমস্যার সমাধান করতে পেরেছিলেন।


title: পশ্চিমবঙ্গের চলচ্চিত্র

text: ভারতীয় চলচ্চিত্রে বাংলা ফিল্ম ইন্ডাস্ট্রির ভূমিকা সুদূরপ্রসারী। পূর্ণদৈর্ঘ্য বাংলা ছবি 'দেনা পাওনা' ১৯৩১ সনের ৩০ ডিসেম্বর শুভমুক্তি পেয়ে কলকাতার চিত্রা সিনেমা হলে প্রথম প্রদর্শিত হয়।


title: ২০১৬ দক্ষিণ এশীয় গেমসে টেবিল টেনিস

text: ২০১৬ দক্ষিণ এশীয় গেমসে ৬ ফেব্রুয়ারি থেকে ১০ ফেব্রুয়ারি পর্যন্ত, ভারতের গুয়াহাটিতে টেবিল টেনিস প্রতিযোগিতা অনুষ্ঠিত হয়। এতে ভারত ৭ টি স্বর্ণ পদক ৭টিই ভারত অর্জন করে।


title: প্রাক-সিনেটিক লিপি

text: প্রাক-সিনেটিক লিপি মধ্য ব্রোঞ্জ যুগের একটি নিদর্শন। এটি  সিনাই পেনিসুলার সেরাবিত এল-খাদেমে পাওয়া গেছিল। এটিকে ফিনিশীয় ও দক্ষিণ আরবীয় লিপির পূর্বপুলুষ বলা হয়। এটিকে সিনেটিক লিপি, প্রাক ক্যানানাইট, প্রাচীন ক্যানানাইট ও ক্যানানাইট লিপিও বলে।


title: প্রাক-সিনেটিক লিপি

text: শুরুর দিকের প্রাক-সিনেটিক লিপির সময়টি ধরা হয় খ্রিস্টপূর্ব ১৯ এর মধ্য থেকে ১৬ এর মধ্য শতক পর্যন্ত। অর্থাত খ্রিস্টপূর্ব ১৮৫০ হচ্ছে শুরুর সময় এবং শেষের সময় ১৫৫০ খ্রিস্টপূর্ব।.


title: প্রাক-সিনেটিক লিপি

text: সিনাইয়ে অবস্থিত  সেরাবিত এল খাদেম নামক পাহাড়ের এক মন্দিরের দেয়ালে বক্র রেখায় লেখা প্রার্থনা দেখা যায় যেগুলো সিনাই বা সেরাবিত শিলালিপি । মন্দিরটি মিশরীয় দেবতার ছিল।


title: প্রাক-সিনেটিক লিপি

text: শিলালিপিটি ১৭ থেকে ১৬ খ্রিষ্টপূর্ব শতকে পাওয়া  যায়।.


title: প্রাক-সিনেটিক লিপি

text: ওআদি এল-হোল শিলালিপি ( "" 'সন্ত্রাসের গিরিখাত') পাথরের গায়ে বক্রভাবে আঁকা ছিল। জায়গাটি ছিল থেবেস ও আবিদোসের সংযোগকারী রাস্তার পাশে যা মিশরের প্রাণকেন্দ্র ।


title: পল্লব লিপি

text: পল্লব লিপি ব্রাহ্মী লিপি থেকে উদ্ভূত হয়েছে। এটি দক্ষিণ ভারতের পল্লব রাজবংশে বিকাশলাভ করে খ্রিস্টপূর্ব ৬ষ্ঠ শতকে।


title: পল্লব লিপি

text: দক্ষিণ-পূর্ব এশিয়ার বিভিন্ন লিপি যেমন গ্রন্থ, জাভানি, কাবি, বায়বাবিন, মন, বার্মিজ, খেমর, তাই থাম, থাই, লাও ও নতুন তাই ল্যু বর্ণমালাও প্রত্যক্ষ বা পরোক্ষভাবে পল্লব লিপি থেকেই উৎপন্ন হয়েছে।


title: পল্লব লিপি

text:
এখানে যে গঠন তুলে ধরা হয়েছে সেটি খ্রিস্টপূর্ব ৭ম শতকের প্রচলিত লিপিকে কেন্দ্রিক।
*চিহ্নিত বর্ণগুলোর সঠিক উচ্চারণ অজানা। তবে দক্ষিণ-পূর্ব এশিয়ায় যেভাবে ব্যহৃত হয় সেভাবেই প্রকাশ করা হয়েছে। (ছকে লিপির ছবিগুলো স্কাইনোলেজ.কম এ প্রদর্শিত ছবির অনুরূপ)


title: পল্লব লিপি

text: প্রতিটি ব্যঞ্জনবর্ণে 'অ' ধ্বনিটি জোড়া থাকে সহজাতভাবেই যাতে কোন স্বরবর্ণের চিহ্ণ ব্যবহৃত নাহলে উচ্চারিত হয়। যদি দুটি ব্যঞ্জনবর্ণ পরপর স্বরবর্ণ ছাড়াই ব্যবহৃত হয় তবে প্রথমটি উপরে থাকবে এবং দ্বিতীয়টি নিচে থাকবে। এই অবস্থায় একে সংযুক্ত বর্ণ বলে।


title: ২০১৬ দক্ষিণ এশীয় গেমসে টেনিস

text: ২০১৬ দক্ষিণ এশীয় গেমসে ১০ ফেব্রুয়ারি থেকে ১৫ ফেব্রুয়ারি পর্যন্ত, ভারতের গুয়াহাটিতে টেনিস প্রতিযোগিতা অনুষ্ঠিত হয়। এতে ভারত ৫ টি স্বর্ণ পদক ৫টিই ভারত অর্জন করে।


title: আবজাদ

text: আব্জাদ লিপি এমন একটি লিখন-পদ্ধতি যেখানে প্রতিটি চিহ্নই একেকটি ব্যঞ্জনবর্ণ। পাঠক নিজেই নির্দিষ্ট স্বরবর্ণের যোগান দেন। এটিকে পশ্চিম সেমেটিক লিপি পরিবারের অন্তর্ভুক্ত ধরা হয়।


title: আবজাদ

text: আব্জাদ শব্দটি ("আ ব জ দ" ) এসেছে আরবি লিপির প্রথম অক্ষর থেকে। বাকিটা পুরাতন হিব্রু লিপি, ফিনিশীয় ও সেমেটিক লিপির ক্রম অণুযায়ী; "ʾ ব গ দ".


title: ২০১৬ দক্ষিণ এশীয় গেমসে কুস্তি

text: ২০১৬ দক্ষিণ এশীয় গেমসে ৬ ফেব্রুয়ারি থেকে ৮ ফেব্রুয়ারি পর্যন্ত, ভারতের গুয়াহাটিতে কুস্তি প্রতিযোগিতা অনুষ্ঠিত হয়। এতে ভারত ১৬ টি স্বর্ণ পদকের মধ্যে ভারত ১৪টি অর্জন করে।


title: বিদর্ভ ক্রিকেট সংস্থা স্টেডিয়াম

text: বিদর্ভ ক্রিকেট সংস্থা স্টেডিয়াম () ভারতে অবস্থিত একটি আন্তর্জাতিকমানের ক্রিকেট স্টেডিয়াম। মহারাষ্ট্রের নাগপুরে এ স্টেডিয়ামটির অবস্থান। ২০০৮ সালে নির্মিত এ স্টেডিয়ামটি নিউ ভিসিএ স্টেডিয়াম নামে পরিচিতি রয়েছে ও এটি পুরনো বিদর্ভ ক্রিকেট সংস্থা মাঠের স্থলাভিষিক্ত হয়। বিশ্বের অন্যতম শীর্ষসারির ক্রিকেট মাঠ হিসেবে আন্তর্জাতিক ক্রিকেট কাউন্সিলের স্বীকৃতি পেয়েছে। বিদর্ভ এবং মধ্যাঞ্চল দল যথাক্রমে ঘরোয়া রঞ্জি ট্রফি এবং দিলীপ ট্রফি প্রতিযোগিতায় নিজেদের মাঠ হিসেবে ব্যবহার করে থাকে।


title: বিদর্ভ ক্রিকেট সংস্থা স্টেডিয়াম

text: আয়তনের দিক দিয়ে বিশ্বের অন্যতম বৃহত্তম মাঠ হিসেবে সম্মুখ বরাবর ৮০ গজ এবং স্কয়ার লেগ বাউন্ডারির দিকে ৮৫ গজ।


title: বিদর্ভ ক্রিকেট সংস্থা স্টেডিয়াম

text: নভেম্বর, ২০০৮ সালে ভারত ও অস্ট্রেলিয়ার মধ্যকার ৪র্থ টেস্ট আয়োজনের মাধ্যমে এ মাঠে প্রথমবারের মতো আন্তর্জাতিক খেলা অনুষ্ঠিত হয়। ঐ টেস্টে ভারত ১৭২ রানের ব্যবধানে জয় পেয়েছিল। খেলায় অস্ট্রেলীয় স্পিনার জেসন ক্রেজা ১২ উইকেট ও হরভজন সিং ৭ উইকেট দখল করেছিলেন।


title: বিদর্ভ ক্রিকেট সংস্থা স্টেডিয়াম

text: ২০১১ সালের ক্রিকেট বিশ্বকাপের চারটি খেলা অনুষ্ঠিত হয়।


title: বিদর্ভ ক্রিকেট সংস্থা স্টেডিয়াম

text: শচীন তেন্ডুলকর বলেছেন যে, সুযোগ-সুবিধার দিক দিয়ে এটি প্রত্যাশাকে ছাড়িয়ে গেছে। রিকি পন্টিং মন্তব্য করেছেন, পোষাক বদলের কক্ষটি বেশ আরামপ্রদ। ডেকান চার্জার্সের বিপক্ষে দুই রানের ব্যবধানে জয়ের পর রাজস্থান রয়্যালসের অধিনায়ক শেন ওয়ার্ন মাঠের প্রশস্ততার বিষয়ে বলেছেন। আমরা এ ধরণের বৃহৎ আকৃতির মাঠ প্রত্যাশা করি।


title: এন৫০৮ (বাংলাদেশ)

text: এন৫০৮ (জাতীয় মহাসড়ক) হল বাংলাদেশের উত্তরাঞ্চলের রংপুর বিভাগের দিনাজপুর জেলায় অবস্থিত একটি গুরুত্বপূর্ণ মহাসড়ক। এ মহাসড়কটি এন৫ এর সাথে দিনাজপুর জেলা শহরকে সংযুক্ত করেছে। সেই সাথে সংযুক্ত করেছে আর৫৮৬ কে এন৫ এর সাথে। রাস্তাটির উত্তর প্রান্ত দশমাইলে এন৫ এ এবং দক্ষিণ প্রান্ত দিনাজপুর শহরের প্রাণকেন্দ্র ডিসি অফিসের সামনে সংযোগস্থলে অবস্থিত।


title: এন৫০৮ (বাংলাদেশ)

text: এন৫০৮ হল এন৫ এর একটি শাখা মহাসড়ক। এটি দিনাজপুর শহরের প্রায় ১৬ কিলোমিটার উত্তরে দশমাইল বাজারে এন৫ একটি একটি সংযোগস্থল থেকে শুরু হয়ে দক্ষিণ দিকে অগ্রসর হয়েছে। এরপর সোজা দক্ষিণ দিকে কিছু কৃষি জমি মাঠ অতিক্রম করে বাংলাদেশ কৃষি উন্নয়ন কর্পোরেশন আঞ্চলিক অফিসের পাশ দিয়ে এগিয়ে কান্তজির মন্দির সংযোগ সড়কের সাথে সংযোগ স্থাপন করে। আবার রাস্তাটি সোজা দক্ষিণ মুখি হয়ে প্রায় ১০ কিলোমিটার এগিয়ে হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয় অতিক্রম করে। এরপর রাস্তাটি আরও কিছুদুর এগিয়ে দিনাজপুর শহরের উপকণ্ঠে দিনাজপুর সরকারি কলেজ গেটের সামনে আর৫৮৬ এর সাথে সংযোগ স্থাপন করে এবং ডানে বাক নিয়ে আরও এগিয়ে দিনাজপুর জেলা প্রশাসকের কার্যালয়ের সামনে শেষ হয়েছে।


title: এন৫০৮ (বাংলাদেশ)

text: সম্পূর্ণ রাস্তাটি দিনাজপুর জেলায় অবস্থিত।


title: টমাস বপ

text: টমাস জে. বপ ডি. এসসি (১৫ অক্টোবর, ১৯৪৯ - ৫ জানুয়ারি, ২০১৮) একজন মার্কিন জ্যোতির্বিদ। তিনি ১৯৯৫ সালে এ্যালান হেলের সাথে হেল-বপ ধূমকেতু আবিষ্কার করেন। ধূমকেতুটি আবিষ্কারের সময় তিনি একটি নির্মানসামগ্রী প্রস্তুত করে এমন একটি কারখানার ব্যবস্থাপক হিসাবে কাজ করছিলেন। তিনি একজন শখের জ্যোতির্বিদ। এটিই ছিল তার দেখা প্রথম ধূমকেতু। তিনি ডেনভার, কলোরাডো তে জন্ম গ্রহণ করেন। তিনি Mahoning Valley Astronomical Society (MVAS) এর আজীবন সদস্য। ক্লাবের ১৬ ইঞ্চি রিফলেক্টর টেলিস্কোপে আকাশ দেখার পর জ্যোতির্বিজ্ঞানের প্রতি তার অনুরাগ সৃষ্টি হয়। তিনি ইয়াংস্টোন বিশ্ববিদ্যালয়ে পড়াশুনা করেন এবং আরিজোনা রাজ্যের টাসকোনে ১৯৮১ সাল থেকে বসবাস করতেন।


title: ইটোরিকক্সিব

text: ইটোরিকক্সিব () একটি নির্দিষ্ট কক্স-২(COX-2) ইনহিবিটর যা মার্ক অ্যান্ড কো. প্রথম বাজারে আনে। এটি সারাবিশ্বে প্রায় ৮০ টির বেশি দেশে অনুমোদিত হলেও আমেরিকাতে অনুমোদিত না।


title: ইটোরিকক্সিব

text:
এটি রিউমাটয়েড আর্থ্রাইটিস, সোরিয়াটিক আর্থ্রাইটিস, অস্টিওআর্থ্রাইটিস, অ্যাংকাইলোজিং স্পন্ডাইলাইটিস, দীর্ঘদনের কোমর ব্যথা, তীব্র ব্যথা, গেঁটে বাত ইত্যাদি ক্ষেত্রে ব্যবহৃত হয়।
অপারেশন পরবর্তী তীব্র ব্যথা নিরাময়ে একক মাত্রার ইটোরিকক্সিবের ভূমিকা রয়েছে।
গুরুতর কিছু পার্শ্বপ্রতিক্রিয়ার মধ্যে অন্যতম হচ্ছে ফিক্সড ড্রাগ ইরাপশন, ইরাথিমা, অ্যাকিউট জেনারেলাইজড ইগজ্যান্থিম্যটাস পাস্টুলোসিস(AGEP), ইরাথিমা মাল্টিফরমির মত লালচে দাগ, ও প্রিটিবিয়াল ইরাইথিমা।


title: সোনালি পাতা

text: সোনালী পাতা হচ্ছে এমন একপরকার সোনা যেটি পাতলা শীটে হাতুড়িপেটানো করে কাগজের মত বানানো হয়। এটি মোড়ানোর কাজে ব্যবহৃত হয়। সোনালী পাতা বিভিন্ন ক্যারেট ও শেড আকারে পাওয়া যায়। বেশি পাওয়া যায় ২২-ক্যারেট হলুদ সোনায় ।


title: সোনালি পাতা

text: সোনালী পাতা হচ্ছে এক ধরণের ধাতব পাতা যেখানে খুব কমই সোনা ব্যবহৃত হয়।


title: সোনালি পাতা

text: সোনালী পাতা দিয়ে কোন তলকে মোড়ানো হলে সেটিকে স্বর্ণ পৃষ্ঠায়ন বলে। ঐতিহ্যগতভাবে পানি মোড়ানো সবচে কঠিন ও সর্বগণ্য স্বর্ণপৃষ্ঠায়ণ হিসেবে খ্যাত।


title: সোনালি পাতা

text: সোনালী পাতা কলা শিল্পে ব্যাপক ভাবে ব্যবহৃত হয়। ইউরোপীয় ব্রোঞ্জ যুগ থেকেই এটি বিভিন্ন সংস্কৃতিতে মিশে গেছে। বিভিন্ন সময়ে এটি জুয়েলারীতেও ব্যাপকভাবে ব্যবহৃত হয়।


title: সোনালি পাতা

text:
সোনালী পাতা ঐতিহ্যগতভাবে বেশি জনপ্রিয় কলা শিল্পে (ভাস্কর্য ও পুর্বাঞ্চলীয় খ্রিস্ট প্রতিমূর্তি নির্মাণে) ও ছবির ফ্রেমে । তাছাড়া এগুলো জুয়েলারীতেও ব্যবহৃত হয়।
বৌদ্ধ কলা শিল্পেও সোনালী পাতার ব্যবহার লক্ষণীয়।


title: সোনালি পাতা

text: প্রচাঈন যুগের মন্দির থেকে শুরু করে আধুনিক মন্দিরগুলোতে সৌন্দর্যবর্ধক হিসেবে সোনালী পাতা ব্যবহৃত হয়ে আসছে।


title: সোনালি পাতা

text: প্রাচীন ব্যাসিলিকা মন্দিরের অন্তসজ্জা সোনালী পাতা দ্বারা আচ্ছাদিত। এ থেকেই স্থাপত্যশিল্পে সোনালী পাতার ব্যবহার কাল অনুমান করা যায়।


title: সোনালি পাতা

text: সোনালীপাতা (ধাতব পাতা ভার্ক সহ) মাঝেমাঝে খাবার, পানিয় সাজানোতে ব্যবহৃত হয় যাতে এর দাম ও চাকচিক্য বেড়ে যায়। যদিও এটির ঘ্রাণ নেই তবু এটি মিষ্টান্ন সহ চকোলেট, মধু ও মিঠাই মোড়তে ও পরিবেশন করতে ব্যবহৃত হয় ভারতে। খাবার পাত্রেও এটি দিয়ে খাবার ঢাকতে ব্যবহৃত হয়।


title: সোনালি পাতা

text: ইউরোপে পানীয়র বোতল সোনালীপাতা দিয়ে মোড়ানো হয়। ১৬শতকের শেষের দিক থেকে এটি এখনো চলে আসছে।


title: ২০১৫ সাফ চ্যাম্পিয়নশিপ ফাইনাল

text: ২০১৫ সাপ চ্যাম্পিয়নশিপ ফাইনাল ভারতের তিরুবনন্তপুরম এর তিরুবন্দরাম আন্তর্জাতিক স্টেডিয়াম এ ৩ জানুয়ারি ২০১৬ তারিখে অনুষ্ঠিত হয়। যা ছিল ২০১৫ সাফ চ্যাম্পিয়নশিপের সমাপনি অনুষ্ঠান। এতে ভারত চ্যাম্পিয়ন হয় ২-১ গোলের ব্যবধানে।


title: ২০১৫ সাফ চ্যাম্পিয়নশিপ ফাইনাল

text: ২০১৬ সালের ৩ জানুয়ারি কেরালার তিরুবনন্তপুরম এ অবস্থিত তিরুবন্দরাম আন্তর্জাতিক স্টেডিয়ামে ২০১৫ সাফ চ্যাম্পিয়নশিপের ফাইনাল অনুষ্ঠিত হয়।


title: ইসোবেল জয়েস

text: ইসোবেল মেরি হেলেন সেসেলিয়া জয়েস (; জন্ম: ২৫ জুলাই, ১৯৮৩) উইকলো এলাকায় জন্মগ্রহণকারী বিশিষ্ট আইরিশ প্রমিলা ক্রিকেটার। আয়ারল্যান্ড মহিলা ক্রিকেট দলের অন্যতম সদস্য তিনি। দলে তিনি মূলতঃ অল-রাউন্ডারের ভূমিকা পালনসহ দলের অধিনায়কের দায়িত্ব পালন করছেন। ডানহাতি ব্যাটসম্যান ও বামহাতি মিডিয়াম পেস বোলার ইসোবেল জয়েস দলের সদস্যরূপে এ পর্যন্ত এক টেস্ট ও ৬৭ একদিনের আন্তর্জাতিকে অংশ নিয়েছেন।


title: ইসোবেল জয়েস

text: জুন, ১৯৯৯ সালে মিল্টন কেনেসে সফরকারী ভারতের বিপক্ষে জয়েসের ওডিআই অভিষেক ঘটে। পরের মাসেই মহিলাদের ইউরোপীয় চ্যাম্পিয়নশীপে অংশ নেন। ২০০০ সালে পাকিস্তানের বিপক্ষে চারটি ওডিআই খেলেন। একই দলের বিপক্ষে টেস্ট খেলায়ও অংশ নেন তিনি যা অদ্যাবধি আয়ারল্যান্ডের একমাত্র টেস্ট হিসেবে বিবেচিত। বছরের শেষদিকে নিউজিল্যান্ডে অনুষ্ঠিত মহিলাদের বিশ্বকাপে খেলেন।


title: ইসোবেল জয়েস

text: এরপর অস্ট্রেলিয়া, ভারত ও নেদারল্যান্ডসের বিপক্ষে ওডিআইয়ে আয়ারল্যান্ডের প্রতিনিধিত্ব করেন। এছাড়াও, ২০০১ ও ২০০৫ সালের ইউরোপীয় চ্যাম্পিয়নশীপ এবং ২০০৩ সালে নেদারল্যান্ডসে অনুষ্ঠিত আইডব্লিউসিসি ট্রফিতে খেলেন।


title: ইসোবেল জয়েস

text: এক ক্রিকেট পরিবার থেকে এসেছেন ইসোবেল জয়েস। তার যমজ বোন সেসেলিয়াও আয়ারল্যান্ডের পক্ষে খেলছেন। অন্যদিকে, তার তিন ভাই - ডমিনিক, এড এবং গাস প্রত্যেকেই আইরিশ পুরষ ক্রিকেট দলে খেলছেন। এছাড়াও, এড ইংল্যান্ডের পক্ষে খেলেছেন।


title: ডক্সোফাইলিন

text: ডক্সোফাইলিন () একটি জ্যান্থিন থেকে উদ্ভূত ওষুধ যা অ্যাজমার চিকিৎসায় ব্যবহৃত হয়।


title: ডক্সোফাইলিন

text: এটা ব্রংকোডাইলেটর হিসাবে কাজ করে অর্থাৎ শ্বসন নালিকা কে প্রসারিত করে। ফসফোডায়েস্টারেজ এনজাইম কে নিবৃত করার মাধ্যমে কাজ করে।


title: ডক্সোফাইলিন

text:
গবেষণায় দেখা গেছে এটি থিওফাইলিনের মত কাজ করলেও পার্শ্বপ্রতিক্রিয়া অপেক্ষাকৃত কম।
অন্যান্য জ্যান্থিন ওষুধের মত ডক্সোফাইলিনের অ্যাডেনোসিন রিসেপ্টরের প্রতি আসক্তি নাই ফলে এটা উদ্দীপক ক্রিয়া দেখায় না।


title: সাশা ব্যারন কোহেন

text: সাশা নোয়াম ব্যারন কোহেন (জন্ম: ১৩ অক্টোবর ১৯৭১) একজন ব্রিটিশ অভিনেতা, কৌতুকাভিনেতা এবং চিত্রনাট্যকার। ক্যামব্রিজ বিশ্ববিদ্যালয় অধীন ক্রাইস্টস কলেজ থেকে স্নাতক ডিগ্রীধারী ব্যারন কোহেন ব্যাপকভাবে সু-পরিচিত তাঁর সৃষ্ট চারটি কাল্পনিক চরিত্র: আলি জি, বোরাত সাগদিয়েভ, ব্রুনো গেহার্ড এবং অ্যাডমিরাল জেনারেল আলাদীনের জন্য।


title: সাশা ব্যারন কোহেন

text: ব্যারন তাঁর অভিনয় কর্মসূচিতে সেইসব সরল-বিশ্বাসী মানুষদের চরিত্রই ফুটিয়ে তোলেন যারা তাদের প্রাহসনিক অবস্থা এবং ব্যাঙ্গাত্মক আত্ম-প্রকাশমূলক পরিস্থিতি নিয়ে বুঝতে অপারগ। তাঁর অন্যান্য কাজগুলো হলো মাদাগাস্কার (২০০৫-২০১২) নামক একটি ধারাবাহিক ছবিতে ত্রয়োদশ কিং জুলিয়ান এর চরিত্রে কণ্ঠ দেওয়া। পাশাপাশি তিনি সুইনি টডঃ দ্য ডিমন বারবার অব ফ্লিট স্ট্রীট (২০০৭), হুগো (২০১১) এবং লেস মিজারেবলস (২০১২) ছবিতে অভিনয় করেছিলেন। এছাড়াও তিনি এমআই৬ এর এক গুপ্তচরের ভাই হিসেবে গ্রিমসবি (২০১৬) নামের একটি কৌতুকপ্রদ চলচ্চিত্র এবং এবং অ্যালিস থ্রু দ্য লুকিং গ্লাস (২০১৬) নামের আরো একটি চলচ্চিত্রে অভিনয় করার কথা রয়েছে।


title: সাশা ব্যারন কোহেন

text: ব্যারন কোহেন ১৯৯৯ সালে দ্য ইলেভ্যান ও'ক্লক শো নামক একটি কমেডি ধারাবাহিকের জন্য ব্রিটিশ কমেডি অ্যাওয়ার্ডস কর্তৃক সেরা নবাগত অভিনেতা হিসেবে খ্যাতি অর্জন করেছিলেন। এছাড়াও তিনি ডা আলি জি শো এর জন্য দুইটি বাফটা অ্যাওয়ার্ড, এমি অ্যাওয়ার্ডের জন্য কয়েকবার মনোনয়ন, সেরা অভিযোজিত চিত্রনাট্যের জন্য অস্কার মনোনয়ন এবং তাঁর চলচ্চিত্র বোরাতের জন্য সেরা অভিনেতা হিসেবে গোল্ডেন গ্লোব পুরষ্কার অর্জন করেন। বোরাত চলচ্চিত্র মুক্তি পাওয়ার পর ব্যারন কোহেন বলেন যে, যেহেতু “বোরাত” আর “আলি জি” দর্শকদের মাঝে বেশি জনপ্রিয়তা অর্জন করেছিল, তাই তিনি এই দুই চরিত্রে আর অভিনয় না করার সিদ্ধান্ত নেন। একইভাবে ব্রুনো চলচ্চিত্রটি মুক্তি পাওয়ার পরও ব্যারন কোহেন, ব্রুনো চরিত্রে আর অভিনয় না করার কথা জানিয়েছিলেন। ২০১২ সালের ব্রিটিশ কমেডি অ্যাওয়ার্ডসে তাঁর আলি জি চরিত্রের জন্য ব্যারন কোহেন "আউটস্ট্যান্ডিং অ্যাচিভমেন্ট অ্যাওয়ার্ড" অর্জন করেন। এছাড়াও ২০১৩ সালে কমেডি দক্ষতার জন্য বাফটা চার্লি চ্যাপলিন ব্রিটানিয়া অ্যাওয়ার্ডস পুরস্কার পান।


title: সাশা ব্যারন কোহেন

text: তিন ভাইয়ের মধ্যে কনিষ্ঠতম ব্যারন কোহেন পশ্চিম লন্ডনের হ্যামারস্মিথে জন্মগ্রহণ করেন। তাঁর মা ড্যানিয়েলা নাওমি, যিনি একজন মুভমেন্ট ইন্সট্রাক্টর, ইসরায়েলে জন্মগ্রহণ করেছিলেন। তাঁর বাবা জেরাল্ড ব্যারন কোহেন, যিনি একজন কাপড়ের দোকান মালিক, জন্মগ্রহণ করেন লন্ডনে এবং বেড়ে উঠেছেন ওয়েলসে। ব্যারন কোহেনের পরিবার ইহুদি ধর্মাবলম্বী। তাঁর বাবার পরিবাররা ছিলেন পূর্ব-ইউরোপের ইহুদি বাসিন্দা যারা দেশান্তরিত হয়ে পন্টিপ্রিড, ওয়েল্‌স্ এবং লন্ডনে এসেছিলেন এবং তাঁর মায়ের পরিবাররা ছিলেন জার্মান ইহুদি। তাঁর "ব্যারন" নামটি রেখেছিলেন তাঁর দাদা মরিস কোহেন। তাঁর দাদি ছিলেন একজন ব্যালে নৃত্যশিল্পী যিনি ইসরায়েলের হাইফাতে বসবাস করতেন। ব্যারন কোহেনের দুই সহোদর হলেন এরান এবং অ্যাম্নোন। তাঁর ভাই এরান একজন সুরকার এবং ব্যারন কোহেনের অনেক চলচ্চিত্রে তিনি কাজ করেছিলেন। এছাড়া তাঁর চাচাতো ভাই সাইমন ব্যারন কোহেন আন্তর্জাতিকভাবে একজন প্রখ্যাত অটিজম গবেষক।


title: সাশা ব্যারন কোহেন

text: ব্যারন কোহেন উত্তর-লন্ডনের হ্যার্টফোর্ডশায়ারের এলসট্রিতে "দ্য হ্যাবারডাশের্স আস্কিস্ বয়জ স্কুলে" পড়াশোনা করেন। তিনি ক্যামব্রিজ বিশ্ববিদ্যালয় অধীন ক্রাইস্টস কলেজ থেকে ইতিহাসের উপর ১৯৯৩ সালে দ্বিতীয় শ্রেণীতে উচ্চতর স্নাতক ডিগ্রী অর্জন করেন। ক্যামব্রিজ ইউনিভার্সিটি অ্যামেচার ড্রামাটিক ক্লাবে সদস্য থাকাকালীন ব্যারন কোহেন ফিডলার অন দ্য রুফ এবং সাইরানো ডি বার্জেরাক নাটকে অভিনয় করেন এবং হাবোনিম ড্রোর ইহুদি মঞ্চনাটকেও তিনি অভিনয় করেছেন।


title: সাশা ব্যারন কোহেন

text: ব্যারন কোহেনের বোরাত চরিত্রটি (বা বোরাত) চলচ্চিত্রের মুখ্য চরিত্র। চলচ্চিত্রটি ২০০৬ সালে টরোন্টো ইন্টারন্যাশনাল ফিল্ম ফেস্টিভ্যালে প্রদর্শিত হয়। এছাড়া ২ নভেম্বর ২০০৬ সালে ছবিটি যুক্তরাজ্যে, ৩ নভেম্বর ২০০৬ সালে যুক্তরাষ্ট্রে এবং ২৩ নভেম্বর ২০০৬ সালে ছবিটি অস্ট্রেলিয়ায় মুক্তি পায়। চলচ্চিত্রটির মূল কাহিনী হলো আইস-ক্রিমের ট্রাকে করে দু'জন মানুষের যুক্তরাষ্ট্রে ভ্রমণ নিয়ে, যেখানে চলচ্চিত্রটির মুখ্য চরিত্র “বোরাত” পামেলা অ্যান্ডারসনকে বিয়ে করার জন্য ব্যাকুল হয়ে পড়েন। এটি একটি মক্যুম্যান্টারিধর্মী (বা ডক্যুকমেডি) চলচ্চিত্র যেখানে আমেরিকান সংস্কৃতি, বর্ণ-বিদ্বেষ, লিঙ্গ বৈষম্য, হোমোফোবিয়া (সমকামী মানুষদের প্রতি বিদ্বেষ-পূর্ণ মানসিকতা), ইহুদি-বিদ্বেষ এবং জিংগোইজম্ (অন্ধদেশপ্রেম) নিয়ে কৌতুকপ্রদ ঘটনার অবতারণা করা হয়েছিল। ব্যবসায় সফল এই ছবিটি যুক্তরাষ্ট্রের ৮৩৭টি থিয়েটারে প্রদর্শন করে আনুমানিক ২৬.৪ মিলিয়ন ডলার আয় করে।


title: সাশা ব্যারন কোহেন

text: ব্যারন কোহেন “বোরাত” চলচ্চিত্রে অভিনয়ের জন্য ২০০৭ সালে “শ্রেষ্ঠ অভিনেতা - মিউজিক্যাল অথবা কমেডি” বিভাগে গোল্ডেন গ্লোব অ্যাওয়ার্ড পান। যদিও “বোরাত” চলচ্চিত্রটি “বেস্ট মোশন পিকচার- মিউজিক্যাল অর কমেডি” বিভাগে মনোনয়ন পেয়েছিল, কিন্ত শেষে ড্রিমগার্লস্ চলচ্চিত্রের কাছে ছবিটি হেরে যায়। ২৩ জানুয়ারি ২০০৭ সালে, ব্যারন কোহেন ছবিটির জন্য সেরা অভিযোজিত চিত্রনাট্যের মনোনয়ন পেয়েছিলেন। ব্যারন কোহেন তাঁর মনোনয়ন “বোরাত” চলচ্চিত্রের কাহিনীর সহ-লেখক অ্যান্ট হাইন্স, পিটার বেইনহ্যাম, সাই মোরডেকাই ফিনেস্টো, ড্যান ম্যাজার এবং টড ফিলিপসের সাথে ভাগ করে নেন।


title: সাশা ব্যারন কোহেন

text: কৌতুক উপাদান ছাড়াও ব্যারন কোহেন তাঁর দর্শকদের জন্য বোরাত চরিত্রে কিছু অস্বস্তিকর সত্যেরও সংযোজন করেছিলেন। ইহুদি সম্প্রদায়ভুক্ত হয়েও তিনি তাঁর বোরাত চরিত্রটিকে ইহুদি-বিদ্বেষী হিসেবে ফুটিয়ে তুলেছিলেন। ২১ ডিসেম্বর ২০০৭ সালে ব্যারন কোহেন বোরাত চরিত্রটি থেকে অবসরের সিদ্ধান্ত নেন।


title: সাশা ব্যারন কোহেন

text: ব্রুনো হলো ব্যারন কোহেনের আরেকটি চরিত্র যে একজন সমকামী এবং অস্ট্রিয়ান ফ্যাশান শো উপস্থাপক এবং সে প্রায়ই তাঁর অনিচ্ছাকৃত বিষয়গুলোকে বিতর্কিত বক্তব্য এবং হতবুদ্ধিকর আচরণের মাধ্যমে হাস্যকর করে তোলে। ব্রুনো সবাইকে “হ্যাঁ অথবা না” দিয়ে তাঁর প্রশ্নের উত্তর দিতে বলে এবং তাঁর প্রত্যেক প্রশ্নই হয় “Vassup” (যার মানে কি খবর) অথবা “Ich don't think so” (যার মানে আমি তা মনে করি না) দিয়ে। মাঝে মাঝে তাকে “Ach, ja!” (যার মানে আহ ইয়াহ!) অথবা “Nicht, nicht” (জার্মান শব্দ “Nicht” এর অর্থ হলো “না”) বলতেও শোনা যায়।


title: সাশা ব্যারন কোহেন

text: ব্রুনোর কমেডিক স্যাটায়ার মূলত ফ্যাশান এবং ক্লাবিং জগতের অর্থহীন বিষয়গুলো নিয়ে। ২০০৯ সালের মে মাসে ব্যারন কোহেন একটি সাদা রঙের এঞ্জেল পোশাক, একটি সাদা জকস্ট্রেপ, সাদা গো-গো বুটস্ এবং একজোড়া সাদা পাখনা পড়ে ব্রুনো চরিত্রের বেশে এমটিভি মুভি অ্যাওয়ার্ডস্ অনুষ্ঠানে হাজির হয়েছিলেন। সেই অনুষ্ঠানে এমিনেমও তাঁর সাথে একই স্টেজে পারফর্ম করেছিল।


title: সাশা ব্যারন কোহেন

text: ব্যারন কোহেনের এই চরিত্রটি হলো ২০১২ সালে মুক্তি পাওয়া তাঁর ছবি দ্য ডিক্টেটর ছবির মূল চরিত্র। আলাদীন চরিত্রে ব্যারন কোহেন একটি কাল্পনিক দেশ রিপাবলিক অব ওয়াদিয়ার স্বৈরাচারের ভূমিকায় অভিনয় করেন। এবং ব্রুনো চলচ্চিত্রের পরিচালক ল্যারি চার্লস ছবিটি পরিচালনা করেন। চলচ্চিত্রটির স্যাটায়ার মূলত লিবিয়ার একনায়ক মুয়াম্মার গাদ্দাফিকে কেন্দ্র করেই বানানো হয়েছিল। ছবিটির চিত্রনাট্য যখন লেখা হচ্ছিল সেই সময় গাদ্দাফি জীবিত ছিলেন। এই বিদ্রুপাত্মক (স্যাটায়ার) ধর্মী ছবি গাদ্দাফিকে রাগান্বিত করতে পারে ভেবে এবং সম্ভাব্য সন্ত্রাসী হামলা এড়ানোর জন্য চলচ্চিত্রটির প্রযোজকরা ইচ্ছাকৃতভাবে চলচ্চিত্রটিকে ইরাকের একনায়ক সাদ্দাম হোসেনের রম্য উপন্যাসের আংশিক কাহিনীর উপর ভিত্তি করে ছবিটি বানানো হয়েছিল বলে উল্লেখ করেছিল।


title: সাশা ব্যারন কোহেন

text: ব্যারন কোহেনের সাথে অভিনেত্রী ইসলা ফিশারের প্রথম সাক্ষাৎ হয় ২০০২ সালে অস্ট্রেলিয়ার সিডনির একটি পার্টিতে। ২০০৪ সালে তাদের দু'জনের বাগদান সম্পন্ন হয় এবং ২০১০ সালের ১৫ মার্চ ফ্রান্সের প্যারিসে বিবাহ বন্ধনে আবদ্ধ হয়। ব্যারন কোহেন এবং ইস্‌লা ফিশারের দুই কন্যা- অলিভ (জন্ম: ১৯ অক্টোবর, ২০০৭ সাল) এবং এলুলা লটি মিরিয়াম (জন্ম: অক্টোবর, ২০১০ সাল) এবং একটি পুত্র সন্তান মন্টগোমেরি মোজেস ব্রায়ান (জন্ম: ১৭ মার্চ, ২০১৫ সাল) রয়েছে।


title: সাশা ব্যারন কোহেন

text: ব্যারন কোহেন সমাজতান্ত্রিক-জায়নবাদ যুবা সংগঠন হাবোনিম ড্রোরের নাট্যশালায় কিছুকাল অভিনয় করেছিলেন।


title: সাশা ব্যারন কোহেন

text: ব্যারন কোহেন ইসরায়েলী কৃষি সম্প্রদায় রশ হানিক্রা ও বেইত হা-এমেকের হয়ে স্বেচ্ছাসেবক হিসেবে কাজ করার জন্য প্রায় এক বছর ইসরায়েলে অবস্থান করেছিলেন।


title: সাশা ব্যারন কোহেন

text: ব্যারন কোহেন বলেন, “আমি কখনও বলি না যে আমি একজন ধার্মিক ইহুদি। কিন্তু আমি আমার ইহুদি পরিচয় নিয়ে গর্বিত এবং ইহুদি ধর্মের কিছু জিনিস এবং রীতিনীতি আমি পালন করার চেষ্টা করি”। ব্যারন কোহেন বছরে দুইবার সিনাগগে (ইহুদি উপাসনালয়) যান এবং কোশের (হালাল) খাবার খাওয়ার ঐতিহ্য ধরে রাখার চেষ্টা করেন।


title: সাশা ব্যারন কোহেন

text: ২৮ ডিসেম্বর ২০১৫ সালে ব্যারন কোহেন এবং তাঁর স্ত্রী ইসলা ফিশার উত্তর সিরিয়ার শিশুদের হাম রোগের টিকা দানের জন্য সেভ দ্য চিলড্রেন সংগঠনকে ৩,৩৫,০০০ পাউন্ড (৫,০০,০০ মার্কিন ডলার) অনুদান হিসেবে দান করেন এবং সম-পরিমান অর্থ যুদ্ধ বিদ্ধস্থ সিরিয়ার শরণার্থীদের সাহায্যের জন্য ইন্টারন্যাশনাল রেসকিউ কমিটিকে অনুদান হিসেবে প্রদান করেন।


title: জেমস এগোচি

text: জেমস ওটিয়েনো এগোচি (জন্ম জানুয়ারি ২৯, ১৯৮৮) জেমস এগোচি হিসাবে পরিচিত, একজন কেনীয় ক্রিকেটার। তিনি তিনটি অন্যান্য কেনিয়ার আন্তর্জাতিক ক্রিকেটারদের ভাই লামেক অনায়াঙ্গা, শেম এগোচি এবং নেহেমিয়া ওধিয়াম্বোর ভাই।


title: জেমস এগোচি

text: ওধিয়াম্বো অপর দুই ভাই নেহেমিয়া ওধিয়াম্বো এবং শেম এনগোচির সঙ্গে কেনিয়ার হয়ে ক্রিকেট বিশ্বকাপ খেলেন, যেটি অনুষ্ঠিত হয়েছিল যৌথভাবে বাংলাদেশ, ভারত এবং শ্রীলঙ্কাতে ১৯ ফেব্রুয়ারি থেকে ২ এপ্রিল ২০১১ সালে।


title: ১৯৯৭ সাফ গোল্ড কাপ

text: ১৯৯৭ সাফ গোল্ড কাপ বা ১৯৯৭ দক্ষিণ এশীয় ফুটবল ফেডারেশন গোল্ড কাপ হল দক্ষিণ এশিয়ার আন্তর্জাতিক ফুটবল ফুটবল প্রতিযোগিতা সাফ চ্যাম্পিয়নশিপের তৃতীয় আসর। প্রতিযোগিতাটি ৬ টি দল নিয়ে ১৯৯৭ সালের ৪- ১৩ সেপ্টেম্বর পর্যন্ত নেপালের রাজধানী কাঠমুন্ডুতে অনুষ্ঠিত হয়।


title: রাজস্থানের জেলাসমূহের তালিকা

text: ভারতীয় রাজ্য রাজস্থান মোট ৩৩টি জেলায় বিভক্ত যথা:-


title: মুহাম্মদ ইবনে আলি আস-সেনুসি

text: সাইয়িদ মুহাম্মদ ইবনে আলি আস-সেনুসি (১৭৮৭–১৮৫৯) ছিলেন সেনুসি তরিকার প্রতিষ্ঠাতা। ১৮৩৭ সালে এই তরিকা প্রতিষ্ঠিত হয়।


title: মুহাম্মদ ইবনে আলি আস-সেনুসি

text: মুহাম্মদ ইবনে আলি আলজেরিয়ার মুস্তাগানিমের নিকটে জন্মগ্রহণ করেন। একজন শ্রদ্ধাভাজন মুসলিম শিক্ষকের নামে তার নাম আল-সেনুসি প্রদান করা হয়েছিল। তিনি ওয়ালাদ সিদি আবদুল্লাহ গোত্রের সদস্য ছিলেন। মুহাম্মদ ইবনে আলি ফেজের একটি মাদ্রাসায় পড়াশনা করেছেন। এরপর তিনি সাহারা ভ্রমণ করে তিউনিসিয়া এবং ত্রিপলিতে আত্মশুদ্ধি প্রচার করেন। এসময় তিনি অনেক অনুসারী লাভ করেন। এরপর তিনি কায়রোর আল-আজহার বিশ্ববিদ্যালয়ে পড়াশোনার জন্য যান। প্রথমে তিনি জাবাল আখদারে তার কেন্দ্র প্রতিষ্ঠা করেন এবং তিনি সিরেনাইকার বাইদায় মসজিদ প্রতিষ্ঠা করেন। এরপর তিনি জাগবুবে চলে আসেন। তিনি একটা বৃহৎ মসজিদ এবং বিশ্ববিদ্যালয় স্থাপন করেছিলেন। ১৯৮৪ সালে মুয়াম্মার গাদ্দাফির নির্দেশে এটি বন্ধ করে দেয়া হয়। একই সময় সেনুসি পরিবারের সদস্যদের কবর এবং অবশিষ্ট চিহ্নগুলো ধ্বংস করে দেয়া হয়। মুহাম্মদ আস-সেনুসির মৃত্যুর পর তার পুত্র মুহাম্মদ আল-মাহদি আস-সেনুসি সেনুসি তরিকার নতুন প্রধান হন এবং তিনি তাদের কেন্দ্র জাগবুব থেকে কুফরায় সরিয়ে নেন। তার নাতি মুহাম্মদ ইদ্রিস আল-সেনুসি লিবিয়ার প্রথম এবং একমাত্র বাদশাহ ছিলেন।


title: পাইরিডক্সিন

text: পাইরিডক্সিন () ভিটামিন বি এর একটি রূপভেদ। এর হাইড্রোক্লোরাইড লবণ, পাইরিডক্সিন হাইড্রোক্লোরাইড ভিটামিন বি এর অভাবজনিত রোগের চিকিৎসায় ব্যবহৃত হয়। অধিকাংশ ব্যক্তির ক্ষেত্রে স্বাভাবিক খাবার খেলে অতিরিক্ত পাইরিডক্সিন ওষুধ হিসাবে খাওয়ার প্রয়োজন হয় না।


title: পাইরিডক্সিন

text: পাইরিডক্সিন মানব শরীরে গুরুত্বপূর্ণ ভূমিকা পালন করে। এটা লোহিত রক্ত কণিকা উৎপাদন, ত্বক ও স্নায়ুর স্বাভাবিক কার্যক্রম বজায় রাখা প্রভৃতি কাজে এর ভূমিকা অনেক।


title: পাইরিডক্সিন

text: কিছু কিছু ক্ষেত্রে শরীরে ভিটামিন বি এর পরিমাণ হ্রাস পায় যেমন অ্যালকোহল আসক্তি, লিভারের রোগ, হাইপারথাইরয়ডিজম, হার্ট ফেইলিউর। এ ছাড়া কিছু ওষুধ যেমন আইসোনিয়াজিড, সাইক্লোসেরিন, হাইড্রালাজিন, পেনিসিলামিন ইত্যাদি ভিটামিন বি এর ঘাটতি তৈরি করে। পাইরিডক্সিন পেরিফেরাল নিউরোপ্যাথি রোগের চিকিৎসায় বা প্রতিরোধ করতে ব্যবহৃত হয়। কিছু হেরেডিটারি বা বংশানুক্রমিক রোগ যেমন হোমোসিস্টিনিউরিয়া, হাইপার-অক্সালিউরিয়া, জ্যান্থিউরেনিক অ্যাসিডিউরিয়া ইত্যাদি রোগের চিকিৎসায় পাইরিডক্সিন ব্যবহৃত হয়।


title: পাইরিডক্সিন

text: এটা শরীরে খুবই সহনীয় তবে কারো কারো ক্ষেত্রে মাথাব্যথা, অনিদ্রা, হাত-পা ঝিনঝিন করা,পাকস্থলীর সমস্যা ইত্যাদি হতে পারে।এটা গর্ভাবস্থা ও মাতৃদুগ্ধ দানকালীন সময়ে নিরাপদ


title: ১৯৯৯ সাফ গোল্ড কাপ

text: ১৯৯৯ সাফ গোল্ড কাপ বা ১৯৯৯ দক্ষিণ এশীয় ফুটবল ফেডারেশন গোল্ড কাপ (স্পঞ্জরের কারণে ১৯৯৯ সাফ কোকা কোলা কাপ) হল দক্ষিণ এশিয়ার আন্তর্জাতিক ফুটবল ফুটবল প্রতিযোগিতা সাফ চ্যাম্পিয়নশিপের চতুর্থ আসর। প্রতিযোগিতাটি ৬ টি দল নিয়ে ১৯৯৯ সালের ২২ এপ্রিল থেকে ১ মে পর্যন্ত ভারতের গোয়াতে অনুষ্ঠিত হয়।


title: টেড ডেক্সটার

text: এডওয়ার্ড রাল্ফ টেড ডেক্সটার, সিবিই (; জন্ম: ১৫ মে, ১৯৩৫) ইতালির মিলানে জন্মগ্রহণকারী সাবেক ইংরেজ আন্তর্জাতিক ক্রিকেট তারকা। ইংল্যান্ড ক্রিকেট দলের অন্যতম সদস্য ছিলেন তিনি। ১৯৬০-এর দশকে ইংল্যান্ড দলকে নেতৃত্ব দেন। এছাড়াও, কাউন্টি ক্রিকেটে সাসেক্স দলের অধিনায়কত্ব করেন। মাঝারিসারির আক্রমণধর্মী ব্যাটসম্যানের ভূমিকায় আবির্ভূত হতেন। পাশাপাশি ডানহাতে মিডিয়াম বোলিংয়ে পারদর্শিতা দেখিয়েছেন 'লর্ড টেড' ডাকনামে পরিচিত টেড ডেক্সটার।


title: টেড ডেক্সটার

text: র‌্যাডলি কলেজে অধ্যয়ন করেন তিনি। সেখানেই তিনি প্রথম একাদশে ১৯৫০ থেকে ১৯৫৩ সাল পর্যন্ত খেলতে থাকেন। আত্মবিশ্বাসের সাথে চলাফেরা করায় তিনি ‘লর্ড টেড’ ডাকনামে পরিচিতি পান। ১৯৫৬-৫৭ সালে মালয়ে জরুরী অবস্থা চলাকালে জাতীয় সেবা হিসেবে ১১শ হাসার্সে সেকেন্ড লেফট্যানেন্ট হিসেবে দায়িত্ব পালন করেন। ফলশ্রুতিতে মালয় প্রচারণা পদক লাভ করেন। অক্টোবর, ১৯৫৫ সালে কেমব্রিজের জেসাস কলেজে ভর্তি হন। সেখানে তিনি গল্ফ ও রাগবি’র পাশাপাশি ক্রিকেটে অংশ নেন।


title: টেড ডেক্সটার

text: ১৯৫৬, ১৯৫৭ ও অধিনায়ক হিসেবে ১৯৫৮ সালে বিশ্ববিদ্যালয়ের খেলাগুলোয় অংশ নেন। ১৯৫৭ সালে জেন্টলম্যানের বিপক্ষে ৫/৮ ও ৩/৪৭ লাভ করে সকলের দৃষ্টি কাড়েন। একই বছরে সাসেক্সে যোগ দেন। পরবর্তীতে ডেক্সটার সাসেক্সের অধিনায়কত্ব করেন ও ১৯৬৫ সালে অবসরের পূর্ব-পর্যন্ত এ দায়িত্বে ছিলেন।


title: টেড ডেক্সটার

text: জিলেট কাপের উদ্বোধনী আসরটি প্রথম বড় ধরনের একদিনের প্রতিযোগিতারূপে চিহ্নিত হয়ে আসছে। লর্ডসের ফাইনালে টেড ডেক্সটার সাসেক্সের অধিনায়কত্ব করেন। তিনি নতুন ধরনের এ ক্রিকেটকে ‘মৌচাকে একটি মৌমাছির প্রবেশরূপে’ আখ্যায়িত করেন। উইজডেন অ্যালমেনাক ফাইনালে তাঁর বৃহৎ কৌশলকে চিহ্নিত করে। নরম পিচে সাসেক্স ১৬৮ রানে অল-আউট হলে বৃষ্টি ওরচেস্টারশায়ারের অগ্রযাত্রাকে রুখে দেয়। এমনকি দলটি ১৫৪ রান সব উইকেট হারালে সাসেক্স নাটকীয়ভাবে ১৪ রানের জয় পায়। এমনকি পরের বছরও সাসেক্স শিরোপা অক্ষুণ্ন রেখেছিল।


title: টেড ডেক্সটার

text: ১৯৫৮ সালে নিউজিল্যান্ডের বিপক্ষে তাঁর টেস্ট অভিষেক ঘটে। খেলায় তিনি ৫২ রান সংগৃহীত করেন। ই.ডব্লিউ. সোয়ানটন ভেবেছিলেন যে, তাঁকে হয়তো ১৯৫৮-৫৯ মৌসুমে পিটার মে’র এমসিসি দলের সদস্যরূপে অস্ট্রেলিয়ায় নেয়া হবে। শেষ পর্যন্ত প্যারিসে অবস্থানরত মডেল স্ত্রীর কাছ থেকে ফিরে এসে পিটার মে’র আঘাতে জর্জরিত দলে পুণরায় অন্তর্ভুক্ত হন। সফরের মাঝামাঝি সময়ে ডেক্সটার যোগ দেন ও প্রস্তুতির সময় না নিয়েই প্রস্তুতিমূলক খেলায় অংশ নেন। এ খেলাগুলোয় ভালো করলেও টেস্টে ব্যর্থ হন। তাস্বত্ত্বেও সফর চালিয়ে যান ও নিউজিল্যান্ডের বিপক্ষে অভিষেক টেস্ট সেঞ্চুরি হাঁকান। ১৯৫৯-৬০ মৌসুমে ভারত ও ক্যারিবীয়ায় দূর্দান্ত সময় অতিবাহিত করলেও দলে অন্তর্ভুক্তির বিষয়ে ব্যাপকভাবে সমালোচিত হন। কিন্তু ওয়েস হল ও চার্লি গ্রিফিথের ন্যায় ফাস্ট বোলারদের মোকাবেলা করে উপযুক্ত জবাব দেন। প্রথম টেস্টে অপরাজিত ১৩২*, চতুর্থ টেস্টে ১১০ সহ ৬৫.৭৫ গড়ে ৫২৬ রান তোলেন ও ইংল্যান্ডের ব্যাটিং গড়ে শীর্ষস্থানে আরোহণ করেন। এরফলে ১৯৬১ সালে উইজডেন কর্তৃপক্ষ তাঁকে অন্যতম বর্ষসেরা ক্রিকেটাররূপে ঘোষণা করে।


title: টেড ডেক্সটার

text: ঘরোয়া টেস্ট সিরিজে দক্ষিণ আফ্রিকার বিরুদ্ধে নিষ্প্রভ ছিলেন। কিন্তু, এজবাস্টনে অনুষ্ঠিত ১৯৬১ সালের অ্যাশেজ সিরিজের প্রথম টেস্টের দ্বিতীয় ইনিংসে ৩২১ রানের ইনিংস পরাজয় এড়াতে নামে। এ ইনিংসে তিনি ৩১ বাউন্ডারী সহযোগে ১৮০ তোলেন যা দ্বিতীয় বিশ্বযুদ্ধের পর ইংল্যান্ডের সর্ববৃহৎ সেঞ্চুরি ছিল। কিন্তু খেলার শেষদিকে ববি সিম্পসনের বলে ছক্কা হাঁকাতে গেলে তিনি স্ট্যাম্পড হন। ওল্ড ট্রাফোর্ডে খ্যাতনামা চতুর্থ টেস্টে ৮৪ মিনিট ক্রিজে অবস্থান করে দর্শনীয় ৭৬ রান তোলেন। খেলায় ইংল্যান্ডের আর দরকার ছিল মাত্র ১০৬ রান ও হাতে ছিল ৯ উইকেট। তাস্বত্ত্বেও ইংল্যান্ডের ব্যাটিংয়ে ধ্বস নামে ও টেস্টে পরাজিত হওয়াসহ সিরিজে পরাজয়বরণ করে।


title: টেড ডেক্সটার

text: ১৯৬৪ সালের সাধারণ নির্বাচনে অংশ নেয়ার লক্ষ্যে দক্ষিণ আফ্রিকা সফর থেকে নিজ নাম প্রত্যাহার করেন। কিন্তু নির্বাচনে পরাজিত হবার পর এম.জে.কে. স্মিথের সহকারী অধিনায়কের দায়িত্ব পালন করেন। ১৯৬৫ সালে ওয়েস্ট লন্ডনে জাগুয়ার গাড়ি দুর্ঘটনায় পা ভেঙ্গে ফেলার প্রেক্ষিতে তাঁর খেলোয়াড়ী জীবনের সমাপ্তি ঘটে। ১৯৬৮ সালে ক্রিকেট থেকে অবসর নেয়ার পর সাংবাদিক, অনুষ্ঠান পরিচালকের দায়িত্ব পালন করেন ও পিআর কোম্পানী প্রতিষ্ঠা করেন। ১৯৮০-এর শেষদিকে বব উইলিসের সাথে ফাস্ট বোলারের সন্ধানে যোগ দেন।


title: টেড ডেক্সটার

text: ১৯৮৭ সালে টেস্ট ক্রিকেটারদের র‌্যাঙ্কিং প্রথা প্রবর্তনের সাথে জড়িয়ে পড়েন। পরিসংখ্যানবিদ গর্ডন ভিন্স ও রব ইস্টাওয়ে’র সাথে তিনি ডিলোইটেস রেটিংস চালু করেন। রেটিংটি দ্রুত জনপ্রিয়তা লাভ করতে থাকে ও ২০০৩ সালে আন্তর্জাতিক ক্রিকেট কাউন্সিল কর্তৃপক্ষ আনুষ্ঠানিকভাবে গ্রহণ করে। এরপর থেকেই এটি আইসিসি প্লেয়ার র‌্যাঙ্কিং হিসেবে গ্রহণ করা হয়। ২০০৫ সালে ক্রিকেটার সাময়িকীর এ নিবন্ধে তিনি বলেন যে, র‌্যাঙ্কিংয়ের ধারণাটি ক্রিকেট জীবনে সর্বাপেক্ষা বৃহৎ অংশগ্রহণ। এক্সটা-কভার ড্রাইভে কয়েকটি জোড়ালো আঘাতে সংগৃহীত রানের চেয়ে এটিই সেরা।


title: টেড ডেক্সটার

text: ১৯৮৯ সালে পিটার মে’র পরিবর্তে ইংল্যান্ড ক্রিকেট দলের নির্বাচকমণ্ডলীর সভাপতিরূপে দায়িত্বভার গ্রহণ করেন। ব্যবসায়িক ক্ষতি পোষাতে তাঁকে ৬০,০০০ পাউন্ড-স্টার্লিং প্রদান করা হয় যা সভাপতি হিসেবে প্রথম। তাঁর সময়কালে ইংল্যান্ড দল দূর্বলতম সময় অতিবাহিত করে। তাস্বত্ত্বেও কিছু সফলতা আসে। তন্মধ্যে, ১৯৯০ সালে ১৯ বছর পর ওয়েস্ট ইন্ডিজের বিপক্ষে জয় উল্লেখযোগ্য। ১৯৯২-৯৩ মৌসুমে ‘ব্রাউনওয়াশ’ নামে পরিচিত ৩-০ ব্যবধানে ভারতের কাছে পরাজিত হবার পর ডেভিড গাওয়ারকে বিতর্কিতভাবে দল থেকে বাদ দেয়া হয়। কিন্তু, ১৯৯৩ সালের শেষ দিকে এ দায়িত্ব থেকে অব্যাহতি নেন। ইংরেজ ক্রিকেটকে তিনদিন থেকে চারদিনে রূপান্তরের প্রক্রিয়ায় নিয়ে আসার ফলে ব্যাপক প্রভাব বিস্তার করে। এ প্রেক্ষিতে রিচি বেনো মন্তব্য করেন যে, সামনের বছরগুলোয় ইংরেজ ক্রিকেট ব্যাপকভাবে সুফল ভোগ করবে। সেইসাথে আমি মনে করি না যে, অন্য কেউ এ কৃতিত্বের ভাগিদার হবে। এছাড়াও তিনি এমসিসি’র সভাপতি মনোনীত হন ও টনি লুইস ২০০৩ সালে তাঁর স্থলাভিষিক্ত হবার পূর্ব-পর্যন্ত এ দায়িত্বে ছিলেন। প্রশাসনিক দায়িত্ব হিসেবে এমসিসি’র ইংল্যান্ড কমিটিরও সভাপতি ছিলেন। ২০০১ সালে নববর্ষের সম্মাননা হিসেবে সিবিই পদবীতে ভূষিত হন তিনি।


title: টেড ডেক্সটার

text: কেন্টের সাবেক ক্রিকেটার টম লংফিল্ডের কন্যা সুজান জর্জিনা লংফিল্ডকে বিয়ে করেন। কেমব্রিজ বিশ্ববিদ্যালয়ে স্নাতক-পূর্ব শ্রেণীতে অধ্যয়নকালীন এক পার্টিতে তাঁর সাথে স্বাক্ষাৎ হয় ও প্রথম দেখাতেই তাঁকে বিয়ের প্রস্তাব দেন। মডেল হিসেবে কাজ করে ও ১৯৬২-৬৩ মৌসুমে অস্ট্রেলিয়া সফরে স্বামীর সাথে যান। সেখানে তিনি গণমাধ্যমের দিকে ঝুঁকে পড়েন ও যে-কোন ক্রিকেটারের তুলনায় অধিক অর্থ উপার্জনে সক্ষম ছিলেন। তাঁদের সংসারে টমাস ও জেনেভিভ নামে পুত্র-কন্যা রয়েছে।


title: ২০০৩ সাফ গোল্ড কাপ

text: ২০০৩ সাফ গোল্ড কাপ বা ২০০৩ দক্ষিণ এশীয় ফুটবল ফেডারেশন গোল্ড কাপ হল সাফ চ্যাম্পিয়নশিপের পঞ্চম আসর যা ১০ জানুয়ারি থেকে ২০ জানুয়ারি ২০০৩ পর্যন্ত সময়ে বাংলাদেশের রাজধানী ঢাকায় অনুষ্ঠিত হয়। সকল খেলা বঙ্গবন্ধু জাতীয় স্টেডিয়ামে অনুষ্ঠিত হয়। প্রতিযোগিতার আসরটি মূলত ২৬ জানুয়ারি থেকে ৫ ফেব্রুয়ারি ২০০২ সালে অায়োজনের কথা ছিল কিন্তু বাংলাদেশ ফুটবল ফেডারেশনের উপর ফিফার স্থগিতাদেশ থাকায় তা সম্ভব হয়নি। আফগানিস্তানের অংশগ্রহনের কথা ছিল না।কিন্তু এএফসির সুপারিশে দলটিকে অন্তর্ভুক্ত করা হয়। এছাড়াও ভূটান এবারে প্রথমবারের মতো প্রতিযোগিতায় অংশগ্রহণ করে।


title: ২০০৩ সাফ গোল্ড কাপ

text: বাংলাদেশ এই আসরে প্রথমবারের মতো সাফ চ্যাম্পিয়নশিপ জয় করে।


title: এডিথ কির্‌চমাইয়ার

text: এডিথ কির্‌চমাইয়ার ( ২২শে জানুয়ারি, ১৯০৮ সাল – ২৪শে অক্টোবর, ২০১৫ সাল) হচ্ছেন একজন শতবর্ষজীবী মহিলা, যিনি ছিলেন সামাজিক যোগাযোগ মাধ্যম ফেসবুক সাইট ব্যবহারকারীদের মধ্যে সবচেয়ে বৃদ্ধা বয়সী। তিনি তাঁর ১০৫তম জন্মদিন ২২শে জানুয়ারি, ২০১৩ সাল পর্যন্ত তিনি প্রথমবারের মতো ফেসবুক সাইটে সাইন-আপ করেন। তিনি শিকাগো বিশ্ববিদ্যালয় থেকে সবচেয়ে প্রবীণ স্নাতকধারী ব্যক্তি ছিলেন। তিনি সান্তা বারবারা, ক্যালিফোর্নিয়াতে বসবাস করতেন। তিনি ওহিও শহরে দ্য ওহিও স্টেট বিশ্ববিদ্যালয় এবং স্প্রিংফিল্ড হাই স্কুল থেকেও স্নাতক ডিগ্রি পাশ করেছিলেন।


title: এডিথ কির্‌চমাইয়ার

text: অবসরকালে, তিনি স্বেচ্ছাসেবক হিসেবে সপ্তাহে একবার ডাইরেক্ট রিলিফ চ্যারিটির জন্য কাজ করেছিলেন। ক্যালিফোর্নিয়া শহরে তিনি-ই নিবন্ধনকৃত সবচেয়ে বৃদ্ধা গাড়ি চালক ছিলেন এবং দীর্ঘ ৮৬ বছর ধরে মটরচালক হিসেবে তাঁর পরিপূর্ণ রেকর্ড রয়েছে। তাঁর কাফেলা নষ্ট হয়ে যাওয়ার পর চ্যারিটির কাজের জন্য তিনি তাঁর হোন্ডা চিভিক্ গাড়িটি দান করেছিলেন।


title: এডিথ কির্‌চমাইয়ার

text: তিনি বিবাহ বন্ধনে আবদ্ধ হয়ে দাম্পত্য জীবনে সত্তরোর্ধ বয়সেরও বেশি সময় পার করেন। তাঁর বয়স যখন ১০০ বছরে পদার্পণ করেন, তখন তাঁর স্বামী ৯৮ বছর বয়সে মৃত্যুবরণ করেন। ২৪শে অক্টোবর, ২০১৫ সালে তিনিও ১০৭ বছর বয়সে মৃত্যুর কোলে ঢলে পড়েন।


title: ২০১৬ দক্ষিণ এশীয় গেমসে তায়কোয়ান্দো

text: ২০১৬ দক্ষিণ এশীয় গেমসে ১০ ফেব্রুয়ারি থেকে ১৫ ফেব্রুয়ারি পর্যন্ত, ভারতের গুয়াহাটিতে তায়কোয়ান্দো প্রতিযোগিতা অনুষ্ঠিত হয়। এতে ভারত ৬ টি স্বর্ণ নিয়ে প্রথম স্থান অর্জন করে।


title: পূর্ব পশ্চিম গ্যাস পাইপলাইন (ভারত)

text: পূর্ব-পশ্চিম গ্যাস পাইপলাইন ভারতের অন্ধ্রপ্রদেশের কাকিনাড়া থেকে শুরু করে গুজরাট এর বারুচ পর্যন্ত বিস্তৃত। এর দৈর্ঘ্য ১৩৮৬ কিলোমিটার। এই পাইপলাইন মোট পাঁচটি রাজ্যের মধ্যেদিয়ে গেছে। সেগুলি যথাক্রমে অন্ধ্রপ্রদেশ, তেলেঙ্গানা, কর্ণাটক, মহারাষ্ট্র ও গুজরাট। ই.ডব্লিউ.পি.এল একটি সাধারণ বাহক পাইপলাইন হিসেবে অনুমোদিত হয়েছে।


title: পূর্ব পশ্চিম গ্যাস পাইপলাইন (ভারত)

text: পূর্ব পশ্চিম গ্যাস পাইপলাইন বা ইস্ট ওয়েস্ট গ্যাস পাইপলাইনে গুজরাটে আরআইল-এর বিশাল পেট্রোকেমিক্যাল কমপ্লেক্সে প্রাকৃতিক গ্যাস সরবরাহ করে এবং পাইপলাইনটি থেকে শাখা পাইপলাইন সংযোগের মাধ্যমে অনেক গ্রাহকদের গ্যাস সরবরাহ করে। পাইপলাইন ব্যবস্থাটি একাধিক সংকোচনকারী স্টেশন, শাখা পাইপলাইনের দ্বারা লেনদেন এবং একটি উন্নত নিয়ন্ত্রণ ও যোগাযোগ নেটওয়ার্কগুলিতে অসংখ্য পরিমাপ সুবিধা প্রদান করে। প্রকল্পটি ভারতের প্রথম ও বৃহত্তম বেসরকারী মালিকানায় তৈরি পাইপলাইন এবং ভারতের বর্ধমান প্রাকৃতিক গ্যাস গ্রিডের মূল কেন্দ্র।


title: পূর্ব পশ্চিম গ্যাস পাইপলাইন (ভারত)

text: এই পাইপলাইন মাধ্যমে কে.জি-ডি৬ (কৃষ্ণা কাবেরী ব্যাসিন ৬) থেকে গ্যাস গুজরাটের বারুচে আনা হয়। কৃষ্ণা ও কাবেরী অববাহিকায় ও সমুদ্র উপকূলে এই গ্যাস খনি গুলি রয়েছে।


title: পূর্ব পশ্চিম গ্যাস পাইপলাইন (ভারত)

text: কাকিনাডা থেকে বারুচ পর্যন্ত গ্যাস পাইপলাইপ নির্মাণ শুরু হয় ২০০৬ সালে। এই পাইপলাইন এর নির্মাণের আর্থ যোগায় রিলায়েন্স গ্যাস পরিবহন পরিকাঠামো সংস্থা। ২০০৮ সালে এই পাইপলাইনের নির্মাণ শেষ হয়।


title: শতবর্ষজীবি

text: একজন শতবর্ষজীবি বা শতবর্ষবয়স্ক ব্যক্তি, যিনি শত বছর বা তাঁরও অধিককাল ধরে বেঁচে থাকেন। কারণ জীবনের আয়ুষ্কাল সর্বত্র শত বছরের কম হয়ে থাকে, যে পরিভাষাটি অপরিবর্তনীয়ভাবে দীর্ঘায়ুকালের সহিত সন্নিহিত। একজন সুপার শতবর্ষজীবি ব্যক্তি, যিনি একশত দশ (১১০) বছর বা তারও বেশি সময় ধরে বাঁচেন, যা কিনা শুধুমাত্র হাজারের মধ্যে একজনের দ্বারা অর্জিত হয়ে থাকে। এমনকি দুর্লভ একজন ব্যক্তি যিনি ১১৫ বয়স বাঁচেন - ইতিহাসে শুধুমাত্র ঊনচল্লিশ (৩৯) জনের নাম লিপিবদ্ধ আছে যারা তর্কাতীতভাবে এই বয়স পৌঁছেছেন, যাদের মধ্যে মাত্র কয়েকজন যেমন সুজানা মুশাট জোনস, এম্মা মোরানো-মার্টিনুৎজি, ভায়োলেট ব্রাউন এবং নবী তাজিমা এখনও জীবিত আছেন। ২০১২ সালে জাতিসংঘ গণনায়, সেখানে তিন লক্ষ ষোল হাজার ছয়শত (৩,১৬,৬০০) জন জীবন্ত শতবর্ষজীবি ব্যক্তি বিশ্বব্যাপী ছিলেন। সারা বিশ্বে আয়ুষ্কাল বাড়ার সাথে সাথে বিশ্বের জনসংখ্যাও দ্রুত বেড়ে চলেছে, আশা করা যায় ভবিষ্যতেও দ্রুত-ই শতবর্ষজীবির সংখ্যাও বাড়তে থাকবে। যুক্তরাজ্যের জাতীয় হিসাববিজ্ঞান অফিস (ওএনএস) জানায়, যুক্তরাজ্যে ২০১৩ সালে জন্ম নেওয়া শিশুদের মধ্যে এক-তৃতীয়াংশ শিশু-ই ১০০ বছর জীবিত থাকবে আশা করা হচ্ছে।


title: শতবর্ষজীবি

text: ইতালিয় এক গবেষণায় উল্লেখ করা হয় যে, শতবর্ষজীবি ব্যক্তিগণের মধ্যে ভিটামিন এ ও ভিটামিন ই উচ্চ মাত্রায় বিদ্যমান রয়েছে যা তাঁদের দীর্ঘায়ু বাড়াতে গুরুত্বপূর্ণ ভূমিকা রাখে। অন্য গবেষণা অবশ্য এই সিদ্ধান্তের বিপরীত, ইতালির সার্দিনিয়া থেকে প্রকাশিত গবেষণায় বলা হয় এই সিদ্ধান্তটি শতবর্ষজীবিদের উপর প্রয়োগ করা যায় না, সম্ভবত তাঁদের মধ্যে অন্য ফ্যাক্টরগুলো গুরুত্বপূর্ণ ভূমিকা পালন করে থাকে। পোল্যান্ডের একটি প্রাথমিক গবেষণা চালিয়ে দেখান যে, প্রাপ্তবয়স্ক একজন স্বাস্থ্যবতী যুবতী মহিলার সাথে তুলনা করেন যাতে জীবিত শতবর্ষজীবিদের আপার সিলেসিয়ায় পর্যাপ্তভাবে উচ্চ মাত্রায় লাল রক্ত কণিকায় গ্লুটাথায়ন রিডাক্টেজ ও ক্যাটালেজ এনজাইমের কর্মদক্ষতা লক্ষ করা যায়, যদিও ভিটামিন ই রক্তের সিরামে পর্যাপ্তভাবে উচ্চ মাত্রায় অনুপস্থিত।


title: শতবর্ষজীবি

text: ২০১০ সালে জাপানী শতবর্ষজীবিদের সঠিক সংখ্যা প্রশ্নবিদ্ধ হয়েছিল। দেশটিতে নথিপত্রগুচ্ছগুলোতে আসে (সিরিজ অব রিপোর্ট) প্রবীণদের নিবন্ধন হারিয়ে যায় ("missing")। অনেক শতবর্ষীদের মৃত্যু নথিবদ্ধ করা হয় নি।


title: শতবর্ষজীবি

text: Centenarians are often the subject of news stories that focus on the fact that they are over 100 years old, like an elderly person receiving a speeding ticket for example. Other than the typical birthday celebrations, these reports provide researchers and cultural historians with evidence as to how the rest of society views this elderly population. Some examples:


title: ২০১৬ দক্ষিণ এশীয় গেমসে উশু

text: ২০১৬ দক্ষিণ এশীয় গেমসে ১০ ফেব্রুয়ারি থেকে ১৫ ফেব্রুয়ারি পর্যন্ত, ভারতের গুয়াহাটিতে উশু প্রতিযোগিতা অনুষ্ঠিত হয়। এতে ভারত ১১ টি স্বর্ণ নিয়ে প্রথম স্থান অর্জন করে।


title: ২০০৫ সাফ গোল্ড কাপ

text: ২০০৫ সাফ গোল্ড কাপ বা ২০০৫ দক্ষিণ এশীয় ফুটবল ফেডারেশন গোল্ড কাপ হল ২০০৫ সালের ৭ ডিসেম্বর থেকে ১৭ ডিসেম্বর পর্যন্ত পাকিস্তানের রাজধানী ইসলামাবাদের জিন্নাহ ক্রীড়া স্টেডিয়ামে অনুষ্ঠিত হয়। এটি সাফ চ্যাম্পিয়নশিপের ষষ্ঠ আসর হিসাবে দক্ষিণ এশীয় ফুটবল ফেডারেশন আয়োজন করে।


title: ২০০৮ সাফ চ্যাম্পিয়নশিপ

text: ২০০৮ সাফ চ্যাম্পিয়নশিপ হল দক্ষিণ এশিয়ার আন্তর্জাতিক ফুটবল প্রতিযোগিতা সাফ চ্যাম্পিয়নশিপের ৭ম আসর যা ২০০৮ সালের ৩ জুন থেকে ১৪ জুন তারিখে অনুষ্ঠিত হয়। প্রতিযোগিতাটি যৌথভাবে শ্রীলঙ্কা ও মালদ্বীপ স্বাগতিক হওয়ার সৌভাগ্যলাভ করে।


title: ২০০৮ সাফ চ্যাম্পিয়নশিপ

text: প্রতিযোগিতাটি মূলত ২০০৭ সালের অনুষ্ঠিত হওয়ার কথা ছিল কিন্তু পরে পিছিয়ে ২০০৮ সালের অনুষ্ঠিত হয়।


title: ২০০৯ সাফ চ্যাম্পিয়নশিপ

text: ২০০৯ সাফ চ্যাম্পিয়ন বা ২০০৯ দক্ষিণ এশীয় ফূটবল ফেডারেশন চ্যাম্পিয়নশিপ হল সাফ চ্যাম্পিয়নশিপের অষ্টম আসর যা ২০০৯ সালের ডিসেম্বরে বাংলাদেশ অনুষ্ঠিত হয়। প্রতিযোগিতার আসর ভারতে আয়োজিত হওয়ার সিদ্ধান্ত ছিল কিন্তু শেষ মুহুর্তে ভারত তাদের স্বাগতিক হওয়ার সিদ্ধান্ত তুলে নিলে বাংলাদেশ ফুটবল ফেডারেশন খুব অল্প সময়ের মধ্যে প্রতিযোগিতাটি আয়োজনের সিদ্ধান্ত নেয়।


title: ২০০৯ সাফ চ্যাম্পিয়নশিপ

text: প্রতিযোগিতার সকল খেলা বাংলাদেশর ঢাকায় অবস্থিত বাংলাদেশ জাতীয় ফুটবল দলের ঘরোয়ামাঠ বঙ্গবন্ধু জাতীয় স্টেডিয়ামে অনুষ্ঠিত হয়।


title: ২০০৯ সাফ চ্যাম্পিয়নশিপ

text:
২০০৯ সাফ চ্যাম্পিয়নশিপের জন্য গ্রুপ নির্বাচন ড্রা ২০০৯ সালের ৩ অক্টোবর অনুষ্ঠিত হয়। ভারত এ প্রতিযোগিতায় তাদের অলিম্পিক দল পাঠায়।
 ভারত তাদের অনূর্ধ্ব-২৩ দল অংশগ্রহণ করে।


title: এন৫১৮ (বাংলাদেশ)

text: এন৫১৮ (জাতীয় মহাসড়ক) হল বাংলাদেশের রংপুর বিভাগের নীলফামারী জেলায় অবস্থিত একটি জাতীয় মহাসড়ক। মহাসড়কটি এন৫ এর একটি সংযোগ সড়ক যা উত্তরাঞ্চলের অন্যতম শিল্পনগরী সৈয়দপুরের মাঝ বরাবর চালিত হয়ে এন৫ কে দুই দিক থেকে সংযুক্ত করেছে। রাস্তাটির উত্তর পূর্ব প্রান্ত সৈয়দপুর বাসটার্মিনালের নিকট এন৫ এ এবং পশ্চিম প্রান্ত শহরের পশ্চিমে সোনাপুকুরে এন৫ এ।


title: এন৫১৮ (বাংলাদেশ)

text: এন৫১৮ হল এন ৫এর একটি সংযোগ সড়ক। সৈয়দপুর বাস টার্মিনালের নিকট এন৫ এর একটি সংযোগস্থল থেকে শুরু হয়ে পশ্চিম দিকে এগিয়ে গেছে। এরপর রাস্তাটি জেড৫০১১ এর সাথে সংযোগ স্থাপন করে এবং আরও এগিয়ে গিয়ে নদীকে অতিক্রম করে। এরপর মহাসড়কটি শহরের মাঝ বরাবর এগিয়ে গিয়ে চিলাহাটি-পার্বতীপুর রেল লাইন অতিক্রম করে এবং উত্তর দিকে বাক নেয়। কিছুদুর এগিয়ে গিয়ে রাস্তাটি আবার পশ্চিমে বাক নেয়। এরপর রাস্তাটি প্রথমে কিছু মার্কেট ও পরে কৃষিজমির উপর দিয়ে এগিয়ে গিয়ে এন৫ এর সাথে মিলিত হয়ে শেষ হয়েছে।


title: এন৫১৮ (বাংলাদেশ)

text: সম্পূর্ণ রাস্তাটি নীলফামারী জেলার সৈয়দপুর পৌরসভায় অবস্থিত।


title: এন৫১৭ (বাংলাদেশ)

text: এন৫১৭ (জাতীয় মহাসড়ক) হল বাংলাদেশের রংপুর বিভাগের রংপুর সিটি কর্পোরেশন এলাকায় অবস্থিত একটি গুরুত্বপূর্ন মহাসড়ক। এটি এন৫ এর একটি সংযোগ সড়ক।


title: এন৫১৭ (বাংলাদেশ)

text: এন৫১৭ রংপুর শহরের প্রবেশদ্বার মর্ডান মোড়ে এন৫ এর একটি সংযোগস্থল থেকে শুরু হয়েছে। এরপর রাস্তাটি উত্তর পশ্চিম দিকে এগিয়ে বেগম রোকেয়া বিশ্ববিদ্যালয়ের নিকট পার্কের মোড় নামক স্থানে এন৫০৬ এর সাথে একটি সংযোগ তৈরি করেছে। রাস্তাটি বিশ্ববিদ্যালয় ক্যাম্পাস বরাবর উত্তর দিকে এগিয়ে গেছে। তারপর রাস্তাটি কিছুটা বাক নিয়ে উত্তর -পশ্চিমে এগিয়ে যায় এবং কারমাইকেল কলেজ গেটের সামনে পুনরায় উত্তর দিকে বাক নিয়ে রেললাইনকে অতিক্রম করে। রাস্তাটি সোজা উত্তর দিকে এগিয়ে স্টেশনরোডকে ছেদ করে শহরের মাঝ বরাবর এগিয়ে গিয়ে শহরের প্রাণকেন্দ্রে গঙ্গছড়া সড়কের সাথে সংযোগস্থাপন করে।


title: এন৫১৭ (বাংলাদেশ)

text: সম্পূর্ণ রাস্তাটি রংপুর সিটি কর্পোরেশন এ অবস্থিত।


title: ওয়েলিংটন মাসাকাদজা

text: ওয়েলিংটন পেডজিসাই মাসাকাদজা (; জন্ম: ৪ অক্টোবর, ১৯৯৩) হারারে এলাকায় জন্মগ্রহণকারী জিম্বাবুয়ের আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য তিনি। দলে তিনি মূলতঃ স্লো লেফট আর্ম অর্থোডক্স বোলিং করে থাকেন। পাশাপাশি বামহাতে ব্যাটিং করে থাকেন ওয়েলি ডাকনামে পরিচিত ওয়েলিংটন মাসাকাদজা। ঘরোয়া প্রথম-শ্রেণীর ক্রিকেট ও সীমিত ওভারের খেলায় যথাক্রমে মাউন্টেনিয়ার্স ও ম্যাশোনাল্যান্ড ঈগলসের প্রতিনিধিত্ব করছেন। এছাড়াও তার জ্যেষ্ঠ দুই ভাই হ্যামিল্টন মাসাকাদজা ও শিঙ্গিরাই মাসাকাদজা জিম্বাবুয়ে দলে খেলছেন।


title: ওয়েলিংটন মাসাকাদজা

text: ২০১২ সালে জিম্বাবুয়ে অনূর্ধ্ব-১৯ দলের পক্ষে ক্রিকেট বিশ্বকাপের তিন খেলায় অংশ নেন। এরপর ২০১৩-১৪ মৌসুমে ঘরোয়া ক্রিকেটের বিশেষ অধিকারপ্রাপ্ত দল মাউন্টেনিয়ার্সের সাথে চুক্তিবদ্ধ হন। মৌসুম শুরুর পূর্বে চারটি প্রস্তুতিমূলক টুয়েন্টি২০ খেলায় বেশ ভালো করেন।


title: ওয়েলিংটন মাসাকাদজা

text: সেপ্টেম্বর, ২০১৪ সালে জিম্বাবুয়ে এ দলের সদস্যরূপে বাংলাদেশ সফর করেন ও দু'টি প্রথম-শ্রেণীর ক্রিকেট এবং তিনটি একদিনের খেলায় অংশ নেন।


title: ওয়েলিংটন মাসাকাদজা

text: অক্টোবর-ডিসেম্বর মাসে বাংলাদেশ সফরে আসা জিম্বাবুয়ে দলের ১৭-সদস্যের দলে দুই ভাইয়ের সাথে তিনিও অন্তর্ভুক্ত হন। কিন্তু কোন টেস্টেই অংশগ্রহণের সুযোগ ঘটেনি তার।


title: ওয়েলিংটন মাসাকাদজা

text: ৯ অক্টোবর, ২০১৫ তারিখে সফরকারী আয়ারল্যান্ডের বিপক্ষে তার একদিনের আন্তর্জাতিকে অভিষেক ঘটে। কিন্তু ঐ সিরিজে তিনি তেমন ভূমিকা রাখতে পারেননি। এরপর একই বছরের ২৬ অক্টোবর সফরকারী আফগানিস্তানের বিপক্ষে টুয়েন্টি২০ আন্তর্জাতিকে অভিষেক হয় তার। খেলায় তিনি ৪/২১ লাভ করেন ও অবশেষে স্বান্তনাসূচক ৮ উইকেটের ব্যবধানে জয় পায় তার দল। ঐ খেলায় তিনি ম্যান অব দ্য ম্যাচেরও পুরস্কার লাভ করেন।


title: আফগানিস্তান প্রজাতন্ত্র

text: আফগানিস্তান প্রজাতন্ত্র (, '; , ') প্রথম আফগান প্রজাতন্ত্র ছিল। ১৯৭৩ সালে মুহাম্মদ দাউদ খান রক্তপাতহীন এক অভ্যুত্থানের মাধ্যমে আফগানিস্তানের বাদশাহ মুহাম্মদ জহির শাহকে ক্ষমতাচ্যুত করার পর এই প্রজাতন্ত্র গঠিত হয়। দাউদ খান প্রগতিশীল রাজনীতিবিদ হিসেবে পরিচিত ছিলেন। তিনি সোভিয়েত ইউনিয়ন ও যুক্তরাষ্ট্রের সহায়তায় আফগানিস্তানকে আধুনিক করতে চেয়েছিলেন।


title: আফগানিস্তান প্রজাতন্ত্র

text: ১৯৭৮ সালে কমিউনিস্টদের প্ররোচনায় সাওর বিপ্লব সংঘটিত হয়। দাউদ খান ও তার পরিবারের সদস্যরা এতে নিহত হন। এর ফলে রাজতন্ত্র পরবর্তী প্রজাতন্ত্র বিলুপ্ত হয়ে সোভিয়েতপন্থি আফগানিস্তান গণতান্ত্রিক প্রজাতন্ত্র প্রতিষ্ঠিত হয়।


title: আফগানিস্তান প্রজাতন্ত্র

text: ১৯৭৩ সালের জুলাই মাসে মুহাম্মদ জহির শাহ চিকিৎসার জন্য ইতালি যান। এসময় তার চাচাত ভাই ও সাবেক প্রধানমন্ত্রী মুহাম্মদ দাউদ খান অভ্যুত্থান সংঘটিত করে প্রজাতান্ত্রিক সরকার প্রতিষ্ঠা করেন। এক দশক পূর্বে দাউদ খান প্রধানমন্ত্রীর পদ ত্যাগ করতে বাধ্য হয়েছিলেন। অভ্যুত্থানের এক মাস পর গৃহযুদ্ধের ঝুকি না নিয়ে বাদশাহ সিংহাসন ত্যাগ করেন।


title: আফগানিস্তান প্রজাতন্ত্র

text: একই বছর সাবেক প্রধানমন্ত্রী মুহাম্মদ হাশিম মাইওয়ান্দওয়াল অভ্যুত্থান পরিকল্পনার জন্য অভিযুক্ত হন। তবে এই পরিকল্পনা নতুন প্রজাতান্ত্রিক সরকার নাকি বিলুপ্ত রাজতন্ত্রের বিরুদ্ধে হয়েছিল তা স্পষ্ট নয়। মাইওয়ান্দওয়াল গ্রেপ্তার হন। বিচার শুরু হওয়ার পূর্বে তিনি কারাগারে আত্মহত্যা করেছেন এমন বলা হয়ে থাকে, তবে তিনি নির্যাতনের কারণে মারা যান এমন বিশ্বাস প্রচলিত।


title: আফগানিস্তান প্রজাতন্ত্র

text: ক্ষমতাদখলের পর রাষ্ট্রপতি মুহাম্মদ দাউদ খান নিজের রাজনৈতিক দল হিসেবে ন্যাশনাল রেভলুশনারি পার্টি গঠন করেন। এই দল রাষ্ট্রের রাজনৈতিক কর্মকাণ্ডের একমাত্র কেন্দ্র হয়ে উঠে। ১৯৭৭ সালের জানুয়ারি মাসে লয়া জিরগা রাষ্ট্রপতিশাসিত একদলীয় রাষ্ট্র প্রতিষ্ঠা করে একটি নতুন সংবিধান অণুমোদন দেয়। রাজনৈতিক বিরোধীদের উপর এসময় নির্যাতন চালানো হয়।


title: আফগানিস্তান প্রজাতন্ত্র

text: দাউদের শাসনামলে সোভিয়েত ইউনিয়নের সাথে আফগানিস্তানের সম্পর্ক অবনতি হয়। তিনি পাশ্চাত্যের প্রতি বন্ধুত্বপূর্ণ ছিলেন যা সোভিয়েত ইউনিয়নের কাছে নেতিবাচক হিসেবে গণ্য হয়। জোট নিরপেক্ষ আন্দোলনে কিউবার সদস্যপদের বিরোধিতা এবং দেশ থেকে সোভিয়েত সামরিক ও অর্থনৈতিক উপদেষ্টাদের বের করে দেয়ার ঘটনা এক্ষেত্রে প্রভাব রাখে। রাজনৈতিক বিরোধীদের দমনের ফলে সোভিয়েত সমর্থনপুষ্ট এবং ১৯৭৩ সালের অভ্যুত্থানের সময় তার গুরুত্বপূর্ণ মিত্র পিপলস ডেমোক্রেটিক পার্টি তার বিপক্ষে চলে যায়।


title: আফগানিস্তান প্রজাতন্ত্র

text: ১৯৭৬ সালে তিনি সাত বছরে মেয়াদী অর্থনৈতিক পরিকল্পনা হাতে নেন। তিনি ভারতের সাথে সামরিক প্রশিক্ষণ কর্মসূচি শুরু করেন এবং ইরানের সাথে অর্থনৈতিক উন্নয়ন বিষয়ে আলোচনা শুরু করেন। অর্থনৈতিক সহায়তার জন্য অন্যান্যদের পাশাপাশি তিনি মধ্যপ্রাচ্যের তেল সমৃদ্ধ রাষ্ট্র যেমন সৌদি আরব, ইরাক ও কুয়েতের দিকে তার মনোযোগ প্রদান করেছিলেন।


title: আফগানিস্তান প্রজাতন্ত্র

text: তবে দাউদ খান তার লক্ষ্য বেশি অর্জন করতে পারেননি। আফগানিস্তানের অর্থনীতি এবং আফগানদের জীবন মানের খুব বেশি উন্নতি হয়নি। এছাড়াও ১৯৭৭ সালে প্রণীত একদলীয় সংবিধানের কারণে তিনি সমালোচিত হন। এর ফলে তিনি তার রাজনৈতিক সমর্থকদের কাছ থেকে বিচ্ছিন্ন হয়ে পড়েছিলেন। পূর্বে ক্ষমতার দ্বন্দ্ব্বে নিয়োজিত পিপলস ডেমোক্রেটিক পার্টির প্রধান দুইটি অংশ এই সময় নাগাদ সমঝোতার সিদ্ধান্ত নেয়। সেনা কর্মকর্তারাও এসময় সরকারের বিরুদ্ধে পদক্ষেপ নেয়ার পরিকল্পনা করছিল। হাফিজউল্লাহ আমিনের মতে পিপলস ডেমোক্রেটিক পার্টি অভ্যুত্থান সংঘটনের দুই বছর পূর্বে ১৯৭৬ সাল থেকে পরিকল্পনা শুরু করে।


title: আফগানিস্তান প্রজাতন্ত্র

text: ১৯৭৮ সালে এক সামরিক অভ্যুত্থানের মাধ্যমে পিপলস ডেমোক্রেটিক পার্টি ক্ষমতা দখল করে। এই বিপ্লব সাওর বিপ্লব নামে পরিচিত। ২৭ এপ্রিল কাবুল আন্তর্জাতিক বিমানবন্দরের সামরিক ঘাঁটি থেকে সেনারা রাজধানীর কেন্দ্রের দিকে গমন করে। ক্ষমতা সংহত করতে ২৪ ঘন্টা সময় প্রয়োজন হয়েছিল। রাষ্ট্রপতির প্রাসাদে বিমান অভিযান চালানো হয় এবং সৈনিকরা দ্রুত গুরুত্বপূর্ণ প্রতিষ্ঠান এবং যোগাযোগ ব্যবস্থার নিয়ন্ত্রণ নিতে সক্ষম হয়। পরের দিন দাউদ ও তার পরিবারের অধিকাংশ সদস্যকে হত্যা করা হয়।


title: আফগানিস্তান প্রজাতন্ত্র

text: পিপলস ডেমোক্রেটিক পার্টির মহাসচিব নূর মুহাম্মদ তারাকি বিপ্লবী কাউন্সিলের প্রেসিডিয়ামের চেয়ারম্যান ঘোষণা করা হয় এবং তিনি রাষ্ট্রপ্রধান হিসেবে দাউদের উত্তরসুরি হন। একই সাথে তিনি নবগঠিত আফগানিস্তান গণতান্ত্রিক প্রজাতন্ত্রের সরকার প্রধানও হন।


title: এশা গুপ্তা

text: এশা গুপ্তা একজন ভারতীয় অভিনেত্রী যাকে বলিউডের চলচিত্রে অভিনয় করতে দেখা যায়।i


title: বৈজ্ঞানিক উপকরণ

text: একটি বৈজ্ঞানিক উপকরণ হচ্ছে বিজ্ঞানের সাথে সম্পর্কিত বিভিন্ন উপাদান বা যন্ত্র। এদের বেশিরভাগ কে পরিমাপ সংশ্লিষ্ট কাজে ব্যবহার করা হয়। বৈজ্ঞানিক উপকরণকে, বিশেষভাবে নকশা তৈরির পর, নির্মাণ এবং শোধন করে আদর্শ মানের সাথে মিলিয়ে নিয়ে ব্যবহার করা হয়। কালের আবর্তনে, বৈজ্ঞানিক উপকরণ আরো বেশী সঠিক এবং নির্ভুল পরিমাপ বা ফলাফল দিতে সক্ষম হয়ে উঠেছে।


title: আফগানিস্তান গণতান্ত্রিক প্রজাতন্ত্র

text: আফগানিস্তান গণতান্ত্রিক প্রজাতন্ত্র (, '; , ') ছিল ১৯৭৮ থেকে ১৯৯২ সাল পর্যন্ত বিদ্যমান একটি রাষ্ট্র। ১৯৮৭ সালে রাষ্ট্রের নাম বদলে আফগানিস্তান প্রজাতন্ত্র রাখা হয়। এই সময় আফগানিস্তান পিপলস ডেমোক্রেটিক পার্টি (পিডিপিএ) শাসন করেছে। সাওর বিপ্লবের মাধ্যমে এই দল ক্ষমতায় আসে। এই বিপ্লবে মুহাম্মদ দাউদ খানের সরকার উৎখাত হয়। দাউদের পর নূর মুহাম্মদ তারাকি রাষ্ট্র ও সরকার প্রধান হন। তারাকি ও হাফিজউল্লাহ আমিন তাদের শাসনামলে বেশ কিছু সংস্কার করেছেন। এর মধ্যে রয়েছে নারী অধিকার, শিক্ষা ও ভূমি সংস্কার। তবে ক্ষমতা গ্রহণের পর শীঘ্রই তারাকি ও আমিনের নেতৃত্বাধীন খালকপন্থি এবং বাবরাক কারমালের নেতৃত্বাধীন পারচামপন্থিদের মধ্যে ক্ষমতার দ্বন্দ্ব্ব শুরু হয়। খালকপন্থিরা এতে জয়ী হয় পারচামপন্থিরা দল থেকে বহিষ্কৃত হয়। অধিকাংশ উল্লেখযোগ্য পারচাম নেতারা সোভিয়েত ইউনিয়ন এবং পূর্বাঞ্চলীয় ব্লকে পালিয়ে যান।


title: আফগানিস্তান গণতান্ত্রিক প্রজাতন্ত্র

text: খালক-পারচাম দ্বন্দ্ব্বের পর খালকপন্থিদের অভ্যন্তরে তারাকি ও আমিনের মধ্যে ক্ষমতার দ্বন্দ্ব্ব শুরু হয়। আমিন এই দ্বন্দ্ব্বে জয়ী হন এবং তার নির্দেশে তারাকিকে হত্যা করা হয়। সংস্কারের ফলে দেশে অজনপ্রিয় ছিলেন। সোভিয়েত ইউনিয়নেও তিনি জনপ্রিয় হননি। ১৯৭৯ সালের ডিসেম্বরে আফগান সরকারের সমর্থনে সোভিয়েত ইউনিয়ন হস্তক্ষেপ করে। ২৭ ডিসেম্বর সোভিয়েত সামরিক বাহিনীর হাতে আমিন নিহত হন। এরপর কারমাল আফগানিস্তানের নতুন নেতা হন। কারমাল ১৯৭৯ থেকে ১৯৮৬ সাল পর্যন্ত ক্ষমতায় ছিলেন। তার শাসনামল সোভিয়েত-আফগান যুদ্ধের জন্য পরিচিত। যুদ্ধের ফলে ব্যাপক সংখ্যক বেসামরিক নাগরিক হতাহত হয়। কয়েক লক্ষ উদ্বাস্তু এসময় পাকিস্তান ও ইরানে পালিয়ে যায়। ১৯৮০ সালের এপ্রিল একটি সংবিধান প্রণীত হয় এবং সমর্থন মজবুত করার জন্য দলের বাইরে থেকে সরকারে অংশগ্রহণের সুযোগ দেয়া হয়। কারমালের কার্যক্রমের মাধ্যমে দেশে শান্তি আনয়ন করা যায়নি। ১৯৮৬ সালে মুহাম্মদ নজিবউল্লাহ দলের মহাসচিব হিসেবে কারমালের উত্তরসুরি হন।


title: আফগানিস্তান গণতান্ত্রিক প্রজাতন্ত্র

text: নজিবউল্লাহ বিরোধীদের সাথে সমঝোতা চেষ্টা করেন। ১৯৮৭ সালে একটি নতুন সংবিধান প্রণয়ন করা হয়। ১৯৮৮ সালে আইনসভার নির্বাচন অণুষ্ঠিত হয়। মুজাহিদিনরা এই নির্বাচন বয়কট করে। আফগানিস্তান থেকে সোভিয়েতরা চলে যাওয়ার পর সরকার ক্রমবর্ধমান প্রতিরোধের সম্মুখীন হয়। ১৯৯০ সালে আফগান রাজনীতিতে আরো পরিবর্তন আসে। এসময় প্রণীত সংবিধানে আফগানিস্তানকে ইসলামি প্রজাতন্ত্র হিসেবে ঘোষণা করা হয়। পিপলস ডেমোক্রেটিক পার্টিকে ওয়াতান পার্টিতে রূপান্তর করা হয়। সামরিক ক্ষেত্রে সরকার সশস্ত্র বিরোধীদের লড়াইয়ে পরাজিত করতে সক্ষম হয়। তবে সামরিক বিরোধীপক্ষ, অভ্যন্তরীণ বিবাদ, ১৯৯০ সালে খালকপন্থিদের ব্যর্থ অভ্যুত্থান চেষ্টা এবং সোভিয়েত ইউনিয়নের বিলুপ্তির ফলে ১৯৯২ সালের এপ্রিলে নজিবউল্লাহর সরকারের পতন হয়।


title: আফগানিস্তান গণতান্ত্রিক প্রজাতন্ত্র

text: মুহাম্মদ দাউদ খান ১৯৭৩ থেকে ১৯৭৮ সাল পর্যন্ত আফগানিস্তানের রাষ্ট্রপতি ছিলেন। ১৯৭৮ সালে সংঘটিত সাওর বিপ্লবের ফলে তিনি ক্ষমতাচ্যুত হুন। খালক গ্রুপের হাফিজউল্লাহ আমিন ছিলেন অভ্যুত্থানের প্রধান পরিকল্পনাকারী। খালকপন্থিদের প্রধান নূর মুহাম্মদ তারাকি বিপ্লবী কাউন্সিলের প্রেসিডিয়ামের চেয়ারম্যান ও মন্ত্রীপরিষদের চেয়ারম্যান হন। পাশাপাশি তিনি পিডিপিএর কেন্দ্রীয় কমিটির মহাসচিবের পদেও বহাল থাকেন। তার অধীনে পারচামপন্থি বাবরাক কারমাল বিপ্লবী কাউন্সিলের ডেপুটি চেয়ারম্যান ও মন্ত্রীপরিষদের ডেপুটি চেয়ারম্যান, আমিন মন্ত্রীপরিষদের ডেপুটি চেয়ারম্যান ও পররাষ্ট্রমন্ত্রী এবং মুহাম্মদ আসলাম ওয়াতানজার মন্ত্রীপরিষদের ডেপুটি চেয়ারম্যান হিসেবে ছিলেন। কারমাল, আমিন ও ওয়াতানজারকে মন্ত্রীপরিষদের ডেপুটি চেয়ারম্যান হিসেবে নিয়োগ দেয়ার এই সিদ্ধান্ত অস্থিতিশীল হিসেবে দেখা দেয়। এর ফলে সরকারের ভেতরে তিনটি পৃথক সরকার প্রতিষ্ঠিত করে। খালকপন্থিদেরকে আমিনের নিকট, পারচামপন্থিদেরকে কারমালের নিকট এবং সামরিক অফিসারদেরকে (তারা পারচামপন্থি ছিলেন) ওয়াতানজারের নিকট জবাবদিহি করতে হত।


title: আফগানিস্তান গণতান্ত্রিক প্রজাতন্ত্র

text: খালকপন্থিরা বিপ্লবে অংশগ্রহণকারী সামরিক অফিসারদেরকে দলের কেন্দ্রীয় কমিটির সদস্যপদ দিতে চাইলে প্রথম দ্বন্দ্ব্ব সৃষ্টি হয়। আমিন প্রথমে এই পদক্ষেপের বিরোধী হলেও মত পরিবর্তন করে সমর্থন দেন। দলের পলিটব্যুরো সামরিক অফিসারদের দলের সদস্যপদ প্রদানের ব্যাপারে সম্মতি দিয়ে ভোট দেয়। বিজয়ী খালকপন্থিরা পারচামপন্থিদের সুযোগসন্ধানি হিসেবে চিহ্নিত করে, তাদের দাবি ছিল যে পারচামপন্থিরা বিপ্লবে প্রকৃতপক্ষে অংশগ্রহণ করেনি। তারাকির মতে পারচাম শব্দটি বিচ্ছিন্নতাবাদের সমার্থক যা পরিস্থিতি পারচামপন্থিদের জন্য আরো খারাপ করে তোলে। বিপ্লবের তিনমাস পর ২৭ জুন আমিন কেন্দ্রীয় কমিটির বৈঠকে পারচামপন্থিদের পরাস্ত করেন। এই বৈঠকে সিদ্ধান্ত হয় যে খালকপন্থিরা নীতি প্রণয়ন ও গ্রহণ করার অধিকার পাবে। ফলে পারচামপন্থিরা অক্ষম হয়ে পড়ে। কারমাল নির্বাসিত হন। পরে পারচামপন্থিরা একটি অভ্যুত্থান পরিকল্পনা করে। কারমাল এতে নেতৃত্বে দিয়েছিলেন। কিন্তু খালকপন্থি নেতারা পরিকল্পনা জেনে যান। এর ফলে পারচামপন্থিদের উপর দমন শুরু হয়। পারচামপন্থি রাষ্ট্রদূতদের ডাকা হলেও অল্প কয়েকজন ফিরে আসে। কারমাল ও মুহাম্মদ নজিবউল্লাহ তাদের অবস্থানরত দেশেই থেকে যান।


title: আফগানিস্তান গণতান্ত্রিক প্রজাতন্ত্র

text: তারাকির শাসনামলে ভূমি সংস্কার করা হয়। এই পদক্ষেপ অজনপ্রিয় ছিল। সংস্কারের সময় ক্ষতিপূরণ না দিয়ে ভূমি অধিগ্রহণ করা হয়েছিল। জনগণের অসন্তোষ বুঝতে পেরে তারাকি নীতিতে পরিবর্তন আনেন। ফলে ভূমি সংস্কার পুরোপুরি সম্পন্ন হয়নি। অভ্যুত্থানের পরের মাসগুলোতে তারাকি ও দলের অন্যান্য নেতারা অন্যান্য মার্ক্সবাদী নীতি চালু করেন যা ঐতিহ্যবাহী আফগান মূল্যবোধ এবং প্রত্যন্ত অঞ্চলে প্রতিষ্ঠিত ক্ষমতা কাঠামোর প্রতি চ্যালেঞ্জ হয়ে দাঁড়ায়। তারাকি নারীদেরকে রাজনীতিতে আনেন এবং জোরপূর্বক বিয়ে দেয়ার প্রথা বন্ধ করেন। সংস্কার বিরোধী মানসিকতা শেষপর্যন্ত গৃহযুদ্ধের দিকে মোড় নেয়।


title: আফগানিস্তান গণতান্ত্রিক প্রজাতন্ত্র

text: শুরুর দিকে আমিন ও তারাকির মধ্যে ঘনিষ্ঠ সম্পর্ক ছিল। পরে এই সম্পর্কের অবনতি হয়। আমিন তারাকির ব্যক্তিগত কাল্ট গঠনে সহায়তা করেছিলেন। কিন্তু তারাকি তাকে উপেক্ষা করতে শুরু করেন এবং তার পরামর্শ বাতিল করে দিয়েছিলেন। আমিন ও তারাকির মধ্যে সম্পর্ক তিক্ত হয়ে উঠার পর সেনাবাহিনীর উপর নিয়ন্ত্রণ নিয়ে তাদের মধ্যে ক্ষমতার দ্বন্দ্ব্ব তৈরী হয়। ১৯৭৯ সালে হেরাতের বিদ্রোহের পর বিপ্লবী কাউন্সিল ও দলের পলিটব্যুরো একটি উচ্চ পর্যায়ের প্রতিরক্ষা কাউন্সিল গঠন করে। তারাকি এর চেয়ারম্যান এবং আমিন এর ডেপুটি নিযুক্ত হন। তবে এর ফলে তার ক্ষমতা বৃদ্ধি হয়নি; সাংবিধানিক সংস্কারের ফলে তার নতুন অফিসের ক্ষমতা খুব বেশি ছিল না। চারজনের একটি দল তাকে হত্যার ব্যর্থ চেষ্টা চালায়। এই দলে ছিলেন ওয়াতানজার, সাইয়িদ মুহাম্মদ গুলাবজই, শেরজান মাজদুরইয়ার ও আসাদউল্লাহ সারওয়ারি। এর ফলে আমিন তারাকির বিরুদ্ধে ষড়যন্ত্রে লিপ্ত হতে উৎসাহ পান। তারাকি হাভানায় একটি সফর শেষে ফেরার পর ক্ষমতাচ্যুত হন এবং পরে আমিনের নির্দেশে তাকে হত্যা করা হয়।


title: আফগানিস্তান গণতান্ত্রিক প্রজাতন্ত্র

text: আমিন ১০৪ দিন ক্ষমতায় ছিলেন। এই সময়ে তিনি সম্মিলিত নেতৃত্ব গড়ে তুলতে উদ্যোগী হন। তারাকি ক্ষমতাচ্যুত হওয়ার পর আমিন প্রতিশ্রুতি দেন যে এরপর থেকে স্বৈরশাসন থাকবে না। তারাকি ও আমিনের শাসনামলে গ্রেপ্তারকৃতদের মোট সংখ্যা ১৭,০০০ থেকে ৪৫,০০০ ছিল। আমিনকে আফগানরা পছন্দ করত না। তার শাসনামলে কমিউনিস্ট শাসন বিরোধীদের সংখ্যা বৃদ্ধি পায় এবং গ্রামাঞ্চলে সরকারের নিয়ন্ত্রণ লোপ পায়। দলত্যাগের ফলে সেনাবাহিনীর সদস্য সংখ্যা কমে যায় ফলে সেনাবাহিনীর অবস্থারও অবনতি হয়। সাওর বিপ্লবের অব্যবহিত পরে সেনাসদস্য ছিল প্রায় ১,০০,০০০; এই সময় সেনা সংখ্যা কমে ৫০,০০০ থেকে ৭০,০০০ হয়। এছাড়াও দল, সামরিক বাহিনী ও আমলাতন্ত্রে কেজিবি প্রবেশ করায় আরো সমস্যা দেখা দেয়। আফগানিস্তানের অবস্থা অবনতি হতে থাকার সময় সোভিয়েত ইউনিয়ন ও পূর্বাঞ্চলীয় ব্লকে নির্বাসিত আমিনের বিরোধীরা তাকে উৎখাতের ব্যাপারে চিন্তা করে। পারচামপন্থিদের নেতা বাবরাক কারমাল এই সময় পূর্বাঞ্চলীয় ব্লকের নেতৃস্থানীয়দের সাথে আলাপ করেন। এছাড়াও মুহাম্মদ আসলাম ওয়াতানজার, সাইয়িদ মুহাম্মদ গুলাবজই ও আসাদউল্লাহ সারওয়ারি আমিনের উপর প্রতিশোধ নিতে চেয়েছিলেন। সোভিয়েত হস্তক্ষেপের পূর্বে পিডিপিএ ১০,০০০ থেকে ২৭,০০০ ব্যক্তিকে মৃত্যুদণ্ড দেয় যার অধিকাংশই পুল-এ-চারখি কারাগারে কার্যকর হয়।


title: আফগানিস্তান গণতান্ত্রিক প্রজাতন্ত্র

text: ইতোমধ্যে সোভিয়েত ইউনিয়নে ইয়ুরি এন্ড্রুপভ, আন্দ্রেই গ্রুমিকো, দিমিত্রি উস্তিনভ এবং বরিস পোনোমারেভকে নিয়ে গঠিত পলিটব্যুরোর আফগানিস্তান বিষয়ক বিশেষ কমিশন চাইছিল যাতে সোভিয়েত ইউনিয়ন আমিনের নেতৃত্ব ও নীতিকে সমর্থন করছে এই ধারণার সমাপ্তি ঘটে। এন্ড্রুপভ সোভিয়েত হস্তক্ষেপের পক্ষে ছিলেন। তিনি লিওনিদ ব্রেজনেভকে বলেন যে আমিনের নীতি সামরিক বাহিনী এবং সরকারের নিয়ন্ত্রণের ক্ষমতা ধ্বংস করে ফেলেছে। তার পরিকল্পনা ছিল যাতে একটি ছোট সেনাদল প্রেরণ করে আমিনকে ক্ষমতাচ্যুত করা হয় এবং কারমালকে ক্ষমতায় বসানো হয়। ১৯৭৯ সালের ১২ ডিসেম্বর সোভিয়েত ইউনিয়ন কর্তৃক পরিকল্পনা ঘোষণা করে। ২৭ ডিসেম্বর সোভিয়েত হস্তক্ষেপের প্রথম পর্ব হিসেবে অপারেশন স্টর্ম-৩৩৩ শুরু হয়।


title: আফগানিস্তান গণতান্ত্রিক প্রজাতন্ত্র

text: সরকারিভাবে সোভিয়েত ইউনিয়নের সাথে সম্পর্কহানি হলেও শেষ সময় পর্যন্ত আমিন সোভিয়েত ইউয়িনয়ের প্রতি বিশ্বস্ত ছিলেন। আফগান গোয়েন্দারা পূর্বেই তাকে এই বিষয়ে অবহিত করে যে সোভিয়েতরা দেশে আক্রমণ করে তাকে ক্ষমতাচ্যুত করবে। কিন্তু আমিন এই রিপোর্টকে সাম্রাজ্যবাদের পণ্য বলে উপেক্ষা করেছিলেন।


title: আফগানিস্তান গণতান্ত্রিক প্রজাতন্ত্র

text: আমিন নিহত হওয়ার পর কামাল ক্ষমতালাভ করেন। ২৭ ডিসেম্বর রেডিও কাবুল কারমালের পূর্বে ধারণকৃত একটি বক্তব্য প্রচার করে। এতে তিনি বলা হয় "আজ আমিনের নির্যাতন যন্ত্র ধ্বংস হয়েছে" বলে উল্লেখ করেন। ১ জানুয়ারি সোভিয়েত কমিউনিস্ট পার্টির কেন্দ্রীয় কমিটির মহাসচিব লিওনিদ ব্রেজনেভ এবং মন্ত্রিসভার চেয়ারম্যান আলেক্সেই কোসিগিন কারমালকে "নির্বাচিত" নেতা অভিনন্দন জানান। তবে এসময় পর্যন্ত আফগানিস্তানের রাষ্ট্রীয় বা দলীয় তরফ থেকে তাকে কিছুতে নির্বাচন করা হয়নি।


title: আফগানিস্তান গণতান্ত্রিক প্রজাতন্ত্র

text: ক্ষমতায় আসার পর কারমাল মৃত্যুদণ্ড বিলোপ, গণতান্ত্রিক প্রতিষ্ঠান ও নির্বাচন, সংবিধান প্রণয়ন, পিপলস ডেমোক্রেটিক পার্টি ছাড়াও অন্যান্য দলের বৈধতা প্রদান এবং ব্যক্তিগত সম্পদের অধিকারের প্রতিশ্রুতি দেন। পূর্ববর্তী দুই সরকারের আমলে বন্দী হওয়া ব্যক্তিদের মুক্তি দেয়ার ঘোষণা দেয়া হয়। এছাড়াও তিনি জোট সরকার গঠন এবং এতে সমাজতন্ত্রকে গ্রহণ করা হবে না মর্মে ঘোষণা দেন। তিনি জনগণের উদ্দেশ্যে বলেন যে অর্থনৈতিক, সামরিক ও রাজনৈতিক সহায়তার জন্য তিনি সোভিয়েত ইউনিয়নের সাথে আলোচনা করেছেন। তবে তিনি এমনটা চাইলেও সোভিয়েতদের অবস্থানের কারণে তা সম্ভব ছিল না। অধিকাংশ আফগানই এসময় সরকারকে বিশ্বাস করেনি। কারমাল ব্যক্তিগত সম্পদের অধিকারের কথা বললেও পরে তা মিথ্যা প্রমাণিত হয়।


title: আফগানিস্তান গণতান্ত্রিক প্রজাতন্ত্র

text: রাজনৈতিক সমাধান ব্যর্থ হওয়ার পর আফগান সরকার ও সোভিয়েত সামরিক বাহিনী সামরিক পন্থায় সমস্যা সমাধানের সিদ্ধান্ত নেয়। রাজনৈতিক থেকে সামরিক সমাধানের এই সিদ্ধান্ত ধাপে ধাপে সম্পন্ন হয়েছে। শুরুতে ১৯৮১ সালের জানুয়ারি মাসে কারমাল সামরিক ব্যক্তিদের বেতন দ্বিগুণ করেন, কয়েকজনকে পদোন্নতি দেন এবং একজন জেনারেল ও তেরজন কর্নেলকে পদক প্রদান করা হয়। সেনাবাহিনীতে যোগদানের বয়স কমানো হয়, বাধ্যতামূলক সামরিক দায়িত্বপালনের সময়সীমা বৃদ্ধি করা হয় এবং রিজার্ভদের বয়স সীমা বৃদ্ধি করে পয়ত্রিশ বছর করা হয়। জুন মাসে আসাদউল্লাহ সারওয়ারি দলের পলিটব্যুরোতে তার আসন হারান এবং তার স্থলে সাবেক ট্যাঙ্ক কমান্ডার ও পরবর্তীকালে যোগাযোগ মন্ত্রী মুহাম্মদ আসলাম ওয়াতানজার, প্রতিরক্ষা মন্ত্রী মেজর জেনারেল মুহাম্মদ রফি এবং গোয়েন্দা চেয়ারম্যান মুহাম্মদ নজিবউল্লাহকে নিয়োগ দেয়া হয়। সেনাবাহিনীতে ভাঙন ধরায় এসকল পদক্ষেপ নেয়া হয়; সোভিয়েত আক্রমণের পূর্বে সেনাসদস্য ছিল ১,০০,০০০ এবং আক্রমণের পর ছিল ২৫,০০০। সেনাবাহিনী ত্যাগ ব্যাপকমাত্রায় ঘটছিল। তরুণদের সেনাবাহিনীতে নিয়োগের সময় প্রায়ই তারা বিরোধী শিবিরে পালিয়ে যেত। সামরিক বাহিনীকে উত্তমরূপে সংগঠিত করার জন্য সাতটি সামরিক জোন প্রতিষ্ঠা করা হয় এবং প্রত্যেকের নিজস্ব প্রতিরক্ষা কাউন্সিল গঠন করা হয়। জাতীয়, প্রাদেশিক ও জেলা পর্যায়ে প্রতিরক্ষা কাউন্সিল গঠন করা হয়েছিল যাতে পিডিপিএর স্থানীয় পর্যায়ে ক্ষমতা বিস্তৃত হয়। আফগান সরকার রাজস্বের ৪০ শতাংশ প্রতিরক্ষা খাতে ব্যয় করেছিল বলে অণুমান করা হয়।


title: আফগানিস্তান গণতান্ত্রিক প্রজাতন্ত্র

text: সোভিয়েত নেতাদের ক্রমবর্ধমান চাপের কারণে ১৯৮৫ সালের মে মাসে কারমাল দলের মহাসচিবের পদ থেকে পদত্যাগ করতে বাধ্য হন। তার স্থলে মুহাম্মদ নজিবউল্লাহ মহাসচিব হন। ১৯৮৬ সালের নভেম্বরে বিপ্লবী কাউন্সিলের চেয়ারম্যানের পদ থেকে পদত্যাগ করতে বাধ্য হওয়ার পূর্ব পর্যন্ত কারমাল দল ও রাষ্ট্রের উচ্চপর্যায়ে প্রভাব বজায় রাখেন। এরপর হাজি মুহাম্মদ চামকানি তার পদ লাভ করেন। চামকানি দলের সদস্য ছিলেন না।


title: আফগানিস্তান গণতান্ত্রিক প্রজাতন্ত্র

text: ১৯৮৬ সালের সেপ্টেম্বর মাসে নজিবউল্লাহর নির্দেশে ন্যাশনাল কম্প্রোমাইজ কমিশন (এনসিসি) গঠিত হয়। এই কমিশনের লক্ষ্য ছিল পাল্টা-বিপ্লবীদের সাথে যোগাযোগ করা। আনুমানিক ৪০,০০০ বিদ্রোহীর সাথে সরকারের যোগাযোগ স্থাপিত হয়। ১৯৮৬ সালের শেষে নজিবউল্লাহ ছয় মাসের যুদ্ধবিরতি ঘোষণা করেন এবং বিভিন্ন বিরোধী পক্ষের সাথে আলোচনা চলতে থাকে। এই আলোচনা সফল হলে একটি জোট সরকার গঠন করা যেত এবং পিডিপিএর একচেটিয়া ক্ষমতার অবসান হত। এই কার্যক্রম ব্যর্থ হয় তবে সরকার অনেক মুজাহিদিন যোদ্ধাকে সরকারি মিলিশিয়া হিসেবে নিযুক্ত করতে সক্ষম হয়। এই সমঝোতা চেষ্টার ফলে শহুরে আফগানদের অনেকে তাকে সমর্থন দেয়।


title: আফগানিস্তান গণতান্ত্রিক প্রজাতন্ত্র

text: নজিবউল্লাহ এসময় দৃশ্যত ক্ষমতায় থাকলেও সোভিয়েত উপদেষ্টারা অধিকাংশ কাজ করছিলেন। আফগানিস্তানে সোভিয়েত রাষ্ট্রদূত ফিকরিয়াত তাবিভ গর্বাচেভের গভর্নর জেনারেলের মত কাজ করছেন বলে অভিযোগ উঠেছিল। ১৯৮৬ সালের জুলাই মাসে তাকে আফগানিস্তান থেকে ফিরিয়ে আনা হয়। সোভিয়েত পলিটব্যুরোর বৈঠকে গর্বাচেভ বলেছিলেন, "পুরনো উপকরণ দিয়ে নতুন দালান নির্মাণ কঠিন [...] আমি ঈশ্বরের কাছে আশা করি যে আমরা নজিবউল্লাহকে নিয়ে কোনো ভুল করিনি।" নজিবউল্লাহ সোভিয়েতদের প্রত্যাহারের বিরোধী ছিলেন। তিনি ধারণা করতেন যে সোভিয়েতদের উপস্থিতিই তাকে রক্ষা করতে পারবে। ১৯৮৬ সালের জুলাই মাসে ছয়টি সোভিয়েত রেজিমেন্ট আফগানিস্তান ত্যাগ করে। গর্বাচেভের মতে সোভিয়েত ইউনিয়ন এ দ্বারা দেখাতে চাইছিল যে তারা আফগানিস্তান ত্যাগ করা নিয়ে বাস্তবেই চিন্তিত।


title: আফগানিস্তান গণতান্ত্রিক প্রজাতন্ত্র

text: ১৯৮৮ সালের ১৪ এপ্রিল আফগান ও পাকিস্তান সরকার জেনেভা চুক্তিতে স্বাক্ষর করে। সোভিয়েত ইউনিয়ন ও যুক্তরাষ্ট্র জামিন হিসেবে স্বাক্ষর করে। এতে নির্দিষ্টভাবে বলা হয় যে সোভিয়েত সামরিক বাহিনী ১৯৮৯ সালের ১৫ ফেব্রুয়ারি নাগাদ আফগানিস্তান ত্যাগ করবে। পলিটব্যুরো বৈঠকে এডওয়ার্ড শেভারদনাদজ বলেন "আমরা শোচনীয় পরিস্থিতিতে আফগানিস্তান ত্যাগ করব", এবং তিনি অর্থনৈতিক অবনতি নিয়ে কথা বলেন। তিনি আফগানিস্তানে কমপক্ষে ১০,০০০ থেকে ১৫,০০০ সৈনিক রাখার পক্ষে ছিলেন। কেজিবি চেয়ারম্যান ভ্লাদিমির ক্রুয়ুচকভ এই অবস্থানকে সমর্থন দেন। তবে এই পদক্ষেপ নিলে সদ্য স্বাক্ষরিত জেনেভা চুক্তির লঙ্ঘন হত। নজিবউল্লাহ কোনোপ্রকার সোভিয়েত প্রত্যাহারের বিরোধী ছিলেন। সোভিয়েতদের চলে যাওয়ার পর অল্প সংখ্যক সোভিয়েত সেনা থেকে যায়, এদের মধ্যে ছিল সোভিয়েত দূতাবাসকে রক্ষা করা ছত্রীসেনা, সামরিক উপদেষ্টা, বিশেষ বাহিনী এবং দূরবর্তী প্রদেশসমূহে পরিদর্শনরত সৈনিক যারা মূলত আফগান-সোভিয়েত সীমান্তে নিয়োজিত ছিল।


title: আফগানিস্তান গণতান্ত্রিক প্রজাতন্ত্র

text: জেনেভা চুক্তি স্বাক্ষরিত হওয়ার পরও পাকিস্তানের রাষ্ট্রপতি মুহাম্মদ জিয়া-উল-হক মুজাহিদিনদের সমর্থন করতে থাকেন। প্রথমদিকে অধিকাংশ পর্যবেক্ষকের ধারণা ছিল যে নজিবউল্লাহর সরকারের পতন ঘটবে এবং একটি ইসলামি সরকারের উত্থান হবে। সিআইএ একটি রিপোর্টে উল্লেখ করে যে নতুন সরকার যুক্তরাষ্ট্রের প্রতি অধিক আগ্রাসী হবে। সোভিয়েতদের আফগানিস্তান ত্যাগের প্রায় পরপরই সরকারি বাহিনী ও মুজাহিদিনদের মধ্যে জালালাবাদের যুদ্ধ সংঘটিত হয়। সরকারি বাহিনী এতে জয়ী হয়। ১৯৯০ সালের গ্রীষ্ম নাগাদ আফগান সরকারি বাহিনী প্রতিরক্ষামূলক অবস্থানে সরে আসে। ১৯৯১ সালের সূচনা নাগাদ আফগানিস্তানের মাত্র ১০% এলাকায় সরকারের নিয়ন্ত্রণ সীমাবদ্ধ হয়ে পড়ে। মুজাহিদিনদের বিজয়ের মাধ্যমে ১১ বছরব্যপী চলা খোস্ত অবরোধ সমাপ্ত হয় এবং আফগান সামরিক বাহিনীর মনোবল শেষপর্যন্ত ভেঙে যায়। সোভিয়েত ইউনিয়নও ভাঙনের দিকে এগোচ্ছিল বিধায় এদিক থেকে কোনো সহায়তা আসেনি। মস্কো থেকে নজিবউল্লাহকে দেয়া বার্ষিক বিলিয়ন ডলারের সহায়তাও সমাপ্ত হয়।


title: আফগানিস্তান গণতান্ত্রিক প্রজাতন্ত্র

text: মার্চে নজিবউল্লাহ তার সরকারকে পদত্যাগের প্রস্তাব দেন। জাতিসংঘের সাথে এক সমঝোতার পর তার সরকারের পরিবর্তে একটি অন্তর্বর্তীকালীন সরকার প্রতিষ্ঠা করা হয়। এপ্রিলে সাত ব্যক্তির সমন্বয়ে গঠিত কাউন্সিলের কাছে ক্ষমতা হস্তান্তরের জাতিসংঘের পরিকল্পনায় নজিবউল্লাহ হস্তক্ষেপ করেন। বাগরাম বিমানঘাটি ও চারিকার শহরের নিয়ন্ত্রণ হারানোর ফলে ১৪ এপ্রিল ওয়াতান পার্টির নির্দেশে নজিবউল্লাহ পদত্যাগ করতে বাধ্য হন। নজিবউল্লাহর পদত্যাগের পর আবদুর রহিম হাতিফ ভারপ্রাপ্ত রাষ্ট্রপ্রধান হন। কাবুলের পতনের পূর্বে নজিবউল্লাহ জাতিসংঘের কাছে ক্ষমা চাইলে তা মঞ্জুর করা হয়। এদিকে আবদুর রশিদ দোস্তাম নজিবউল্লাহর পলায়ন রোধ করতে চাইছিলেন। এরপরও নজিবউলাহ কাবুলের স্থানীয় জাতিসংঘ দপ্তরে আশ্রয় নেন। নজিবউল্লাহর ক্ষমতা হারানোর পরও আফগানিস্তানে যুদ্ধ সমাপ্ত হয়নি এবং এখনো সংঘর্ষ চালু রয়েছে। মুজাহিদিনদের সাথে যুদ্ধে আফগান সরকার ব্যাপক হত্যাকাণ্ড সংঘটিত করেছে। রুডলফ রুমেলের হিসাব অণুযায়ী সোভিয়েত বাহিনীর হাতে ২,৫০,০০০ এবং আফগান সরকারের হাতে ১,৭৮,০০০ ব্যক্তি নিহত হয়।


আইসিসি সহযোগী ও অনুমোদিত আম্পায়ার তালিকা আন্তর্জাতিক ক্রিকেট কাউন্সিল (আইসিসি) কর্তৃক প্রণীত। ২০০৫ সালে এটি গঠন করা হয়েছে। ব্যাপকভাবে না হলেও মূলতঃ আইসিসি'র সহযোগী ও অনুমতিপ্রাপ্ত সদস্য দেশগুলো থেকে সুপারিশকৃত ক্রিকেট আম্পায়ারদেরকে নেয়া হয়ে থাকে। আম্পায়ারকে পেশা হিসেবে নেয়ার জন্য পরবর্তীকালে দক্ষতা প্রদর্শনের উপর ভিত্তি করে আইসিসি'র সেরা আম্পায়ার তালিকায় অন্তর্ভুক্ত করা হয়।


title: আইসিসি সহযোগী ও অনুমোদিত আম্পায়ার তালিকা

text: এ তালিকার আম্পায়ারদের সহযোগী ও অনুমতিপ্রাপ্ত দলগুলোর মধ্যকার ক্রিকেট খেলা পরিচালনায় বাঁধা নেই এবং তারা একদিনের আন্তর্জাতিক ও টুয়েন্টি২০ আন্তর্জাতিক পর্যায়ের খেলাগুলোয়ও কর্মকর্তারূপে দায়িত্ব পালন করতে পারেন। ২০১৫ সালে ১১জন আম্পায়ারকে সদস্যরূপে নিযুক্ত করা হয়েছে।


title: আহমদ শাহ মাসউদ

text: আহমদ শাহ মাসউদ (দারি ফার্সী: ; ২ সেপ্টেম্বর, ১৯৫২ - ৯ সেপ্টেম্বর ২০০১) হলেন একজন আফগান রাজনীতিবিদ ও সামরিক ব্যক্তিত্ব, যিনি ১৯৭৯ থেকে ১৯৮৯ সালের সোভিয়েত আগ্রাসনের বিরুদ্ধে এবং একই সময়ের গৃহযুদ্ধের বছরগুলোতে একজন শক্তিশালী সামরিক কমান্ডার দায়িত্বপালন করেন।


title: আহমদ শাহ মাসউদ

text: মাসউদ উত্তর আফগানিস্তানের পাঞ্জশির প্রদেশের তাজিক থেকে এক সুন্নি মুসলিম পরিবার থেকে আসেন। তিনি ১৯৭০ এর দশকে কাবুল পলিটেকনিক ইউনিভিার্সিটি থেকে ইঞ্জিনিয়ারিংয়ে পড়াশুনা করেন, তখন তিনি কমিউনিস্ট বিরোধী মুসলিম আন্দোলনের ইসলামপন্থি আফগান নেতা বোরহানউদ্দিন রব্বানীর সান্নিধ্যে আসেন। তিনি মোহাম্মদ দাউদ খান সরকারের বিরুদ্ধে পাকিস্তান সমর্থিত ব্যর্থ বিদ্রোহে অংশগ্রহণ করেছিলেন। ১৯৭৯ সালে সোভিয়েত দখদারিত্বের বিরুদ্ধে তার ভুমিকার জন্য তার অণুসারীরা তাকে "পাঞ্জশিরের সিংহ" () নামে ডাকা শুরু করে। ১৯৯২ সালের পর রাষ্ট্রপতি মোহাম্মদ নাজিবুল্লাহ সরকারকে প্রতিস্থাপনের জাতিসংঘ পরিকল্পনায় তিনি উদ্বিগ্ন ছিলেন। ফলে তাকে পেশোওয়ারের একোর্ডের মাধ্যমে তাকে প্রতিরক্ষা মন্ত্রী নিযুক্ত করা হয়, যা ছিল কমিউন্সিট পরবর্তী ইসলামিক আফগানিস্তানে শক্তি ও শান্তির সমঝোতা চুক্তি।


title: আহমদ শাহ মাসউদ

text: কমিউনিস্টবিরোধী যুদ্ধে অসীম সাহসিকতার জন্যে তাঁকে ‘শেরে পানশির’ বা পানশিরের সিংহ নামে ডাকা হয়। আহমদ শাহ মাসউদ ১৯৫৩ সালের ২রা জানুয়ারি পানশিরে জন্মগ্রহণ করেন। তাঁর বাবা দোস্ত মুহাম্মদ খান আফগান রয়্যাল আর্মিতে কর্নেল ছিলেন। আহমদ শাহ কাবুল বিশ্ববিদ্যালয় থেকে ইঞ্জিনিয়ারিং এ পড়াশোনা করেন। বিশ্ববিদ্যালয়ে থাকাকালীন জামায়াতে ইসলামির ছাত্র সংগঠন সয্‌মান-ই জোওয়ানান-ই মুসলমান (Organization of Muslim Youth)- এ যুক্ত হন। তখন জামায়াতে ইসলামির আমীর ছিলেন অধ্যাপক বুরহানউদ্দিন রব্বানী। ১৯৭৫ সালের দিকে জামায়াতে ইসলামি ও গুলবুদ্দিন হেকমতিয়ারের নেতৃত্বাধীন হিয্‌বে ইসলামির মধ্যে বিরোধ শুরু। এ-সময় হিয্‌বে ইসলামির কর্মীরা আহমদ শাহকে হত্যা করার চেষ্টা করে। ১৯৭৮ সালের ২৭ এপ্রিল পিপলস্ ডেমোক্র্যাটিক পার্টি অব আফগানিস্তান (মার্ক্সবাদী) এবং সেনাবাহিনীর একটি দল প্রেসিডেন্ট দাউদ খানকে হত্যা করে রাষ্ট্রক্ষমতা দখল করে।


title: আহমদ শাহ মাসউদ

text: তারা সমাজতন্ত্রের বিস্তার এবং সেভাবে নীতি নির্ধারণ করতে চাইলে দেশের ইসলামি দলগুলোর সাথে বিরোধ সৃষ্টি হয়। এ-সময় সমাজতন্ত্রী সেনাদের হাতে সারাদেশ পঞ্চাশ হাজার থেকে এক লাখ মানুষ নিহত হয়। ১৯৭৯ সালে ২৪ টি প্রদেশে সংঘাত শুরু হয়। অর্ধেকের বেশি সৈনিক সেনাবাহিনীর থেকে পালিয়ে যায়। ৬ই জুলাই আহমদ শাহ মাসউদ পানশিরে সরকারের বিরুদ্ধে প্রতিরোধ গড়ে তোলেন। সম্মুখ যুদ্ধে সফল না হয়ে গেরিলা যুদ্ধ শুরু করার সিদ্ধান্ত নেন। এ-বছরেই ২৪ শে ডিসেম্বর সোভিয়েত ইউনিয়ন আফগান সরকারকে টিকিয়ে রাখার জন্যে সেনা প্রেরণ করে। সরকারবিরোধীদের তারা নির্বিচারে হত্যা করতে থাকে। আহমদ শাহ সোভিয়েত বাহিনীর বিরুদ্ধে গেরিলা যুদ্ধ চালিয়ে যেতে থাকেন এবং প্রতিরোধ যুদ্ধের কেন্দ্রীয় চরিত্র হয়ে উঠেন। ১৯৮৯ সালের ১৫ ফেব্রুয়ারি রুশ বাহিনী আফগানিস্তান ত্যাগ করে। তারপরও পিপলস্ ডেমোক্র্যাটিক পার্টির সরকার মুজাহিদদের বিরুদ্ধে যুদ্ধ চালিয়ে যেতে থাকে। আহমদ শাহ সরকারবিরোধী লড়াই অব্যাহত রাখেন। দেশে চরম দুরবস্থা বিরাজমান রেখে ১৯৯২ সালে ১৭ই এপ্রিল এ-সরকার ক্ষমতা ত্যাগ করে।


title: আহমদ শাহ মাসউদ

text: ২৪ শে এপ্রিল পেশোয়ারে সমাজতন্ত্রবিরোধী দলগুলোর মধ্যে শান্তি ও ক্ষমতাবণ্টন চুক্তি সম্পাদিত হয়। এ-চুক্তিতে বুরহান উদ্দিন রব্বানী প্রেসিডেন্ট, আহমদ শাহ মাসউদকে প্রতিরক্ষামন্ত্রী ও গুল্বুদ্দিন হেকমতিয়ারকে প্রধানমন্ত্রী করা হয়। কিন্তু হেকমতিয়ার এ চুক্তি প্রত্যাখ্যান করেন। পরে অবশ্য চালাকি করে তিনি প্রধানমন্ত্রীর দায়িত্ব গ্রহণ করেন এবং আংশিক সরকারি সুবিধা নিয়েই জামায়াতে ইসলামী তথা রাষ্ট্রের বিরুদ্ধে যুদ্ধ শুরু করেন। চরম গৃহযুদ্ধাবস্তায় তালিবানের উত্থান হয় বিদেশী শক্তির মদদে। ১৯৯৬ সালে ২৭শে সেপ্টেম্বর তালেবান ক্ষমতা দখল করে। হেকমতিয়ার এবং আহমদ শাহ মাসউদের মধ্যে যুদ্ধবিরতি চুক্তি হয়। আহমদ শাহ মাসউদ তালিবান বিরোধী জোট গঠন করেন এবং তাদের বিরুদ্ধে যুদ্ধ অব্যাহত রাখেন। আহমদ শাহ মাসউদ ছিলেন জামায়াতে ইসলামীর আন অফিসিয়াল সামরিক শাখা।


title: আহমদ শাহ মাসউদ

text: ২০০১ সালের ৯ই সেপ্টেম্বর (টুইন টাওয়ারে হামলার মাত্র দুই দিন আগে) উত্তর আফগানিস্তানর তাখার প্রদেশে খাজা বাহাউদ্দিন এলাকায় আত্মঘাতি হামলায় আহমদ শাহ মাসউদ নিহত হন। এ হামলার জন্যে আল-কায়েদাকে অভিযুক্ত করা হয়। কারণ ওসামা বিন লাদেনের সঙ্গে তাঁর বিরোধ ছিলো। এর আগে বহুবার কেজিবি, আইএসআই আফগান কমিউনিস্ট কেএইচএডি, তালেবান ও আল-কায়েদা তাঁকে হত্যা করার চেষ্টা করে । কিন্তু তাদের সেসব প্রচেষ্টা ব্যর্থ হয়। তাঁর জন্মস্থান বাজারাকেই তাঁকে দাফন করা হয়। তিনিই একমাত্র আফগান নেতা যিনি কখনো আফগানিস্তানের বাইরে থাকেন নি।


title: এরিক ডি. গ্রীন

text: এরিক ডি. গ্রীন (জন্ম ১৯৫৯) ন্যাশনাল হিউম্যান জিনোম রিসার্চ ইন্সটিটিউটের (NHGRI) পরিচালক। এই পদে আসীন হবার পূর্বে তিনি ইন্সটিটিউটটির সায়েন্টিফিক ডিরেক্টর হিসেবে ২০০২ সাল থেকে কাজ করেছেন। এছাড়াও, তিনি ১৯৯৬ সাল থেকে ইন্সটিটিউটটির জিনোম টেকনোলজি শাখায় প্রধান হিসেবে এবং১৯৯৭ সাল থেকে এনআইএইচ ইন্ট্রামুরাল সিকুয়েন্সিং সেন্টারের (NISC) পরিচালক হিসেবে দায়িত্ব পালন করছেন।


title: এরিক ডি. গ্রীন

text: গ্রীন ব্যাক্টেরিওলজির উপরে ইউনিভার্সিটি অব উইজকন্সটিন থেকে ১৯৮১ সালে স্নাতক সম্পন্ন করেন।১৯৮৭ সালে সেন্ট লুইসের ওয়াশিংটন বিশ্ববিদ্যালয় থেকে কোষ জীববিজ্ঞানের উপর স্নাতকোত্তর এবং পিএইচডি অর্জন করেন। ১৯৮৭ থেকে ১৯৯২ পর্যন্ত তিনি ওয়াশিংটন ইউনিভার্সিটি স্কুল অব মেডিসিনে প্যাথলজি ডিপার্টমেন্টের ল্যাবরেটরি মেডিসিনে কাজ করেছেন। সেখানে তিনি ১৯৯০ থেকে ১৯৯২ সাল পর্যন্ত প্রধান হিসেবে দায়িত্ব পালন করেন।


title: এরিক ডি. গ্রীন

text: ১৯৯২ সালে ওয়াশিংটন ইউনিভার্সিটি অব মেডিসিনে প্যাথোলজি, এবং অভ্যন্তরীণ মেডিসিনের অধ্যাপক হিসেবে এরিক গ্রীন নিযুক্ত হন। একই সাথে ওয়াশিংটন বিশ্ববিদ্যালয়ের হিউম্যান জিনোম সেন্টার সহকারী গবেষক হিসেবে যোগ দেন।


title: এরিক ডি. গ্রীন

text: সদ্য গঠিত এনএইচজিআরআই এর ইন্ট্রামুরাল সেন্টারে ১৯৯৪ সালে এরিক গ্রীন নিযুক্ত হন। দুই বছর পর ন্যাশনাল ইন্সটিটিউট অব হেলথ (NIH) এর সিনিয়র গবেষক হিসেবে তার পদোন্নতি হয়। একই বছরে জিনোম টেকনোলজি শাখায় প্রধান হিসেবে তিনি নিযুক্ত হন।


title: দ্য জ্যু অব মাল্টা

text: দ্য জু অব মাল্টা (ইংরেজি - "The Jew of Malta") ক্রিস্টোফার মার্লো রচিত একটি ঐতিহাসিক নাটক। ১৫৯০ সাল নাগাদ এর প্রথম অভিনয়ের কথা জানতে পারা যায়। এর থেকেই আন্দাজ করা হয় যে নাটকটি খুব সম্ভবত ১৫৮৯ বা ১৫৯০ সালে রচিত হয়। তবে ১৬৩৩ খ্রিস্টাব্দের আগে নাটকটির কোনও প্রকাশিত রূপ পাওয়া যায় না। কিন্তু আমাদের হাতে এসে পৌঁছনো নাটকটির এই তথাকথিত প্রথম প্রকাশিত রূপটিও অনেক বিশেষজ্ঞেরই মতে সম্পূর্ণ বিশুদ্ধ নয়, বরং বিভিন্ন সময়ে অভিনয়ের স্বার্থে মূল নাটকের উপর বেশ কিছু সংযোজন ও পরিমার্জনের দোষে দুষ্ট। বিশেষজ্ঞদের মতে এইসব সংযোজিত ও পরিমার্জিত অংশগুলির রচয়িতা মূলত টমাস হেউড (Thomas Heywood)।


title: দ্য জ্যু অব মাল্টা

text: ১৬৩৩ সালে প্রকাশিত রূপ অনুযায়ী নাটকটির শিরোনাম বেশ বড় - "দ্য ফেমাস ট্র্যাজেডি অব দ্য রিচ জু অব মাল্টা" ("The famous Tragedy of the Rich Jew of Malta")। তবে সাধারণভাবে "দ্য জু অব মাল্টা" শিরোনামেই নাটকটি বেশি পরিচিত। নাটকটির মূল চরিত্র হচ্ছে বারাবাস, যিনি নাটকে গুরুত্বপূর্ণ ভূমিকা পালন করেন।


title: গুণধর হাজরা

text: গুণধর হাজরা () ( -৮ অক্টোবর, ১৯৪২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। ভারত ছাড় আন্দোলনে টেঁপরপাড়াতে পুলিসের গুলিতে গুণধরসহ দশজন আহত হন। মেদিনীপুর সেন্ট্রাল জেলে অস্বাভাবিক মৃত্যু হয়। গুণধরের জন্ম মেদিনীপুরের রামচন্দ্রপুর পটাশপুরে।


title: মুকুন্দলাল সরকার

text: মুকুন্দলাল সরকার () (৩১ ডিসেম্বর, ১৮৮৫ -২৩ অক্টোবর, ১৯৫৫) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং বাঙলার বিশিষ্ট জননেতা। বৈপ্লবিক কাজের জন্য বহুবার কারাবরণ করেন। শ্রমিক আন্দোলনে পুরোধা ছিলেন। নেতাজী সুভাষচন্দ্র বসুর ঘনিষ্ঠ সহকর্মীরূপে ফরওয়ার্ড ব্লকের প্রতিষ্ঠা ও সংগঠনে উল্লেখযোগ্য অংশগ্রহণ করেন।


title: শচীন্দ্রনাথ মিত্র

text: শচীন্দ্রনাথ মিত্র () (৩১ ডিসেম্বর, ১৯০৯ -৩ সেপ্টেম্বর, ১৯৪৭) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব।১৯২৮ সালে সাইমন কমিশনের বিরুদ্ধে বিক্ষোভ করার জন্য তাঁকে কলেজ থেকে বহিষ্কার করা হয়। ১৯৪৩ সালে প্রতিষ্ঠিত কংগ্রেস সাহিত্য সংঘের প্রধান উদ্যোক্তা ও সম্পাদক ছিলেন। সংঘের প্রযোজনায় "অভ্যুদয়" নৃত্যনাট্য ১৯৪৫-৪৬ সালে জনপ্রিয় হয়েছিল। তিনি নদীয়ার সাহেবনগরে বিপ্লবী হরিপদ চট্টোপাধ্যায়ের কৃষি খামারে কিছুদিন অতিবাহিত করেন।


title: শচীন্দ্রনাথ মিত্র

text: গান্ধীবাদী শচীন্দ্রনাথ সাম্প্রদায়িক দাঙ্গা বন্ধ করার জন্য শান্তি মিছিল বের করার সময় গুণ্ডার ছুরিকাঘাতে মারা যান।


title: শচীন্দ্রনাথ মিত্র

text: তার পূন্য স্মৃতিতে কলকাতায় বাগবাজারের সন্নিকটে একটি রাস্তার নামকরণ করা হয় যা শচীন মিত্র লেন নামে পরিচিত।


title: ২০১৬ দক্ষিণ এশীয় গেমসে ভলিবল

text: ২০১৬ দক্ষিণ এশীয় গেমসে ৯ ফেব্রুয়ারি থেকে ১৬ ফেব্রুয়ারি পর্যন্ত, ভারতের গুয়াহাটিতে ভলিবল প্রতিযোগিতা অনুষ্ঠিত হয়। এতে ভারত পুরুষ ও মহিলা উভয় ইভেন্টে স্বর্ণ অর্জন করে।


title: ভারতের অধিক জনসংখ্যা যুক্ত শহরসমূহের তালিকা

text: এটি ভারতে অধিক জনসংখ্যাযুক্ত শহরসমূহের একটি তালিকা।


text: "সংজ্ঞা:"


text: ভারতে ৮টি মহানগর এবং ৪৬টি নগর বিদ্যমান।


text: " যে শহরগুলোর নাম মোটা অক্ষরে লেখা হয়েছে তা কোনো রাজ্য / কেন্দ্রশাসিত অঞ্চলের রাজধানী।" এখানে শুধুমাত্র নির্দিষ্ট শহরের জনসংখ্যারই উল্লেখ আছে; সেই শহরের উপনগরীয়/ শহরতলী অঞ্চলের নয়।


title: বাংলাদেশ জাতীয় পুরুষ ভলিবল দল

text: বাংলাদেশ জাতীয় পুরুষ ভলিবল দল হল বাংলাদেশের একটি জাতীয় পুরুষ ক্রীড়া দল যা পুরুষদের আন্তর্জাতিক ভলিবল প্রতিযোগিতায় বাংলাদেশের প্রতিনিধিত্ব করে। দলটি বাংলাদেশ ভলিবল ফেডারেশন কর্তৃক নিয়ন্ত্রিত ও পরিচালিত হয়। অক্টোবর ২০১৫, অনুযায়ী দলের এফআইভিবি র‌্যাঙ্কিং ছিল ১৪১ তম। এখনও ভলিবল বিশ্বকাপে খেলতে না পারলেও এশিয়ান চ্যাম্পিয়নশিপ সহ বিভিন্ন আন্তর্জাতিক প্রতিযোগিতা ও প্রীতি ম্যাচে অংশগ্রহন করে থাকে।


title: বাংলাদেশ জাতীয় পুরুষ ভলিবল দল

text: ২০১৬ দক্ষিণ এশীয় গেম্‌স এর জন্য ঘোষিত দল।


title: বাঙালি হিন্দু

text: ভারতীয় উপমহাদেশের বঙ্গ বা বাংলা অঞ্চলে বসবাসকারী ভূমিপুত্র বা নৃতাত্ত্বিক হিন্দু জনগোষ্ঠী বাঙালি হিন্দু নামে পরিচিত। বাঙালি হিন্দুরা বাংলা ভাষায় কথা বলে, যে ভাষাটি ইন্দো-অ্যারিয়ান ভাষার পরিবারভুক্ত। বাঙালি হিন্দুরা মূলত হিন্দু দর্শনের অন্তর্গত শাক্ত ও বৈষ্ণব মতবাদের অনুসারী।


title: বাঙালি হিন্দু

text: বাঙালিরা শিল্প-সংস্কৃতিতে কৃতিত্বের জন্য বিখ্যাত। নানা বাঙালি লেখক, নাট্যকার, সুরকার, চিত্রকর, এবং চলচ্ছিত্রকাররা ভারতে শিল্প ও কলাচর্চার উন্মেষ ও বিকাশে মুখ্য ভুমিকা রাখেন। ঊনবিংশ শতকের বাংলার নবজাগরণ মূলে ছিল কিছু ব্রিটিশদের দ্বারা এদেশে পাশ্চাত্যের শিক্ষার ও পাশ্চাত্যীয় আধুনিকমনস্কতার অনুপ্রবেশ। অন্যান্য ভারতীয়দের তুলনায় বাঙালিরা অপেক্ষাকৃত দ্রুত ব্রিটিশদের প্রথা শিখে ফেলেছিল ও ব্রিটিশদের-ই নিজেদের দেশে ব্যবহৃত প্রশাসনব্যবস্থা ও আইনকানুন ইত্যাদির জ্ঞান পরবর্তী স্বাধীনতা আন্দলনে কাজে লাগিয়েছিল। বাংলার নবজাগরণের মধ্যেই লুকিয়ে ছিল জায়মান রাজনৈতিক ভারতীয় জাতীয়তার বীজ ও আধুনিক ভারতের কলা ও সংস্কৃতির প্রথম উন্মোচন। বাঙালি কবি ও ঔপন্যাসিক রবীন্দ্রনাথ ঠাকুর ১৯১৩ সালে নোবেল পুরস্কার জয় করে এশিয়ায় সাহিত্যে প্রথম নোবেল বিজয়ী হন।


title: বাঙালি হিন্দু

text: বাঙালি হিন্দু উৎসব প্রিয় জাতি। বাংলা প্রবাদ বাক্যে "বারো মাসে তেরো পার্বণ" এ তার উল্লেখ রয়েছে। বাঙালি হিন্দু মূলত শাক্তধর্ম বিশ্বাসী। তাই বাংলার প্রধান উৎসব গুলিতে শাক্তধর্মীয় প্রভাব পাওয়া যায়। বাংলার মাটিতে হাজার হাজার বছর ধরে মাতৃকা উপাসনা হয়ে আসছে। এছাড়াও বৈষ্ণব ধর্মীয় ও শৈবধর্মের অনুষ্ঠান গুলি বেশ জনপ্রিয়। বাঙালি হিন্দুর ধর্ম বিশ্বাস ও উৎসবে বৌদ্ধ ধর্ম এর গুরুত্বপূর্ণ প্রভাব লক্ষ করা যায়। দুর্গাপূজা বাঙালি হিন্দুর প্রধান ও শ্রেষ্ঠ উৎসব। কালীপূজাও বাঙালি হিন্দুর অন্যতম প্রধান ধর্মীয় উৎসব হিসেবে বিবেচিত হয়। এছাড়া পহেলা বৈশাখ,সরস্বতী পূজা, কোজাগরী লক্ষ্মী পুজো, জগদ্ধাত্রী পূজা, নবদ্বীপের শাক্তরাস, মহালয়া তর্পণ ও চন্ডীপাঠ,বাসন্তী পূজা,মনসা পূজা, শীতলা পূজা, কার্ত্তিক পূজা,কাত্যায়নি পুজো, শিব রাত্রি, চড়ক, অক্ষয় তৃতীয়া,কৌশিকী অমাবস্যা, জামাই ষষ্ঠি, ভাইফোঁটা, জন্মাষ্টমী,দোলযাত্রা, বৈষ্ণব রাসযাত্রা, ঝুলন পূর্ণিমা, নবান্ন, বসন্ত উৎসব, মকর স্নান , গম্ভীরা ইত্যাদি অনুষ্ঠিত হয়।


title: হলদিয়া তৈল শোধনাগার

text: ইন্ডিয়ান ওয়েল কর্পোরেশন লিমিটেট পশ্চিমবঙ্গ এর হলদিয়াতে ২.৫০ এমএমটিপি তৈল শোধন ক্ষমতা সম্পূর্ন হলদিয়া তৈল শোধনাগার গড়ে তোলে ।এই তৈল শোধনাগারের উদ্ভোদন হয় ১৯৭৫ সালে জানুয়ারিতে। মধ্যপাচ্য থেকে আনা খনিজতেল এই তৈল শোধনাগারে শোধন করা হয়।


title: হলদিয়া তৈল শোধনাগার

text: হলদিয়া তৈল শোধনাগারে খনিজ তেল শোধন ও প্রেট্রোলিয়াম দ্রব উৎপাদনের দুটি ইউনিট রয়েছে। একটি ইউনিট জ্বালানি তেল উৎপাদন করে যা ফ্রান্স এর সহযোগিতায় নির্মিত হয়েছে এবং দ্বিতীয় ইউনিটে পিচ্ছিলকারক দ্রব্য উৎপাদিত হয় যা রোমানিয়ার সহোযোগিতায় নির্মিত হয়।


title: হলদিয়া তৈল শোধনাগার

text:
১৯৭৫ সালে এই শোধনাগারের ক্ষমতা ছিল ২.৫০ এমএমটিপি।এরপর ১৯৮৯ সালে উৎপাদন ক্ষমতা বাড়িয়ে করা হয় ২.৭৫ এমএমটিপি। ১৯৯৭ সালে খনিজ তেল শোধনের জন্য একটি ১ এমএমটিপি ক্ষমতার নতুন ইউনিট স্থাপন করা হয় ।ফলে এর উৎপাদন ক্ষমতা হয় ৩.৭৫ এমএমটিপি।বর্তমানে এর উৎপাদন ক্ষমতা ৭.৫০ এমএমটিপি করা হয়েছে।তৈল শোধনাগারটির উৎপাদন ক্ষমতা বাড়িয়ে ১৫ এমএমটিপি করার কথা চলছে।
শোধনাগারের পাশেই ৮০ একর জমিতে ৩৩০০ কোটি টাকা লগ্নি করে আরও একটি কারখানা গড়বে আইওসি। সেখানে শোধনাগারের বর্জ্য ফার্নেস অয়েল এবং বিটুমিন থেকে তৈরি হবে কোক, ডিজেল ও কেরোসিন তেল। হলদিয়া শোধনাগারে বছরে ৭৫ লক্ষ টন পরিশোধিত তেল উত্‌পাদিত হত। তা বেড়ে এখন ৮০ লক্ষ টন। শোধানাগারের বর্জ্য হিসাবে উত্‌পন্ন হয় ফার্নেস অয়েল ও বিটুমিন। কিন্তু বাজারে এই দুই পণ্যের চাহিদা কম। দামও কম। ফলে হলদিয়া শোধনাগারে উত্‌পাদিত ফার্নেস অয়েল ও বিটুমিনের কিছুটা এখন নষ্ট করে দিতে হয়। সংস্থা সূত্রের খবর, বছর কয়েক আগেই আরও একটি থার্মাল ক্র্যাকিং ইউনিট (চলতি কথায় কোকার প্ল্যান্ট) বসিয়ে বর্জ্য ফার্নেস অয়েল ও বিটুমিন থেকে কোক-ডিজেল-কেরোসিন তেল উত্‌পাদনের কথা ভাবা হয়েছিল। পরিকল্পনা অনুযায়ী প্রস্তাবিত কোকার কারখানায় উত্‌পাদনের ২০% হবে কোক, আর ৮০% হবে কেরোসিন-ডিজেল। এতে এক দিকে যেমন শোধনাগারের উত্‌পাদন ক্ষমতা বেড়ে যাবে, অন্য দিকে কম চাহিদার ফার্নেস অয়েল ও বিটুমিনের জায়গায় বেশি চাহিদার কোক-কেরোসিন-ডিজেল উত্‌পাদন করে পূর্বাঞ্চলের বাজার আরও বেশি ধরার চেষ্টর অংশ এই সম্প্রসারণ।


title: হলদিয়া তৈল শোধনাগার

text: কোকার প্রকল্প তৈরি করতে প্রয়োজন ৫০ একর জমি। বন্ধ হয়ে যাওয়া হলদিয়া সার কারখানার বাড়তি জমি থেকে ৮০ একর আইওসিকে দিয়েছেন কলকাতা বন্দর কতৃর্পক্ষ।


title: হলদিয়া তৈল শোধনাগার

text: হলদিয়া বন্দরে মধ্যপাচ্য থেকে আসা ট্যাঙ্কার থেকে খনিজ তেল তেল শোধনাগারে আনার জন্য ৩ কিমি পাইপলাইন তৈরি করা হয়েছে বন্দর থেকে তেল শোধনাগার পর্যন্ত।


title: পারাদ্বীপ-হলদিয়া-বারোউনি পাইপলাইন

text:
পারাদ্বীপ হলদিয়া বারোউনি পাইপলাইন চারটি রাজ্যের মধ্য দিয়ে গেছে। এই পাইপলাইন পারাদ্বীপ বন্দরের সঙ্গে পারাদ্বীপ তৈল শোধনাগার,হলদিয়া তৈল শোধনাগার ও বারোউনি তৈল শোধনাগারকে যুক্ত করেছে। আমদানিকৃত খনিজ তেল এই পাইপলাইন দ্বারা তৈল শোধনাগার তিনটি জায়গাতে পাঠানো হয়।
পারাদ্বীপ ও হলদিয়ার মধ্যে ইতিমধ্যেই পাইপলাইন তৈরি হয়ে গেছে। এর দৈর্ঘ্য ৩৩০ কিমি।


title: শাহরিয়ার খান

text: নবাবজাদা শাহরিয়ার মোহাম্মদ খান (; জন্ম: ২৯ মার্চ, ১৯৩৪) ব্রিটিশ ভারতের ভোপালে জন্মগ্রহণকারী পাকিস্তানী কূটনীতিবিদ ও এশিয়ান ক্রিকেট কাউন্সিল-এর সভাপতি। তিনি ভোপালের রাজপরিবারের সঙ্গে যুক্ত ও তার মাতামহ হামিদুল্লাহ খান ছিলেন ভোপাল রাজ্যের শেষ নবাব। ১০ ডিসেম্বর, ২০০৩ তারিখে পাকিস্তান ক্রিকেট বোর্ডের সভাপতি হিসেবে মনোনীত হন। কিন্তু, ৭ অক্টোবর, ২০০৬ তারিখে পদত্যাগে বাধ্য হন । এরপর ১৬ আগস্ট, ২০১৪ তারিখ থেকে অদ্যাবধি এ দায়িত্বে পুণরায় আসীন হন। নবাব মনসুর আলি খান পতৌদি সম্পর্কে তাঁর আত্মীয়। তাঁর চার সন্তান রয়েছে। বর্তমানে তিনি লাহোর ব্যবস্থাপনা বিজ্ঞান বিশ্ববিদ্যালয়ে পাকিস্তানের বৈদেশিক সম্পর্ক বিষয়ে অধ্যাপনা করছেন।


title: শাহরিয়ার খান

text: এক বছর বার্মা শেল অয়েলে কাজ করার পর ১৯৫৭ সালে পাকিস্তানের বৈদেশিক বিভাগে যোগ দেন। ১৯৬০ সালে লন্ডনে পাকিস্তান হাইকমিশনে তৃতীয় সচিব হিসেবে স্থানান্তরিত হন। এরপর ১৯৬২ থেকে ১৯৬৬ সাল পর্যন্ত তিউনিসের দূতাবাসে দ্বিতীয় সচিব ছিলেন। ১৯৭৬ থেকে ১৯৮২ এবং ১৯৮৭ থেকে ১৯৯০ সাল পর্যন্ত যথাক্রমে জর্দান ও যুক্তরাজ্যে পাকিস্তানের দূতের দায়িত্ব পালন করেন।


title: শাহরিয়ার খান

text: ১ জুলাই, ১৯৯৪ তারিখে জাতিসংঘের মহাসচিব বুত্রোস বুত্রোস গালি কর্তৃক রুয়ান্ডায় বিশেষ প্রতিনিধি হিসেবে জ্যাকুয়েস-রজার বু-বু'র স্থলাভিষিক্ত হন। সেখানে তিনি জাতিসংঘের বিশেষ প্রতিনিধি হিসেবে গণহত্যা ও তৎপরবর্তী শরণার্থী সমস্যা বিষয়ে তদারকী করেন।


title: শাহরিয়ার খান

text: কর্মজীবন থেকে অবসর নেয়ার পর একগুচ্ছ পুস্তক রচনা করেন তিনি। ক্রিকেট - এ ব্রিজ অব পিস শিরোনামে পাকিস্তান-ভারত সম্পর্ক বিষয়ে তৃতীয় গ্রন্থ প্রকাশ করেন।


title: শাহরিয়ার খান

text: ২০০৩ সালে পাকিস্তান ক্রিকেট বোর্ডের সভাপতি হিসেবে মনোনীত হলেও ২০০৬ সালে এ পদ ত্যাগ করতে বাধ্য হন। ২০১৪ সালে প্রধানমন্ত্রী কর্তৃক অনুমোদিত পিসিবি গঠনতন্ত্র প্রণয়নের পর থেকে অদ্যাবধি এ দায়িত্বে পুণরায় আসীন হন। ২০০৬ সালে ওভাল টেস্টে বল টেম্পারিংয়ের বিষয়টি তাঁর সময়কালে সংঘটিত হয়েছিল।


title: গণেশ থাপা

text: গণেশ থাপা () একজন নেপালী ক্রীড়া ব্যক্তিত্ব যিনি সর্ব নেপাল ফুটবল ফেডারেশনের প্রাক্তন সভাপতি। তিনি ২০০১ থেকে ২০০৯ সাল পর্যন্ত দক্ষিণ এশীয় ফুটবল ফেডারেশনের সভাপতি এবং এশিয়ান ফুটবল কনফেডারেশনের সহ-সভাপতি ছিলেন। তিনি এশিয়ান ফুটবল কনফেডারেশনের পাচঁজন সহ-সভাপতির একজন হিসাবে ২০১১ সালের ৬ জানুয়ারি নির্বাচিত হয়েছিলেন।


title: গণেশ থাপা

text: থাপা নেপালের উপ-প্রধানমন্ত্রী কামাল থাপার ভাই। তিনি সর্ব নেপাল ফুটবল ফেডারেশনের সভাপতি হওয়ার পূর্বে নেপাল জাতীয় দলের একজন ফুটবলার ছিলেন। তিনি বাংলাদেশ জাতীয় দলেও খেলে ছিলেন।এসোসিয়েটেড প্রেস কর্তৃক প্রকাশিত মোহাম্মদ বিন হাম্মান দুর্নীতি অনুযায়ী থাপা ২০০৯ সালে $ ১০০,০০০ ডলারের অবৈধ্য উপকৌঠন গ্রহণ করেন। এ অর্থ তার পুত্র গৌরব থাপার ব্যক্তিগত হিসাবে জমা করা হয়েছিল। তবে থাপা পরে দাবি করেন যে তিনি তার ব্যক্তিগত ব্যবহারের জন্য টাকা ধার নিয়েছেন, এ ধরনের বক্তব্য নেপাল ও নেপালী ফুটবলের ভাবমূর্তি ক্ষুণ্য করে।


title: গণেশ থাপা

text: নভেম্বর ২০১৫ সালে ফিফা থাপাকে ১০ বছরের জন্য নিষিদ্ধ ঘোষণা করে।


title: দ্বাদশ অলিম্পিয়ান

text: প্রাচীন গ্রিক ধর্মের ও গ্রিক পুরাণ অনুসারে দ্বাদশ অলিম্পিয়ান হলেন সর্ব দেবতার মন্দিরে (প্যান্থিয়ান) অধিষ্টিত বারোজন প্রধান দেব-দেবী। এই বারোজন দেবতা হলেন, জিউস, হেরা, পসেইডন, দেমেতের, এথেনা, এ্যাপোলো, আর্থেমিস, আরেস, আফ্রোদিতি, হেফাইস্তুস, হর্মিস এবং হেস্টিয়া অথবা ডায়ানসাস. হাদেস এবং পার্সিফোনকে মাঝে মধ্যে দ্বাদশ অলিম্পিয়ানদের একজন বলে মন করা হয়। তবে বেশীরভাগ কাহিনিতে হাদেসকে অন্তর্ভূক্ত করা হয় না কারণ তি‌নি ছিলেন পাতালপুরীর বাসিন্দা এবং যি‌নি কখনই অলিম্পিয়ায় বসবাস করেননি।


title: দ্বাদশ অলিম্পিয়ান

text: দ্বাদশ অলিম্পিয়ান, যারা Dodekatheon নামেও পরিচিত (গ্রীক: Δωδεκάθεον，δώδεκα,[3][4] dōdeka, "দ্বাদশ" and θεοί, theoi, "দেবতা"), যারা অলিম্পিক পর্বতে বসবাস করতেন। অলিম্পিয়ানরা দেবতাদের যুদ্ধে টাইটানদের বিরুদ্ধে তাদের শ্রেষ্ঠত্ব অর্জন করেন। দ্বাদশ দেবতার ধারণাটি এখন পর্যন্ত প্রাপ্ত গ্রিক বা রোমান পুরাণে উ‌ল্লে‌খিত সবচেয়ে প্রাচীন বিষয়।


title: কড়াপুর মিয়াবাড়ি মসজিদ

text: কড়াপুর মিয়া বাড়ি মসজিদ মুঘল আমলে নির্মিত বাংলাদেশের একটি প্রাচীন মসজিদ। এটি বরিশাল সদরের কড়াপুরে অবস্থিত। দোতলা এই মসজিদের নিচে ছয়টি দরজা, দোতলায় তিনটি দরজা, তিনটি গম্বুজ, ৮টি বড় ও ১২টি ছোট মিনার রয়েছে।


title: কড়াপুর মিয়াবাড়ি মসজিদ

text: এটি বৃহত্তর বরিশাল অঞ্চলের ব্রিটিশ আমলের সূচনালগ্নে নির্মিত একটি মসজিদ। শহরের পশ্চিমদিকে বরিশাল- কড়াপুর সড়ক সংলগ্ন মিয়াবাড়িতে মসজিদটি অবস্থিত। এই মসজিদের প্রতিষ্ঠাতা হায়াত মাহমুদ ইংরেজ শাসনের বিরুদ্ধে বিদ্রোহ করার কারণে প্রিন্স অফ ওয়েলস দ্বীপে নির্বাসিত হন এবং তাঁর বুর্জুগ উমেদপুরের জমিদারিও কেড়ে নেয়া হয়। দীর্ঘ ষোল বছর পর দেশে ফিরে তিনি দু’টি দীঘি এবং দোতলা এই মসজিদটি নির্মাণ করেন। মসজিদটির স্থাপত্যরীতিতে পুরান ঢাকায় অবস্থিত শায়েস্তা খান নির্মিত কারতলব খান মসজিদের অনুকরণ দৃশ্যমান।


title: নুয়াইম ইবনে মাসুদ

text: নুয়াইম ইবনে মাসুদ "আল-গাতাফানি" () (বিকল্প প্রতিবর্ণীকরণ: নাইম ইবনে মাসুদ, নাঈম ইবনে মাসুদ) ছিলেন আরবের উত্তর উচ্চভূমি এলাকার নাজদ হতে আগত মুহাম্মাদ (সা:)-র একজন সাহাবী, যিনি সে সময়ের শক্তিশালী গাতাফান গোত্রের অন্তর্ভুক্ত ছিলেন। মুহাম্মাদের সাথে তার প্রথম সাক্ষাৎ হয় যখন আবু সুফিয়ান "মুসলিমদেরকে কুরাইশদের বিপুল সংখ্যক সৈন্যদের বিরুদ্ধে লড়াই না করতে বুঝিয়ে বলার জন্য" তাকে মদিনায় পাঠান। দ্বিতীয় বদরের যুদ্ধ প্রসঙ্গে এটি বলা হয়েছিলো যে বিষয়ে উহুদের যুদ্ধে উভয় পক্ষ সম্মত হয়।


title: নুয়াইম ইবনে মাসুদ

text: খন্দকের যুদ্ধের সময়, তিনি ইসলাম ধর্ম গ্রহণ করে মুহাম্মাদের কাছে ইসলামের সেবা করার আবেদন পেশ করেন। তিনি তার গোত্রে নিজ মর্যাদাগত অবস্থানকে ব্যবহার করে যুদ্ধের বিষয়ে মুসলিমদের সহায়তা করার অনুমতি চান। মুহাম্মাদ তাকে এই বলে অনুমতি দেন যে, "যুদ্ধ তো হল ছলনা/প্রতারণা/কৌশলের নামান্তর মাত্র।" অতঃপর নুয়াইম এক কার্যকরী কৌশল অবলম্বনে তার লক্ষ্যে এগিয়ে যান। তিনি প্রথমে বনু কুরাইজা গোত্রের কাছে গিয়ে তাদের অন্যান্য মিত্রদের দুরভিসন্ধির ব্যপারে সতর্ক করেন। তিনি বললেন, যদি অবরোধ ব্যর্থ হয়, তবে বাকি মিত্ররা ইহুদিদেরকে (বনু কুরাইজা ছিল ইহুদি গোত্র) মুহাম্মাদের হাতে তুলে দিতে পিছপা হবে না। তাই কুরাইজাদের উচিত মিত্রবাহিনীর কিছু প্রতিনিধিকে সহায়তার বিনিময়স্বরূপ তাদের কাছে জামিন হিসেবে রেখে যাওয়ার দাবি করা। নুয়াইমের এই পরামর্শ কুরাইশদের মনপুত হল, যা মিত্রবাহিনীর বিরুদ্ধে তাদের ভীতিকে আরও পাকাপোক্ত করে দিল।


title: নুয়াইম ইবনে মাসুদ

text:
এরপর নুয়াইম মিত্রবাহিনীর নেতা আবু সুফিয়ানের কাছে গেলেন, এবং বললেন কুরাইজাগণ মুহাম্মাদের কাছে আত্মসমর্পণ করেছে। তিনি দাবি করলেন যে, ইহুদি গোত্র সহায়তার বিনিময়ে মিত্রবাহিনীর সদস্যদের জামিন রাখার আবেদন করবে বলে অভিসন্ধি করেছে, কিন্তু প্রকৃতপক্ষে তারা তাদেরকে মুহাম্মাদের হাতে তুলে দিতে চায়। তাই মিত্রবাহিনী যেন তাদেরকে একটি লোকও জামিন হিসেবে না দেয়। এই একই বার্তা নুয়াইম মিত্রবাহিনীর অন্যান্য গোত্রগুলোর কাছেও পৌছে দেয়।
ফলে গাতাফান কুরাইশগণ ইক্রিমা ইবনে আবু জেহেলসহ একটি প্রতিনিধিদলের মাধ্যমে ইহুদিদের খবর পাঠালো যে, কুরাইশদের অবস্থান তেমন ভালো নয়, ঘোড়া উট মারা যাচ্ছে। একারণে তারা একযোগে মোহাম্মদের ওপর হামলা করার প্রস্তাব দিচ্ছে। ইহুদিগণ যেন তাদের দিক থেকে হামলা করে এবং কুরাইশগণও তাদের নিজেদের দিক হতে আক্রমণ করতে প্রস্তুত। ইহুদিগণ প্রত্যুত্তরে বলল, আজ শনিবার। অতীতে যারা এইদিন সম্পর্কে ধর্মীয় নির্দেশ লঙ্ঘন করেছে, তারাই ভয়ানক শাস্তি পেয়েছে। তাছাড়া কুরাইশগণ যতক্ষণ পর্যন্ত তাদের কিছু লোক জামিন স্বরূপ তাদের কাছে না দেবে, ততক্ষণ পর্যন্ত তারা যুদ্ধে অংশ গ্রহণ করবে না। দূত ইহুদীদের জবাব শুনে এসে বলার পর কুরাইশ এবং গাতাফান বললো, আল্লাহর শপথ, নঈম সত্য কথাই বলেছিলো। এরপর তারা ইহুদীদের খবর পাঠালো যে, তারা জামিন স্বরূপ কোন লোক পাঠাতে পারব না। একথা শুনে কুরাইজা গোত্রের লোকেরা বললো, নুয়াইম তো সত্য কথাই বলেছে। এভাবে উভয় দলের মধ্যে অবিশ্বাস, দলের সৈন্যদের মধ্যে হতাশা এবং জোটভুক্ত সৈন্যদের মধ্যেও ফাটল দেখা দিলো।